13 Bollywood Celebrities Who Have Insured Their Body Parts Some Smile Some Sound km– News18 Gujarati\nBollywood Celebrities : એવા બોલીવુડ સેલિબ્રિટીઝ જેમણે શરીરના અંગોનો પણ કરાવ્યો છે વીમો\nUpdated: January 13, 2022, 8:19 PM IST\nબોલિવુડ સેલિબ્રિટીઓએ જુઓ કેવા કેવા પ્રકારના વીમા ઉતરાવી રાખ્યા છે\nબોલીવુડ (Bollywood)ની કેટલીક સેલિબ્રિટીઝ (Celebrities) એવી છે જેમને પોતાના શરીરના વિવિધ અંગો માટે વીમો (Body part Insurance) કરાવ્યો છે. જે જાણીને તમને કદાચ આશ્ચર્ય થશે\nLast Updated: January 13, 2022, 8:19 PM IST\nBollywood Celebrities : વીમા પોલિસી (Insurance Policy) લોકોને સાચી જરૂરિયાતના સમયમાં કામ લાગે છે. લોકો પોતાની જરૂરિયાત પ્રમાણે વિવિધ વીમા પોલિસી લેતા હોય છે. જયારે બોલીવુડ (Bollywood)ની કેટલીક સેલિબ્રિટીઝ (Celebrities) એવી છે જેમને પોતાના શરીરના વિવિધ અંગો માટે વીમો (Body part Insurance) કરાવ્યો છે. જે જાણીને તમને કદાચ આશ્ચર્ય થશે.\nલિજેન્ડ રજનીકાંત દક્ષિણ ભારતીય ફિલ્મો તેમજ બૉલીવુડ ફિલ્મોમાં જોવા મળે છે. લોકોના હૃદયમાં તેમના માટે ખુબ જ આદર છે. ઘણા લોકો તેને ભગવાનની જેમ પૂજે છે. રજનીકાંતે પોતાના આઇકોનિક અવાજનો વીમો કરાવવાની સાથે તેનો કોપીરાઇટ પણ કરાવ્યો છે.\nવિજેન્દર સિંહ (Vijender Singh)\nવિશ્વના શ્રેષ્ઠ બોક્સરોમાં જેની ગણતરી થાય છે તેવા ભારતીય બોક્સર વિજેન્દર સિંહે ખૂબ જ નાની ઉંમરે બોક્સિંગની શરૂઆત કરી હતી. તેણે વર્ષ 2014માં ફિલ્મ 'ફગલી'થી બોલિવૂડમાં પોતાનો હાથ અજમાવ્યો, પરંતુ તેણે બોક્સિંગને પોતાનું મુખ્ય કામ માન્યું. પોતાની રમતને હંમેશા પાવરફુલ બનાવવા માટે તે સતત પ્રેક્ટિસ કરતો રહે છે. આ સાથે બોક્સિંગની રમતમાં તેની આંગળીઓની સુરક્ષા મહત્વની હોવાથી તેણે તેની આંગળીઓનો વીમો કરાવ્યો છે.\nસની દેઓલ (Sunny Deol)'ઢાઈ કિલો કે હાથ...'ડાયલોગથી સૌકોઇમાં જાણીતો સની દેઓલ ઘણી ફિલ્મોમાં જોવા મળ્યો છે. આ ડાયલોગ તેનો સૌથી આઇકોનિક ડાયલોગ છે. તેથી જ સની દેઓલે તેના અવાજ અને ડાયલોગ ડિલિવરીનો વીમો કરાવ્યો છે.\nજ્હોન અબ્રાહમ (john abraham)\nબોલિવૂડનો હેન્ડસમ હંક જ્હોન અબ્રાહમ બોલિવૂડના સૌથી હોટ પુરુષ સેલિબ્રિટીઓમાંનો એક છે. આ એ મેલ સેલિબ્રિટી છે જેણે નેહા ધૂપિયા અને રાખી સાવંતની જેમ તેના બટનો વીમો કરાવ્યો છે.\nસાનિયા મિર્ઝા (sania mirza)\nભારતીય ટેનિસ સ્ટાર સાનિયા મિર્ઝા ભારતની ટોચની ખેલાડીઓમાંથી એક છે. સાનિયાએ ટેનિસમાં પોતાના હાથની કમાલ બતાવી અનેક ટુર્નામેન્ટ જીતી છે. ટેનિસ ખેલાડી હોવાનો અર્થ છે તમારા હાથનો ઉપયોગ શ્રેષ્ઠ રીતે કરવો. આ કારણે સાનિયાએ પોતાના હાથનો વીમો કરાવ્યો છે. તે મજબૂત\nલતા મંગેશકર (Lata Mangeshkar)\nભારતની 'સ્વરા કોકિલા' એટલે કે લતા મંગેશકરનો અવાજ સૌકોઈને પ્રિય છે. લતા મંગેશકર તેમના ગીતોમાં તેમની લાગણીનો સૂર રેલાવે છે, જે લોકોના દિલ સુધી પહોંચે છે અને જે તેમના ગીતોને આઇકોનિક બનાવે છે. પોતાના આ અવાજ માટે જ લતા મંગેશકરે વીમો કરાવ્યો છે.\nમિનિષા લાંબા (minissha lamba)\nફિલ્મ 'યહાં'થી બોલિવૂડમાં ડેબ્યૂ કરનાર મિનિષા લાંબાને સૌકોઈ ઓળખે છે. જોકે,તેની વર્ષ 2014થી એક્ટિંગ ઈન્ડસ્ટ્રીમાં સક્રિય નથી. અભિનેત્રીની હંમેશા તેના પરફેક્ટ શેપ્ડ બટ માટે વખાણ કરવામાં આવ્યા હતા. તેથી તેણીએ નેહા ધુપિયાની જેમ તેના બટનો વીમો કરાવ્યો છે.\nપ્રિયંકા ચોપડા (Priyanka Chopra)\nબોલીવુડની દેશી ગર્લ પ્રિયંકા ચોપડા આજે ઈન્ટરનેશનલ સેલિબ્રિટી બની ગઈ છે. વર્ષ 2000માં 'મિસ વર્લ્ડ'ની વિજેતા રહી ચૂકેલી અભિનેત્રીની સ્માઈલ (સ્મિત) પાછળ તેના લાખો ફેન્સ પાગલ છે. પ્રિયંકાને પણ પોતાની કરોડોની સ્માઈલની કિંમત ખબર છે એટલે જ તેણે તેની સ્માઈલનો વીમો કરાવ્યો છે.\nરાખી સાવંત (Rakhi Sawant)\nરાખી સાવંતને કોન્ટ્રોવર્સીયલ કવીન કહેવામાં આવે છે. રાખી તેની બેબાક બોલીને કારણે ઘણીવાર વિવાદમાં ફસાઈ છે. વિવાદો સાથે તેનો ખૂબ જ ગાઢ સંબંધ છે. રાખીએ પણ નેહા ધૂપિયા અને મિનિષા લાંબાની જેમ તેના બટનો વીમો કરાવ્યો છે.\nઅદનાન સામી (adnan sami)\nબૉલીવુડ સિંગર અદનાન સામીનો અવાજ સૌકોઈને પસંદ છે. 'તેરા ચેહરા' આલ્બમમાં પોતાનો અવાજ આપનાર અદનાન સામીનો અત્યાર સુધીના શ્રેષ્ઠ આલ્બમમાંનું એક છે. તેની પાસે 35 વાદ્યો વગાડવાની ક્ષમતા છે. આ સાથે તેને વિશ્વના સૌથી ઝડપી કીબોર્ડ પ્લેયર તરીકે પણ ઓળખવામાં આવે છે. અને આંગળીઓ વિના કીબોર્ડ પ્લેયરનું કાર્ય અઘરું થઇ પડે છે. એટલા માટે તેણે પોતાની આંગળીઓનો વીમો કરાવ્યો છે.\nઅમિતાભ બચ્ચન (Amitabh Bachchan)\nઅમિતાભ બચ્ચનને સદીના મહાનાયક તરીકે ઓળખવામાં આવે છે. તેના કરોડો ફેન્સ તેને ખુબ જ પ્રેમ કરે છે. અમિતાભ બચ્ચનની એક્ટિંગ ઉપરાંત તેનું વ્યક્તિત્વ પણ ખૂબ જ સુંદર અને તેનો અવાજ તેના કરતા પણ વધુ સુંદર છે. જેના કારણે અભિનેતાએ પોતાના આ અનોખા અવાજનો વીમો કરાવ્યો છે.\nનેહા ધૂપિયા (neha dhupia)\nબૉલીવુડ અભિનેત્રી નેહા ધૂપિયાએ મોટી રકમ માટે તેના બટનો વીમો કરાવ્યો છે. તેણે એક ઈન્ટરવ્યુમાં કબૂલ્યું હતું કે જેનિફર લોપેઝના બટનો વીમો લેનારી કંપની દ્વારા તેનો સંપર્ક કરવામાં આવ્યો હતો. તે કંપનીએ તેને તેના બટનો વીમો લેવાનો પ્રસ્તાવ પણ આપ્યો હતો. જે બાદ તેણે આ પગલું વીમો લેવાનું નક્કી કર્યું હતું.\nમલ્લિકા શેરાવત (mallika sherawat)\nમલ્લિકા શેરાવતે હિન્દી, અંગ્રેજી અને ચાઈનીઝ ફિલ્મોમાં પણ કામ કર્યું છે. તેણે પોતાની ફિલ્મ 'મર્ડર'થી હિન્દી ફિલ્મ ઈન્ડસ્ટ્રીમાં તોફાન મચાવી દીધું હતું. તેની પાસે અદ્ભુત શરીર (બોડી) છે અને તેથી તેણે તેના આખા શરીરનો વીમો કરાવ્યો છે.\nFirst published: January 13, 2022, 8:14 PM IST


હિમાલયની અલમોડા ઘાટીમાં એ નાનકડું ગામ હતું. ગામમાં એક વૃદ્ધ સ્ત્રી અને તેનો વીસેક વર્ષનો દીકરો ભોળો રહેતા હતા. ભોળો ખરેખર ભોળો અને ઇમાનદાર હતો. ગામમાં ઘેટાબકરાં ચારી ગુજરાન ચલાવતો.\nએક દિવસની વાત છે. ઘેટાં- બકરાં સાથે તે ઊંડા જંગલમાં નીકળી ગયો. શિયાળાની મોસમ હતી. હૂંફાળો ચમકદાર તડકો વૃક્ષોનાં પાને પાને ચમકતો ધરતી પર વેરાતો હતો. ઘેટાં બકરાંને ચરતાં ચરાવતાં સાંજ ક્યારે પડી ગઇ તેની ભોળાને ખબર ના પડી.\nસૂરજ પહાડોની પાછળ છુપાયો, ના છુપાયો ત્યાં જ અંધકાર પોતાનો પ્રભાવ દેખાડવા લાગ્યો. આકાશ કાળાં કાળાં વાદળોથી ઘેરાવા લાગ્યું. વીજળીનાં ચમકારા આંખને આંજી દેતા હતા. હિમભરી તેજ હવા તોફાની બની ઉધમાત મચાવતી જંગલમાં દોડી રહી હતી.\nભોળો ઘડીભર ચંિતામાં પડી ગયો. એના માટે આ રોજનું હતું. પહાડી વિસ્તારોમાં મોસમ ક્યારે પલટો ખાય તેની ખબર ન હતી. પણ આજની મોસમની વાત જ કાંઇક જુદી હતી. ભોળો આશરો શોધવા લાગ્યો. થોડે દૂર જતાં જ તેને ગુફા દેખાઇ. ભોળાએ ઘેટાં-બકરાં સાથે એમાં આશરો લીધો. ગુફામાં અંધારું હતું. ગુફા ઊંડી હતી.\nભોળાને ચંિતા હતી કે તોફાન ક્યારે થંભશે! લાંબુ ચાલશે તો તેનાં ઘેટાં - બકરાં ભૂખે તરસે મરી જશે.\nભોળો હંમેશાં પોતાની સાથે એક ફાનસ રાખતો. ફાનસના અજવાળે ગુફાનાં દૂર ખૂણામાં એક વૃદ્ધને સૂતેલો જોયો. ઘડીક ગભરાયો. હંિમત એકઠી કરી તે ભોળાએ તે વૃદ્ધને પૂછ્‌યું.\n‘તમે કોણ છો..?’\n‘‘હું કઠિયારો છું. જંગલમાં લાકડાં કાપવા આવ્યો હતો. અચાનક બીમાર પડી જતાં ગુફામાં આશરો લીધો છે. બે દિવસથી ગુફામાં છું. ભૂખ-તરસ ખૂબ લાગ્યા છે. ઊઠવાની શક્તિ નથી.’’\n‘‘તમે બે દિવસથી કશું જ ખાઘું નથી..?’ ભોળાએ કઠિયારાને પ્રશ્ન કર્યો.\n‘‘ના... બે દિવસથી કાંઇ જ નહીં..’’ કઠિયારાએ કહ્યું.\n‘‘ભાથામાં ત્રણ રોટલાં મારી માએ આપ્યાં છે. એમાંથી આ એક રોટલો ખાવ..’’ કઠિયારાને રોટલો આપતાં જણાવ્યું.\nકઠિયારો રોટલો ખાઇ, પાણી પી આશીર્વાદ આપતો સૂઇ ગયો.\nબહાર, તોફાન જોર પકડતું હતું. ઠંડી તીવ્ર બનતી જતી હતી. તાપણાનાં લાકડાં પણ ન હતાં. બહાર વરસાદને લીધે ભીનાં થયેલાં લાકડાં કામ પણ આવી શકે તેમ ન હતાં. કઠિયારો ઠંડીથી ઘૂ્રજતો દાંત વગાડી રહ્યો હતો. ભોળાને દયા આવતાં પોતાનો કોટ ઉતારી કઠિયારાને ઓઢાડયો. કોટ ટૂંકો પડયો. ભોળાને એક વિચાર થઇ આવ્યો. ઘેટાંના ઊનને કાતરી તેનો કામળો બનાવી આપું, તેને કાયમ કામ લાગશે.\nફાનસના અજવાળે ભોળાએ ઘેટાંના વાળ કાતરી દોરા બનાવી કામળો બનાવ્યો. કઠિયારાના શરીર પર નાંખી તેને જોઇ રહ્યો.\nકઠિયારાની સવારે આંખ ખુલી ત્યારે તેના શરીર પર સુંદર કામળો જોઇ કઠિયારો રાજી થયો. તેની આંખમાં પ્રેમના આંસુ વહેવા લાગ્યાં. કઠિયારાને ખબર તો હતી જ કે ભોળાએ જ મારા માટે આખી રાત મહેનત કરી કામળો બનાવ્યો છે.\nમોસમ બીજા દિવસે પણ ખરાબ હતી. હિમભરી હવા તેજીથી વહી રહી હતી.\nબીજા દિવસે પણ ભોળાએ બીજો રોટલો કઠિયારાને ખાવા આપ્યો. ત્રીજા દિવસે રોટલાના બે ભાગ કરી એક ભાગ તેણે કઠિયારાને આપ્યો. અને બીજો ભાગ તેણે ખાધો. ઘેટી અને બકરીનું દૂધ દોહી કઠિયારાને પાણીની જગ્યાએ આપ્યું ને પોતે પણ પીઘું.\nભોળાને ચંિતા હતી. તેના ઘેટાં- બકરાની. તેમને છેલ્લા બે દિવસથી કશું જ ચરવાનું મળ્યું ન હતું. તેની આંખો ભરાઇ આવી. થાકનો માર્યો ક્યારે સૂઇ ગયો તેની તેને ખબર પણ ના પડી.\nરાતનો ત્રીજો પહોર ચાલતો હતો. ગુફામાં ફેલાયેલા તેજ અજવાળાએ ભોળો જાગી ગયો. તેને આશ્ચર્યચકિત થતાં ગુફાની અંદર જમીન ઉપર કૂણૂં કૂણું ઘાસ ઊગી નીકળ્યું હતું તે જોઇ રહ્યો. તેના ઘેટા-બકરાં આરામથી ચરતાં હતાં.\nગુફાની બહાર ઘોર અંધારું હતું. હિમભરી તેજ હવા તોફાની બની ઉધમ મચાવી રહી હતી. ગુફામાં આ નામે કશું જ ન હતું. તેની આંખને ભરોસો પડતો ન હતો. સાચું શું? કઠિયારાની યાદ આવતા તે ચારે કોર જોવા લાગ્યો. તે દેખાતો ન હતો. એટલામાં તેને ગુફાના ખૂણામાંથી અવાજ કાને પડયો.\n‘‘દીકરા, ભોળા, હું તારી સામે જ છું...’’\nભોળાએ અવાજ તરફ નજર ફેરવી અને ત્યાં જોયું સોનાના મુગટધારી તેજસ્વી દિવ્યમાન પુરૂષને જોઇ પૂછ્‌યું.\n‘‘તમે કોણ છો?’’\n‘‘હું વનદેવતા છું. ને તારો વૃદ્ધ કઠિયારો પણ..’’\nભોળો એકીટશે વનદેવતાને જોઇ રહ્યો હતો.\n‘‘... તું ભૂખ્યો રહ્યો અને મને રોટલો આપ્યો. તે ઠંડી વેઠી તારો કોટ મને આપ્યો. રાતભર મહેનત કરી કામળો બનાવી ઓઢાડયો. તારા ઉપર હું ખુશ છું. અને તારો ૠણી પણ.’’\n‘‘હે વનદેવતા, મેં માત્ર મારી ફરજ નિભાવી હતી. દયા અને પ્રેમ એ જ મહત્વનાં છે.. એક માણસે બીજા માણસને ખપમાં આવવું જોઇએ ને...’’ ભોળો બોલ્યો.\n....એટલે સ્તો હું તને એક વાંસળી આપવા માંગુ છું. તે જાદુઇ વાંસળી છે. તેના સૂરોમાં જાદૂઇ અસર છે. વાંસળીને વગાડતાં પહોડામાં તોફાન શમી જશે. રસ્તા ને પહાડોમાં બરફ પીગળવા લાગશે. વરસાદ થંભી જશે. ધરતીમાતા તારાં ઘેટા-બકરાં માટે કૂણું કૂણું ઘાસ ઉગાડી દેશે. વૃક્ષો તારા માટે મીઠાં મીઠાં ફળોથી લચી પડશે. વનદેવતા ભોળાને વાંસળી આપતાં અંતર્ઘ્યાન થઇ ગયાં. ભોળો જોતો રહ્યો.\nગુફા બહાર તોફાન જોર પકડતું હતું. ઘરે જવાની ઉતાવળ હતી. મા શોધતી હશે. ચંિતા કરતી હશે, હજુ સુધી ભોળો કેમ ના આવ્યો?\nભોળો વનદેવતાની આપેલ વાંસળી ફેરવી ફેરવી જોઇ રહ્યો. જાદુઇ વાંસળીથી ખરેખર વનદેવતાએ કહ્યું તેમ બનશે કે કેમ? તે વિચારી વાંસળીને હોઠે મૂકી વગાડવા પ્રયત્ન કર્યો.\nવાંસળીના સૂરો રેલાતાં ગુફા બહાર તોફાન શમી ગયું. રસ્તા પરનો બરફ પીગળવા લાગ્યો. ધરતી પર કૂણાં કૂણાં અંકુરો ફૂટવા લાગ્યા. ભોળો ખુશ થતો ગામ તરફ નીકળ્યો.\nવનદેવતાએ આપેલ જાદુઇ વાંસળીને લીધે હવે એને જંગલમાં રોકાઇ રહેવું નહિ પડે ઘેટાં-બકરાં ભૂખે નહીં મરે તે વાત માને કહેવા લાગ્યો.\n- રશીદ મુનશી


તમે આ વર્ડપ્રેસ પ્લગઈન માટે તમે શું કરી શકો છો માને નહીં. ખેંચીને અને + નામકરણ ક્ષેત્રો છોડી દેવા! તમે માત્ર દ્વારા સ્વરૂપ, પ્રતિભાવો, quizz, inquieryes અને વધુ કોઈપણ પ્રકારની કરવા માટે સમર્થ હશે અમર્યાદિત ક્ષેત્રો, સામગ્રી અને દેખાવ સાથે સ્વરૂપો બનાવી શકો છો.\nશક્તિશાળી wysiwyg બાંધનાર કોઇ પણ પ્રકારની ફોર્મ ડિઝાઇન કરવા માટે.\nવિજેટ્સ એક નંબર. સમાવેશ થાય છે:\nધોરણ નિયંત્રણો (ડ્રોપ ડાઉન, બહુવિધ પસંદ કરો, textarea, લખાણ, ચકાસણીબોક્સ જૂથો અને રેડિયો જૂથો);\nલખાણ નિયંત્રણો - (HTML સહિત) પોતાનું લખાણ લખવાનું;\nGoogle Maps વિજેટ - તમારી સંપર્ક ફોર્મ પર સ્થાન બતાવવા માટે.\nતમારા ફોર્મ નિયંત્રિત કરવા માટે સુયોજનો વિવિધ સમાવેશ થાય છે, દેખાય છે:\nઅનુવાદયોગ્ય હેડરો, ફૂટર્સ અને અન્ય સંદેશાઓ;\nપસંદ કરવા માટે4નમૂનાઓ;\nપસંદ કરવા માટે6રંગ થીમ્સ;\nનવી ગ્રહણ થીમ સાથે પૃષ્ઠભૂમિ સ્તર કસ્ટમાઇઝ\nલેબલ બટન પર સંપૂર્ણ નિયંત્રણ, તમે બદલી શકો છો:\nલખાણ રંગ, પૃષ્ઠભૂમિ રંગ, સરહદ રંગ અને સરહદ ત્રિજ્યા;\nતમે પણ AJAX મારફતે લેબલ તરીકે કોઇ છબી અપલોડ કરી શકો છો;\nદ્રશ્યતા સેટિંગ્સ તમે ચોક્કસ ભૂમિકા અને ચોક્કસ પૃષ્ઠો પર પ્રદર્શિત કરવા માટે તમારા ફોર્મ રૂપરેખાંકિત કરવા માટે પરવાનગી આપે છે.\nઅનન્ય નિકાસ / આયાત કાર્યો - તમે અન્ય લોકો માટે તમારા ફોર્મ નિકાસ (અથવા ફક્ત તમારા માટે તે ક્લોન) કરી શકે છે. તમે ફોર્મ નમૂનાઓ અમારી સાઇટ રચે આયાત કરી શકો છો.\nઇ મેલ સૂચનાઓ અને ફોર્મ પર આપોઆપ જવાબો સબમિટ કરો. પણ હવે શક્તિશાળી ટોકન સિસ્ટમ દર્શાવતા!\nઅને તે પણ WordPress મેનુમાં TinyMCE બટન નો ઉપયોગ કરીને કોઈપણ પાનું માં ફોર્મ એમ્બેડ કરવા માટે ક્ષમતા!\nConfigureable કેપ્ચા પ્રોટેક્શન:\n(!) આમાંથી પસંદ કરવા માટે 10 નમૂનાઓ;\nTranslateable પાઠો અને સંદેશાઓ;\nસ્વયંસંચાલિત અને સ્પામ સબમિશન ના સંપૂર્ણ રક્ષણ;\nતમામ સ્વરૂપોનો (અને એડમિન ઈન્ટરફેસ) સંપૂર્ણપણે ajaxified છે.\nમાત્ર આ પ્લગઇન છે કે કેવી રીતે શક્તિશાળી સમજવા માટે વિડિઓ જુઓ.\n21 જાન્યુ 2013\nન્યૂ શક્યતા (એમ્બેડિંગ ટેબ તપાસો) ટોકન્સ મારફતે ઇનલાઇન ફોર્મ્સ ઉમેરવાની\nમુખ્ય પ્રભાવ સુધારાઓ\nન્યૂ datepicker વિજેટ\nબિલ્ટ ઇન વિશ્વની મુખ્ય ભાષાઓમાં અનુવાદ;\nઇનપુટ ફોર્મેટ પર નિયંત્રણ;\nસરળ ગમ માટે સબમિટ માહિતી નવા ટેબલ જુઓ;\nએક્સેલ લક્ષણ માટે નવા નિકાસ એક્સેલ મદદથી CSV ફોર્મેટમાં તમારી માહિતી નિકાસ અને પછી સોર્ટ / જૂથ ક્ષેત્રો માટે પરવાનગી આપે છે;\nપ્રદર્શિત કરે છે અને નિયંત્રણ સુધારાઓ\nસામાન્ય ટેબ નવી વૈકલ્પિક પુનઃદિશામાન ક્ષેત્ર તમે કોઈપણ પૃષ્ઠ પર ફોર્મ સબમિશન પર વપરાશકર્તા પુનઃદિશામાન કરવા માટે પરવાનગી આપે છે;\nનવી પ્રદર્શન ટેબ લક્ષણ - autoShow. વપરાશકર્તા પૃષ્ઠો ચોક્કસ નંબર બ્રાઉઝ જાય પછી તમે automaticly ફોર્મ ખોલવા માટે પરવાનગી આપે છે. પહેલેથી તમારી સાઇટ બ્રાઉઝ જે વપરાશકર્તાઓ પાસેથી પ્રતિભાવો માટે ઉપયોગી;\nઅન્ય ડિસ્પ્લે ટેબ લક્ષણ ફોર્મ જમા સંખ્યા મર્યાદિત કરવા માટે પરવાનગી આપે છે. તમે માત્ર 1 ફોર્મ વપરાશકર્તા અથવા બહુવિધ જમા દીઠ સબમિટ કરવા માંગો છો, તો તમે પસંદ કરી શકો છો.\nનિષ્ક્રિય PHP, ટૂંકા ટૅગ્સ સાથે સિસ્ટમો માટે નિયત ભૂલ;\nઅનેક અવરોધો ગ્રાફિક સુધારાઈ;\nTinyMCE સંપાદક ઉમેરવામાં બટન કોઈપણ પાનાં પર CRU ફોર્મ ઉમેરવા માટે;\nતમે મેનુ માંથી ફોર્મ ખોલી શકે છે: તમે નવા મેનુ લિંક અને શીર્ષક તરીકે સેટ ઉમેરવાની જરૂર પડશે આ હેતુ માટે: ફોર્મ form_id = ID ને તમે તમારા ફોર્મ સંપાદિત કરો પૃષ્ઠ પર શોધી શકો છો જ્યાં Cru-સ્વરૂપ- ANCHOR [form_id], એમ્બેડ ટૅબમાં;\nમાટે તૈયાર કોડ સ્નીપેટ સાથે ફોર્મ સેટિંગ્સ પૃષ્ઠ પર નવી ટૅબ:\n- વૈવિધ્યપૂર્ણ પૃષ્ઠ પર એક લિંક એમ્બેડ;\n- મેનુ માં લિંક તરીકે એમ્બેડ;\n- વૈવિધ્યપૂર્ણ એમ્બેડિંગ માટે form_id;\nતમે (textfield, textarea) ભરવા માટે જરૂરી ચોક્કસ ક્ષેત્રો સુયોજિત કરી શકો છો;\nTextfield માટે તમને માન્યતા વર્તન (ટેક્સ્ટ, ઈ-મેલ, નંબર) પસંદ કરી શકો છો;\nઈ મેલ સેટિંગ્સ અલગ ટેબ પર ખસેડવામાં આવે છે;\nતમે હવે સ્વરૂપ પર તમારા ઈ મેલ ઈ મેલ સૂચનાઓ સક્ષમ ફોર્મ સબમિટ જે વપરાશકર્તા માટે સ્વચાલિત જવાબો તરીકે aswell સબમિટ કરી શકો છો. ઈ-મેલ તરીકે વ્યાખ્યાયિત કરવામાં આવે છે કે જે લખાણ ક્ષેત્ર છે ત્યારે આપોઆપ જવાબ માત્ર મોકલવામાં આવે છે અને તે યોગ્ય રીતે ભરવામાં આવે છે.\nતમે ઈ મેલ વિષયો અને ગ્રંથોમાં પ્રતીક વાપરી શકો છો. ટોકન્સ અને વર્ણન કૃપા કરીને મુલાકાત લો સંપૂર્ણ યાદી માટે આ પાનું;\nપૂર્વ નિર્ધારિત ટોકન્સ સાથે (તમારા ફોર્મ ક્ષેત્રો જ નામ અપાયું) વપરાશકર્તા વ્યાખ્યાયિત ટોકન્સ છે. તમે તમારા ઈ મેલ્સ aswell માં તેમને દાખલ કરી શકો છો.\nઅમે ફોર્મ્સ માટે થીમ્સ ફરીથી છે, હવે ફોર્મ પહોળાઈ દ્વારા અલગ પડે છે4થીમ્સ છે:\n- નાના (350px વિશાળ);\n- વિશાળ (400px વિશાળ);\n- વિશાળ-clumpered (textfields જેવા 400px વિશાળ, ચોક્કસ ફોર્મ તત્વો પંક્તિ દીઠ2ક્ષેત્રો હોઈ શકે છે);\n- વાઇડસ્ક્રીન (735px વિશાળ, ફોર્મ તત્વો હવે પંક્તિઓ સ્ટેક થાય છે.) તમે વાઇડસ્ક્રીન થીમ સાથે ખૂબ કાળજી ડિઝાઇન સ્વરૂપો હોઇ જરૂર છે - તેના દૃશ્યતા સુધારણા માટે જૂથમાં જ રાજા તત્વો રાખવા ભલામણ\nતમે / લેબલ પર ક્લિક એડમિન ઈન્ટરફેસ ફોર્મ બતાવી છુપાવી શકતા નથી. તે નાના મોનિટર્સ હોય છે અને વિશાળ સ્વરૂપો ઉપયોગ કરવા માંગો છો તે લોકો માટે ખૂબ જ ઉપયોગી થશે.\nઉમેરી નવા colorset - Eclipse. આ એક તત્વો સફેદ હોય છે, કોઇ ચોક્કસ રંગ હોતો નથી, બેકગ્રાઉન્ડ પારદર્શક છે. તે પૃષ્ઠભૂમિ સ્તર રંગ (સમજાવી futher) માટે સંતુલિત આવશે. તે કાળા સ્તર રંગ (# 000000) અને હાઇ અસ્પષ્ટ (0.8 - 1) વાપરવા માટે આગ્રહણીય છે દ્રશ્ય સુધારાઓ માટે;\nઉમેરાયેલ થીમ સરહદ ત્રિજ્યા વિકલ્પ - હવે તમે તેના બદલે ચોક્કસ થીમ પર અટવાઇ રહી, independantly આ સેટિંગ દ્વારા તમારા ફોર્મ અને તત્વો સરહદ ત્રિજ્યા નિયંત્રિત કરી શકો છો;\nસ્તર વિકલ્પો ઉમેર્યું:\n- અસ્પષ્ટતા - તમે (પારદર્શક)01 (અપારદર્શક) થી અસ્પષ્ટ સ્તર નિયંત્રિત કરી શકો છો. મૂળભૂત રીતે તેના 0.5;\n- રંગ - જો તમે તમારી વેબસાઇટ અથવા ચોક્કસ ફોર્મ સેટિંગ્સ સાથે મેચ કરવા સ્તર રંગ સુયોજિત કરી શકો છો.\nનવી વિજેટ - LINEBREAK. ઇનલાઇન તત્વો સાથે વિશાળ ફોર્મ્સ માટે ઉપયોગી છે. તમે textarea અથવા રેડિયો બટનો જેવા મોટા ઘટકો તે પહેલાં મૂકવામાં જો તેઓ નવા વાક્ય પર જાઓ અને વધુ સારી રીતે જોવા મળશે રચના કરશે. આ વિજેટ રૂપરેખાંકન વિકલ્પો નથી.\n27 ઓગસ્ટ 13\nઆઇ 7, IE8, IE9, IE10, ફાયરફોક્સ, ઓપેરા, Chrome ને\nઈકોમર્સ, ઈકોમર્સ, તમામ વસ્તુઓ, કેપ્ચા, સંપર્ક, CSS, પ્રતિભાવ, ક્ષેત્રો, ફોર્મ, ફોર્મ્સ, ઇનપુટ્સ, પ્લગઇન, Quizz સબમિટ, WordPress


ખાતામાં ઝીરો બેલેન્સ પર ATMથી રૂપિયા ઉપાડવા જશો તો લાગશે પેનલ્ટી, જાણો કઈ બેન્ક કેટલો વસૂલે છે ચાર્જ - GSTV\nખાતામાં ઝીરો બેલેન્સ પર ATMથી રૂપિયા ઉપાડવા જશો તો લાગશે પેનલ્ટી, જાણો કઈ બેન્ક કેટલો વસૂલે છે ચાર્જ\nઘણી વખત બેન્કના નિયમ અંગે સાચી જાણકારી ન હોવા પર ગ્રાહકોએ ચાર્જ આપવો પડે છે. બેન્કથી જોડાયેલ આવા જ એક મહત્વના નિયમની જાણકારી અમે તમને આપી રહ્યા છે. જો તમારા બચત ખાતામાં પૈસા નથી અને ATMથી ઉપાડ કરવા જાઓ અને અસફળ થાય છે તો ચાર્જ આપવો પડે છે. સરકારી સહિત ખાનગી બેન્ક એના માટે ચાર્જ લે છે. તો જાણીએ કે બેન્ક કેટલો ચાર્જ વસુલે છે.\nજો તમે ભારતીય સ્ટેટ બેન્કના ગ્રાહક છે અને તમારા ખાતામાં પૈસા નથી તો ભૂલથી પણ ATMમાં ઉપાડ માટે જાઓ છો અને અસફળ રહે છે તો તમારે 20 રૂપિયા જીએસટી આપવું પડે છે.\nખાનગી ક્ષેત્રમાં સૌથી મોટી બેન્ક પણ ખાતામાં પૈસા ન હોવાની સ્થતિમાં ATMના અસફળ ઉપાડ પર ચાર્જ વસુલે છે. અને જો કોઈ બીજી બેન્કના ATMનો ઉપયોગ કરો છો તો પ્રતિ ટ્રાન્ઝેક્શન 25 રૂપિયા અને ટેક્સ ચૂકવવો પડશે.\nICICI ખાતામાં પૈસા નહિ હોવા પર બીજી બેન્કના ATM અથવા POSથી સફળ ઉપાડ પર 25 રૂપિયા ચાર્જ વસુલે છે.\nકોટક અને મહિન્દ્રા બેન્ક\nખાનગી ક્ષેત્રની બેન્ક કોટક અને મહિન્દ્રા બેન્ક અને યસ બેન્કના ખાતામાં પૈસા નહિ હોવાની સ્થિતિમાં ATMથી અસફળ ઉપાડ પર 25 રૂપિયા ચાર્જ વસુલે છે. એક્સિસ બેન્ક પણ 25 રૂપિયા ચાર્જ વસુલે છે.\nઆ રીતે ચાર્જ આપવાથી બચો\nદેશની લગભગ તમામ બેન્કોના ગ્રાહક બચત ખાતામાં જમા રકમની જાણકારીની સુવિધા આપે છે. હવે પોતાના રજીસ્ટર્ડ મોબાઈલ નંબરથી બેન્ક માટે આપેલ ફોન નંબર પર મિસ્ડ કોલ કરી અથવા SMS મોકલી આ જાણકારી મેળવી શકો છો. આ સાથે જ મોબાઈલ એપ દ્વારા તમે બેલેન્સ ચેક કરી શકો છો. જો કોઈ UPI એપ ખાતાથી જોડાયેલી છે તો એનાથી પણ બેલેન્સ જાણી શકો છો.\nધબડકો/ ઈંગ્લેન્ડની 80 રનમાં 8 વિકેટ પડી : અશ્વિને 400 વિકેટ ઝડપી, 150 રન પણ ચેઝ કરવા ભારે પડશે\nATMbank atmBank Chargesbreaking news gujaratiCash Withdraw With ATMCash WithdrawalGujarat samachargujarati newsgujarati news liveLatest News in Gujaratilive gujarati newsnews in gujarationline news gujarati liveZero balance charges\nહેલ્થ/ સફરજન ખાવાથી શરીરને થાય છે આ ગંભીર નુકસાન, ફાયદા તો જાણતા હશો અહીં જાણી લો આડઅસરો\nઅદાણીને ઝટકો/ DHFL ખરીદવા સૌથી ઊંચી બીડ છતાં ન ખરીદી શકી, આ એક જ ભૂલ ભારે પડી


American soldier pays 200 dollar for his his child could be born on texas soil | બાળક માતૃભૂમિની માટી પર પહેલું ડગલું મૂકે એ માટે પિતાએ ખર્ચ્યા 200 ડૉલર - news\nબાળક માતૃભૂમિની માટી પર પહેલું ડગલું મૂકે એ માટે પિતાએ ખર્ચ્યા 200 ડૉલર\nPublished: Jan 27, 2020, 19:52 IST | Mumbai Desk\nએક વ્યક્તિની માટી પ્રત્યે દીવાનગી છે કે તેમણે પોતાના બાળકોના પહેલા પગલા માટે પોતાની માતૃભૂમિની માટી ખરીદીને મંગાવી છે.\nસામાન્ય રીતે આપણને બધાને પોતાની જન્મભૂમિથી ખૂબ જ પ્રેમ હોય છે. અહીંની માટી પ્રત્યે એક જુદાં પ્રકારની જ લાગણી હોય છે. સ્ટડી અને નોકરી માટે ભલે કેટલા પણ દૂર કેમ ન જઈએ પણ જન્મભૂમિ પ્રત્યે પ્રેમ ક્યારેય ઓછો નથી થતો. આવી જ દીવાનગી સાત સમુદ્ર પાર અમેરિકામાં પણ જોવા મળી છે. અહીં એક વ્યક્તિની માટી પ્રત્યે દીવાનગી છે કે તેમણે પોતાના બાળકોના પહેલા પગલા માટે પોતાની માતૃભૂમિની માટી ખરીદીને મંગાવી છે. તેની માટે તેમણે 200 ડૉલર રૂપિયા ખર્ચ કર્યા છે.\nટોની ટ્રેકોની અમેરિકાના પ્રાંત ટેક્સાસમાં રહે છે. અહીં તેનો જન્મ થયો અને આગળની સ્ટડિ પણ અહીં જ થઈ. તે સેનાનો જવાન છે. ટોની ટ્રેકોની ઇચ્છતો હતો કે જ્યારે પણ તેના બાળકનો જન્મ થાય, તો તે અમેરિકા એટલે કે તેની માતૃભૂમિ પર જ થાય. પણ જ્યારે વાઇફ પ્રેગ્નેન્ટ થઈ ત્યારે તેની પોસ્ટિંગ ઇટલીના પ્રાંત પડુઆમાં થઈ. તેને આશા હતી કે ડિલીવરી સુધી તે પોતાના દેશમાં પાછો ફરી જશે. પણ એવું થયું નહીં. તેથી તેણે નિર્ણય લીધો કે તે પોતાના દેશની માટી ખરીદીને મંગાવે.\nટોનીએ ડિલીવરીથી એક મહિના પહેલા પોતાના પ્રાંત ટેક્સાસની માટી ઇટલી મંગાવી. જેથી જ્યારે તેનું બાળક આ વિશ્વમાં આવે ત્યારે તે પહેલું પગલું તે જ માટી પર રાખે, જ્યાં તેના માતા-પિતા જન્મ્યા અને મોટા થયા. આની માટે તેણે ટેક્સાસામાં પોતાના પેરેન્ટ્સને કહ્યું કે તે એક કન્ટેનરમાં માટી ભરીને શિપ દ્વારા ઇટલી મોકલી દે. તેના પેરેન્ટ્સે આવું કર્યું પણ. આવી માટે તેને 200 ડૉલર (લગભગ 14 હજાર રૂપિયા) ખર્ચ કરવા પડ્યા.


આસમમાં વિનાશક પૂર: પાણીથી બચવા બેડરૂમમાં વાઘ ઘૂસતા હડકંપ - Gujarat ExclusiveGujarat Exclusive\nGujarat Exclusive > દેશ-વિદેશ > આસમમાં વિનાશક પૂર: પાણીથી બચવા બેડરૂમમાં વાઘ ઘૂસતા હડકંપ\nઆસમમાં પૂરના (Assam Flood) કારણે માત્ર માનવીઓ જ નહી, પરંતુ પ્રાણીઓ પર પણ તેની ખરાબ અસર પડી છે. રાજ્યના કાજીરંગા નેશનલ પાર્કમાં (Kaziranga National Par) પૂરનું પાણી ભરાઈ જતા એક ગેંડાનું મોત નિપજ્યું છે. હવે સોશિયલ મીડિયામાં એક વાઘના ફોટો વાયરલ થઈ રહ્યા છે. જે કાજીરંગાની નજીકના કોઈ વિસ્તારનો છે, જ્યાં વાઘ બેડરૂમમાં બેડ પર આરામ ફરમાવતો જોવા મળી રહ્યો છે. બેડ પર આરામ ફરમાવતા વાઘનો ફોટો સોશિયલ મીડિયામાં ખૂબ જ વાયરલ થઈ રહ્યો છે.\nઆ અંગે મળતી માહિતી પ્રમાણે, વાઘને બેડ પર આરામ ફરમાવતો જોઈને ખળભળાટ મચી ગયો હતો. વાઘને ઘરમાં જોઈને આસપાસના લોકોએ પણ પોતાના ઘર ખાલી કરી દીધા હતા અને સુરક્ષિત સ્થાનો પર જતા રહ્યા હતા.\nસુત્રો અનુસાર, વાઘ પાર્કમાં પાણી ભરાવવાના કારણે ભાગીને ઘરમાં પહોંચ્યો હતો અને બેડ પર આરામ ફરમાવવા લાગ્યો હતો. જે બાદ વન વિભાગના અધિકારીઓને જાણ કરવામાં આવતા રેસ્ક્યૂ હાથ ધરવામાં આવ્યું હતું.\nબેડ પર બેઠેલા વાઘનો ફોટો વાઈલ્ડ લાઈફ ટ્રસ્ટ ઈન્ડિયાએ પોતાના ટ્વીટર એકાઉન્ટ પર શેર કર્યો છે. જે બાદ આ ફોટો વાયરલ થઈ રહ્યો છે. સોશિયલ મીડિયા યૂઝર્સનું કહેવું છે કે, પાણીથી બચવા માટે સુરક્ષિત સ્થાન શોધતો-શોધતો ઘરમાં આવી પહોંચ્યો હતો. એક યુઝર્સે લખ્યું કે, વાઘ ભૂખ્યો અને થાકેલો લાગે છે.\nTiger on Bed


by Jo Baka Media December 4, 2019, 1:07 pm 176 Views\nડિસેમ્બર નો મહિનો શરૂ થઈ ગયો છે અને5ડિસેમ્બર એ ચાર ગ્રહ પોતાની રાશિ બદલવા ના છે. જેનો અસર આપણા જીવન પર પડશે. બુધ, શુક્ર, સૂર્ય અને મંગળ ગ્રહ હમણાં જ્યાં છે ત્યાંથી નીકળી ને બીજી રાશિ માં પ્રવેશ કરશે અને આ ચાર ગ્રહ ના આ પરિવર્તન થી ઘણી રાશિઓ પર પ્રભાવ પડશે. આ ગ્રહ ના રાશિ પરિવર્તન થી કેટલીક રાશિ ઉપર પ્રભાવ પડશે જ્યારે કેટલીક રાશિ ઉપર એની નકારાત્મક અસર જોવા મળશે.\nકયો ગ્રહ કરશે કઈ રાશિ માં પ્રવેશ –\nબુધ ની ખરાબ દશા થવા પર જાતક ને માનસિક તણાવ રહે છે અને હંમેશા મુશ્કેલીઓ રહે છે. ત્યાં જ આ ગ્રહ ની સારી દશા થવા પર જાતકો ને શાંતિ મળે છે અને મન દરેક સમયે ખુશ રહે છે. આ ગ્રહો5ડિસેમ્બર, 2019 એ તુલા રાશિ થી નીકળી ને વૃશ્ચિક રાશિ માં પ્રવેશ કરશે. બુધ ગ્રહ ના પરિવર્તન થી વૃશ્ચિક રાશિવાળા લોકો ની લાઈફ સારી રેહશે અને આ રાશિ ના જાતકો નો દરેક કાર્ય સફળ રહેશે.\nકઈ રીતે કરો બુધ ગ્રહ ને પ્રસન્ન\nબુધ ગ્રહ ને લીલો રંગ ઘણો પ્રિય હોય છે. એટલા માટે વૃશ્ચિક રાશિ વાળા લોકો બુધવાર ના દિવસે લીલા રંગ ની વસ્તુઓ ગરીબ લોકો માં વહેંચે.\nશુક્ર ગ્રહ ને સૌંદર્ય થી જોડી ને જોવા માં આવે છે અને આ ગ્રહ ના કુંડળી માં યોગ્ય સ્થાન પર હોવાથી આ જાતકો ને સુંદરતા મળે છે. જ્યારે ખોટા સ્થાન પર હોવાથી ત્વચા સાથે જોડાયેલી મુશ્કેલીઓ નો સામનો કરવો પડે છે. 15 ડિસેમ્બરે શુક્ર ગ્રહ ધન રાશિ છોડી ને મકર રાશિ માં પ્રવેશ કરશે આ પ્રવેશ રવિવાર 18.12 વાગે થશે.\nકઈ રીતે કરો શુક્ર ગ્રહ ને પ્રસન્ન\nશુક્ર ગ્રહ ને સફેદ રંગ પ્રિય હોય છે. એટલા માટે મકર રાશિ ના લોકો શુક્રવાર ના દિવસે સફેદ રંગ ના વસ્ત્ર પેહરે. આવું કરવા થી આ ગ્રહ તમને શુભ ફળ આપશે.\n16 ડિસેમ્બરે સૂર્ય ગ્રહ વૃશ્ચિક રાશિ થી નીકળી ને ધન રાશિ માં પ્રવેશ કરશે. સૂર્ય ગ્રહ ને ઊર્જા નું પ્રતીક માનવા માં આવે છે. આ ગ્રહ ની યોગ્ય દિશા થી જાતક નો સૌથી સારું ફળ મળે છે. ત્યાં સૂર્ય ગ્રહ ની દિશા કુંડળી માં ખરાબ થવા પર જાતક નું સ્વાસ્થ્ય ખરાબ થાય છે.\nકઈ રીતે કરો સૂર્ય ગ્રહ ને પ્રસન્ન\nરોજ સવારે સૂર્ય દેવ ને અર્ધ્ય આપો અને સૂર્ય મંત્ર નો જાપ કરો. સૂર્યદેવ ની રવિવાર નો દિવસ પ્રિય હોય છે. એટલા માટે આ દિવસે તમે સૂર્યદેવ ની કથા વાંચો.\nમંગળ ગ્રહ ની કુંડળી માં અશુભ સ્થાન પર હોવાથી કોઈપણ કાર્ય માં સફળતા નથી મળતી અને શરીર માં ઇજા લાગતી રહે છે. જ્યારે આ ગ્રહ યોગ્ય સ્થાન પર હોય તો, જાતકો ના ભાગ્ય ખુલી જાય છે અને દરેક કાર્ય માં માત્ર સફળતા જ પ્રાપ્ત થાય છે. આ ગ્રહ 25 ડિસેમ્બરે તુલા રાશિ થી નીકળી ને વૃશ્ચિક રાશિ માં પ્રવેશ કરશે. જે 21 :53 વાગે થશે.\nકઈ રીતે કરો મંગળ ગ્રહ ને પ્રસન્ન\nમંગળ ગ્રહ નો પ્રિય રંગ લાલ હોય છે. એટલા માટે વૃશ્ચિક રાશિ વાળા લોકો મંગળવાર ના દિવસ એ શિવલિંગ પર લાલ રંગ ની વસ્તુ જેમકે ફૂલ, ફળ વગેરે ચઢાવો.


📚અંદાજપત્ર કોના દ્વારા તૈયાર કરવામાં આવે છે ?\n📚કયો શબ્દ સમાનાર્થીમાં નથી તે જણાવો.\n📚ઇન્ડીયન પીનલ કોડમાં કઇ કલમોમાં સૈન્યને લગતી જોગવાઇઓ કરવમાં આવેલ છે ?\n📚ાચી જોડણી કઇ છે ?\n📚ક્રીમીનલ પ્રોસીજર કોડના કાયદા અન્વયે સેશન્સ અદાલત આરોપીને કયારે રાજયના ખર્ચે વકીલ પૂરો પાડે છે ?\n📚ક્રીમીનલ પ્રોસીજર કોડના કાયદામાં નીચે પૈકી કોના ભરણપોષણ અંગે જોગવાઇ નથી ?\n📚નીચેના પૈકી ઇન્ડીયન પીનલ કોડમાં કયા ગુના માટે ખોટી કલમ દર્શાવેલ છે ?\n📚રક્ષાનો જન્મ દિવસ આ મહિનાના ત્રીજા ગુરૂવારે છે. આ મહિનો સોમવારથી શરૂ થાય છે તો રક્ષાની જન્મ તારીખ કઇ હશે ?\n📚ગુજરાતમાં કેટલી મહાનગરપાલિકા છે?\n📚૨૬ જાન્યુ. 2001 નો ભૂકંપ જાણે શિવનું તાંડવ નૃત્ય ભાષ શાસ્ત્રમાં આ કયો અલંકાર છે?\n📚નર્મદા નદી ગુજરાતમાં ક્યા જીલ્લામાંથી પ્રવેશ કરે છે?\n📚ભારતીય એવીડન્સ એકટમાં પોલીસ અધિકારી સમક્ષ કરેલી કબૂલાત કાયદેસર રીતે કયા પ્રકારની ગણાય ?\n📚પાટણમાં આવેલી રાણકી વાવ કોણે બંધાવી ?\n📚ગુજરાતી સાહિત્યના વ્યાપક રીતે વપરાતા સાર્થ શબ્દકોશનું પ્રકાશન કોના દ્રારા કરવામાં આવ્યું\n📚કયો મહાસાગર સૌથી વિશાળ છે ?\n📚નીચેનામાંથી કોણ ભારતીય બંધારણની ખરડા (મુસદ્દા) સમિતિના સભ્ય ન હતા ?\n📚નીચેનામાંથી કયા પ્રકારની ઇજાનો સમાવેશ મહાવ્યથામાં થાય છે ?\n📚પ્રકાશવર્ષ શું માપવાનો અંતર છે ?\n📚રાજ્યસભાના સભ્યની મુદત કેટલા વર્ષની હોય છે ?\n📚શ્રીલંકાના પ્રથમ મહિલા વડાપ્રધાન કોણ હતા ?\n📚પૂર્ણ સત્ય એ ગુજરાતી સાહિતયમાં કેવી રીતે ઓળખાય છે ?\n📚ઇન્સા ( INSA ) શું છે ?\n📚સક્ષમ સરકારી અધિકારીના હુકમનો અનાદર કરવાની શિક્ષા ઇન્ડીયન પીનલ કોડની કઇ કલમ હેઠળ કરવામાં આવે છે ?\n📚રાજયસભામાં રાષ્ટ્રપતિ દ્રારા કેટલા સભ્યોની નિમણૂંક કરવામાં આવે છે ?\n📚નીચેના પૈકી કયુ સ્વરૂપ ધારણ કરવુ એ ઇન્ડીયન પીનલ કોડમાં ગુનો બનતો નથી ?\n📚રાજ્યમાં કોના નામે વહીવટ ચાલે છે ?\n📚કોઇ અસામાજિક વ્યક્તિ નીચે જણાયેલ કાયદાઓમાંથી કયા કાયદાની જોગવાઇ મુજબ તડીપાર કરી શકાય છે ?\n📚બંધારણ માન્ય 22 ભાષાઓની યાદી ભારતીય બંધારણની કઇ અનુસૂચિમાં દર્શાવવામાં આવી છે ?\n📚હ્રદય બદલવાનું પ્રથમ ઓપરેશન કોણે કર્યુ હતું ?\n📚FIR નું પુરૂ નામ શું છે ?\n📚જાપાનનું બીજુ નામ શું છે ?\n📚અંધારી ગલીમાં સફેદ ટપકાંની રચના કોના દ્રારા કરવામાં આવી છે ?\n📚સમાજના દેહ ઉપર કેવા ડાઘા પડી ગયેલ છે ?\n📚એક સાડી સુકાતા દશ મીનીટ લાગે છે તો વીસ સાડી સુકાતા કેટલો સમય લાગે ?\n📚વિશ્વની કઇ મહિલા લોખંડી મહિલા ગણાય છે ?\n📚નીચેના શબ્દો પૈકી કયો શબ્દ " સૂક્ષ્મ " નો વિરૂધ્દ્રાર્થી છે ?\n📚જીગુરાત ( ZIGURAT ) કઇ સંસ્કૃતિની અજાયબી છે ?\n📚તાપી નદી પર કઈ ૨ યોજનાઓ કાર્યરત છે?\n📚ઇચ્છા પ્રમાણે ફળ આપતું વૃક્ષ... શબ્દ માટે એક શબ્દ આપો.\n📚ક્રીમીનલ પ્રોસીજર કોડમાં કઇ કલમ હેઠળ ખાનગી વ્યકિત ગુનેગારની ધરપકડ કરવાની સત્તા ધરાવે છે ?\n📚કોઇ વ્યક્તિના કબજામાંથી ચોરીનો માલ મળી આવે તો ન્યાયાલય કેવા અનુમાન કરી શકે છે ?\n📚વિશ્વમાં આ તો પહેલો બનાવ છે ? આ વાકયમાં રેખાંકિત વિભકિત કયો પ્રકાર દર્શાવે છે ?\n📚પોલીસ ખાતામાં સૌથી નીચલા દરજ્જાના અધિકારી કોણ છે ?\n📚કયા દેશને લોકશાહીની જનેતા કહે છે ?\n📚માનસિક આવેગવાળુ શબ્દ સમૂહ માટે એક શબ્દ આપો.\n📚ભૌતિક શાસ્ત્રના પિતા તરીકે કોણ જાણીતું છે ?\n📚અનુસૂચિત જાતિ/અનુસૂચિત જનજાતિ (અત્યાચાર નિવારણ) ધારા મુજબ ખાસ પબ્લિક પ્રોસીકયુટરની નિમણૂંક માટે ઓછામાં ઓછી કેટલા વર્ષની વકીલાતની પ્રેક્ટિસ જરૂરી છે ?\n📚ભારતીય રાષ્ટ્રીય પંચાંગ અનુસાર પ્રથમ માસ કયો છે ?\n📚નગાધિરાજ કોને ઉદ્દેશીને લખાયું છે?


Title: ર્ડા. જીવરાજ મહેતા ગુજરાતના કયા મુખ્યમંત્રી હતા.\nDescription: This isaMost important question of gk exam. Question is : ર્ડા. જીવરાજ મહેતા ગુજરાતના કયા મુખ્યમંત્રી હતા. , Options is : 1. ત્રીજા , 2. પહેલા, 3.બીજા, 4. એકપણ નહીં, 5. NULL\nThis isaMost important question of gk exam. Question is : ર્ડા. જીવરાજ મહેતા ગુજરાતના કયા મુખ્યમંત્રી હતા. , Options is : 1. ત્રીજા , 2. પહેલા, 3.બીજા, 4. એકપણ નહીં, 5. NULL\n4) એકપણ નહીં


gujarati-story-love-marriage ગુજરાતી વાર્તા 'લવ મેરેજ'\nHome » Blog » લવ મેરેજ\nPosted on October 25, 2017 by વિકી ત્રિવેદી\n“સાહેબ, આ નાના બાળકને મૂકીને ક્યાં આવું?” હેમા રીતસરની કરગરી પડી.\n“પણ પ્રતીક આ હેમા રોજ એના બાબાને લઈને આવે છે એક કલાકનું કામ કરવામાં એ બે કલાકનો સમય લે છે!” રોશનીએ રોષ ઠાલવ્યો.\n“રોશની પણ તને પ્રોબ્લેમ શુ છે? બે ના ચાર કલાક થાય તોય કામ તો એને જ કરવાનું ને? અને બે વર્ષનું બાળક છે એ ક્યાં મૂકીને આવે એ તો વિચાર?”\n“કેમ એને હસબન્ડ નથી? એ ન રાખી શકે?” રોશની ખરેખર દલીલ કરવા તૈયાર હોય એમ લાગતું હતું.\n“જેનો પતિ એટલો સમજુ હોય એની પત્નીને કામ કરવું જ ન પડે રોશની! તને સારો પતિ મળ્યો એટલે દુનિયાના બધા પતિ સારા જ હોય એવુ જરૂરી નથી, સમજ તું.”\n“સાહેબ…..” હેમા એના એ જ દર્દ ભર્યા અવાજે બોલી. “સાહેબ, મારો પતિ તો ક્યાંય દારૂ પી ને ફરતો હોય એના ભરોસે હું આ ફૂલ જેવું બાળક કેમ કરી આપું?”\n“હા બેન કાઈ વાંધો નહિ, તું તારે અનુકૂળતાએ કામ કર.” હસીને પ્રતીક બોલ્યો.\nરોશની પણ બેન શબ્દ સાંભળી થોડી ઠંડી પડી ગઈ. હેમા દેખાવમાં સુંદર હતી. હા દુઃખને લીધે ચહેરો ઉદાસ રહેતો, આંખો નમ રહેતી, શરીર પણ થોડું દુબળુ થઈ ગયું હતું પણ તે છતાં એના કુદરતી ગુલાબી હોઠ, અને ચહેરાનો આકાર રોશની કરતા વધુ સુંદર હતા. એ ભાગ્યે જ હસતી પણ હસતી ત્યારે બાગમાં ખીલેલા ફૂલ જેવી શોભતી! અને એટલે જ રોશનીને લાગતું હતું કે હેમા કામમાં ધીમી છે છતાં પ્રતીક એને કેમ સહન કરે છે? વારંવાર ફરિયાદ કરવા છતાં એ કેમ એને નોકરી પરથી છુટ્ટી નથી કરતો? છે તો નોકરાણીને?\nબસ રોશનીને એક શંકા પ્રતીક અને હેમાના સબંધ વિશે થયા કરતી અને એટલે જ એ હેમાને છુટ્ટી કરવા માંગતી હતી. પણ જ્યારે બહેન શબ્દ સાંભળ્યો ત્યારે રોશનીને પોતાની જાત ઉપર જ ગુસ્સો આવ્યો. એક સ્ત્રી થઈને બસ હેમાની સુંદરતા ખાતર એના પેટ ઉપર લાત મારવા જતી હતી!\n“સારું, વાંધો નહિ પણ હવે તું બાબો મને આપી દેજે તું કામ કરે ત્યાં સુધી હું એને સાંભળીશ બસ, પણ કામ જલ્દી પતાવજે એટલે હુ પછી ડાન્સ કલાસ જઇ શકું.” રોશનીએ જીન્સના ખિસ્સામાં બંને હાથ ખોસતા જરાક સંકોચથી કહ્યું.\n“ભલે બેન, ખૂબ ખૂબ આભાર.” હેમા એના બાળકને ઊંચકીને ચાલવા લાગી.\nરસ્તા પર જતાં જતાં એને ઠોકર વાગી. પગની આંગળીમાંથી લોહી નીકળ્યું. મારા પગ એ મહેલ જેવા ઘરમાં ફરતા. ઘરની આગળના બગીચામાં હું ખુલ્લા પગે ફરતી એ ખાતર પપ્પાએ બગીચાને નિયમિત ઘાસ કાપવા માણસ રાખ્યો હતો! ક્યાંક ઘાસમાં કોઈ સાપ હોઈ જાય તો?\nએકવાર ફરી રોજની જેમ હેમાને મમ્મી પપ્પાની યાદ આવી ગઈ. એ સમયે હેમા કોલેજમાં હતી. ગોવિંદ એને મળ્યો અને પ્રેમમાં પડી! ગોવિંદ સ્વભાવે પણ સારો હતો! હેમાને રોજ નવા નવા સપના બતાવતો હેમા આપણે ખૂબ મહેનત કરીશું. એક સારું ઘર લઈશું, હું નોકરી કરીશ, તું ઘર અને છોકરા સંભાળજે. એક દિવસ આપણે પણ તારા પપ્પા જેવો બંગલો અને ગાડી લઈ લઈશું.\nવીસ વર્ષની ઉંમરે હેમા એવી તો સુંદર લાગતી કે બધા ગોવિંદ ઉપર ઈર્ષ્યા કરતા. પણ હેમા ક્યારેય ગોવિંદના શ્યામ ચહેરા વિશે વિચારતી પણ નહીં.\nએક વાર ગોવિંદે હેમાને લગન કરવા કહ્યું અને હેમાએ એક વાર મમ્મી પપ્પાને સમજાવી લેવા કહ્યું. પણ જ્યારે હેમાએ ઘરે એ બધું કહ્યું ત્યારે એના પપ્પા નગીનભાઈ ભડકી ગયા. ચોખ્ખા શબ્દોમાં કહી દીધું કે ગિવિંદ સાથે તારા લગ્ન શક્ય નથી. તારા માટે અમે શ્રેષ્ઠ ઘર શોધી લઈશું.\nહેમા પપ્પાને તો કઈ બોલી નહિ પણ મનોમન વિચારવા લાગી. બીજાને પરણું કે ગિવિંદને મારે પરણીને જવાનું તો છે જ ને? તો મને ગમે એ પાત્ર સાથે કેમ ન પરણું? જો લવ મેરેજ ગુનો હોય તો એરેન્જ મેરેજ કેમ નહિ? મૂળ તો બંને રીતે મારે બાળક પેદા કરવાના છે ને? આ દુનિયા એને કલંક કહે છે, ખરાબ કહે છે પણ મૂળ તો બધું એરેન્જ મેરેજમાં પણ એ જ થાય જે લવ મેરેજમાં થાય.\nહેમા મનોમન નક્કી કરી ગઈ હતી કે ગોવિંદ સાથે જ લગન કરવા છે. અને એ મુજબ બે ત્રણ દિવસ પછી હેમા ગોવિંદ સાથે ભાગી પણ ગઈ હતી.\nહેમાને એના પપ્પાના એ દિવસના શબ્દો અને ગુસ્સો જોતા એમ હતું કે પપ્પા કેસ કરશે, મારા ઘરથી પૈસા અને ઝવેરાત લઈ ગઈ છે એવો કેસ લગાવશે. પણ હેમાની ધારણા ખોટી પડી. નગીનભાઈએ કોઈ કેસ કર્યો જ નહીં.\nહેમા અને ગિવિંદ એ જ શહેરમાં રહેવા લાગ્યા. ગોવિંદ રોજ હેમાને ફરવા લઈ જતો. અવનવી વાનગીઓ લાવતો. પણ હેમા ને તો એ બધું મહત્વનું ન હતું. હેમા માટે તો એનો પ્રેમ જ મહત્વનો હતો. પ્રેમ માટે જ તો એ મમ્મી પપ્પા વિરુદ્ધ પગલું લઈને ગોવિંદ સાથે પરણી હતી.\nએ રીતે એમનું જીવન ચાલતું હતું. અને એકાદ વર્ષ પછી હેમાને એક દીકરી જન્મી. દીકરીનું નામ લક્ષ્મી રાખ્યું. લક્ષ્મી બે મહિનાની થઈ ત્યારે ગોવિંદે હેમાને કહ્યું કે હવે તું પિયર જઇ આવ એકવાર. હું આ રીતે નોકરી કરીને ક્યારેય પૈસા ભેગા નહિ કરી શકું. હેમાએ એને સમજાવ્યો કે મારે બંગલા ગાડી નથી જોઈતા. બસ તું જે આપે એમાં હું ખુશ છું ગોવિંદ. પણ ગોવિંદના મનમાં કઈક અલગ જ હતું. એણે કહ્યું કે તું ખુશ છે હું નહિ! આ જિંદગીથી હું કંટાળી ગયો છું હેમા. તારા બાપ પાસે એટલા રૂપિયા છે અને કોઈ દીકરો તો છે નહીં તો શું કરશે એ પૈસાને?\nહેમા કાઈ બોલી નહીં. પણ એ દિવસથી ગોવિંદ હેમાની અવગણના કરવા લાગ્યો. એક એક વાતે એને ધમકાવવા લાગ્યો. પછી તો એ દારૂ પણ પીવા લાગ્યો. ઘણીવાર હેમાને મારપીટ કરવા લાગ્યો. પણ હેમા ક્યાં જાય? બાપનું ઘર તો એ એના માટે તરછોડીને આવી હતી ને!\nહેમા પાસે કોઈ રસ્તો ન હતો એક સહન કરવા સિવાય. એટલે એ ચૂપચાપ બધું સહન કરવા લાગી. પણ ગોવિંદ દિવસે ને દિવસે વધુ ઉગ્ર બનવા લાગ્યો અને પછી તો એણે ઘરે પૈસા આપવાનું જ બંધ કરી દીધું. એક તરફ ગોવિંદ રાત રાત ભર બહાર રહેતો અને બીજી તરફ હેમા પ્રેગ્નન્ટ હતી. બીજી ડિલિવરી વખતે એક બે દયાળુ પડોશી જ હેમાને હોસ્પિટલ લઈ ગયેલા.\nએ દિવસે હેમા સાવ ભાંગી પડી હતી! કેટકેટલા સપના લઈને આવી હતી પોતે? જે બાળકોના નામ લગન પહેલા રાખેલા એ ગોવિંદ દીકરાના જન્મ સમયે હાજર પણ ન હતો????? કેવી કરુણતા ?\nછતાંય હેમા બધું દુઃખ મનમાં ભરીને જીવવા લાગી. લક્ષ્મી અને હેત બન્ને બાળકોને ઉછેરવા માટે હવે એક જ રસ્તો હતો. મજૂરી! એ પછી હેમાએ બે ત્રણ ઘરના કામ બાંધી દીધેલ. સવારે પ્રતીકને ત્યાં અને સાંજે ગોરધનદાસને ત્યાં.\nલોકોના ઘરના કામ કરતી કરતી એ જીવતી હતી. ધીમે ધીમે દીકરો હેત બે વર્ષનો થયો અને લક્ષ્મી પાંચ વર્ષની. લક્ષ્મીને તો એ ઘરે એકલી મૂકીને કામ પર જતી પણ બે વર્ષના હેતને લક્ષ્મી સંભાળી ન શકે, અને પતિ તો ક્યાંય દારૂના નશામાં પડ્યો હોય!\nકરુણ જીવન જીવતી હેમા એ રીતે બાળકોને મોટા કરતી હતી. જીવનમાં એકેય વાતે કાઈ સારું નહોતું થતું. એમાંય બે મહિનાથી તો પ્રતીક મને છુટ્ટી કરશે એ ડર એને સતત સતાવતો હતો પણ એ દિવસે રોશનીએ પહેલીવાર દયા બતાવી હતી એ જોઈ એના જીવને જરાક કળ વળી હતી!\nહેમા પોતાના ભૂતકાળ અને વર્તમાનને જોતી જઈ રહી હતી. કેવો હતો ગોવિંદ અને કેવો થઈ ગયો? વાંક એનો નથી મેં એને બરાબર જાણ્યા વગર જ પ્રેમ કર્યો એટલે ભૂલ મારી જ છે ને? મેં બસ એની મીઠી બોલી જોઈ પણ અંદરનું હ્ર્દય ન જોયું! મારી એકની વાત ક્યાં છે? કોલેજમાં જેટલા છોકરાઓને છોકરીઓ પ્રેમમાં પડે છે એ બસ બહારનું જોઈને જ તો આ ભૂલ કરે છે?\nપગની આંગળીમાંથી લોહી વહી રહ્યું હતું અને હૃદયમાંથી પણ. પોતાના ફૂલ જેવા શરીરને મજૂરીથી, દુઃખથી સાવ ઝાંખું કરીને એક ફુલને ઉછેરવા એ મથી રહી હતી! ખેર મારુ જે થયું એ થયું હું મારા બાળકોને આ બધું જ શીખવીશ. એ બધાને હું મારા જેમ ભોળા નહિ રાખું….. આંખો લૂછી હેમાએ ફરી એકવાર હેત તરફ જોઈ ચહેરા ઉપર સ્મિત લાવ્યું ને ઘર તરફ જવા લાગી……\n(સત્ય ઘટના પર આધારિત. ઘટનાની જાણ કરનાર વાંચક બહેનનો આભાર.)\nPreviousPrevious મેજર ત્રિવેદી : એજન્ટ માનવ કીડનેપીંગ કેસ\nNextNext કાસ મારે પણ એક ગર્લફ્રેન્ડ હોત !


લોન્ચ થયાના માત્ર2દિવસ બાદ સસ્તો થઈ ગયો Meizu M5 સ્માર્ટફોન, જાણો કિંમત અને ફિચર્સ લોન્ચ થયાના માત્ર2દિવસ બાદ સસ્તો થઈ ગયો Meizu M5 સ્માર્ટફોન, જાણો કિંમત અને ફિચર્સ - Sandesh\nલોન્ચ થયાના માત્ર2દિવસ બાદ સસ્તો થઈ ગયો Meizu M5 સ્માર્ટફોન, જાણો કિંમત અને ફિચર્સ\nMay 18, 2017 | 8:45 pm IST\nMeizu M5 સ્માર્ટફોનને ભારતમાં 10,499 રૂપિયાની કિંમત સાથે લોન્ચ કરવામાં આવ્યો હતો. લોન્ચ કર્યાના બે દિવસ બાદ જ સ્માર્ટફોનની કિંમતમાં ઘટાડો કરવામાં આવ્યો છે. આ ફોનની કિંમતમાં 1,000 રૂપિયાનો ઘટાડો કરવામાં આવ્યો છે. હવે આ સ્માર્ટફોન ઓનલાઈન શોપિંગ વેબસાઈટ Tataclid.com પર સેલ માટે 9,499 રૂપિયામાં ઉપલબ્ધ છે. આ સ્માર્ટફોનને બ્લૂ અને ગોલ્ડ કલરમાં ખરીદી શકાય છે. મેઝૂ એમ5ને પાછલા વર્ષે ચીનમાં લોન્ચ કરવામાં આવ્યો હતો.\nસ્પેશિફિકેશનની વાત કરીએ તો આ સ્માર્ટફોનમાં 5.2 ઈંચની એચડી (720X1280) 2.5ડી કર્વ્ડ ગ્લાસ ડિસ્પલે આપવામાં આવી છે. આમાં મીડિયાટેક એમટી 6750 ઓક્ટાકોર પ્રોસેસર સાથે ટી-860 જીપીયૂનો ઉપયોગ કરવામાં આવ્યો છે. આમાં3જીબી રેમ આપવામાં આવી છે. તે ઉપરાંત 32 જીબીની ઈન્ટરનલ મેમોરી આપવામાં આવી છે. ઈન્ટરનલ મેમોરીને એસડી કાર્ડ દ્વારા 128 જીબી સુધી વધારી શકાય છે. આ સ્માર્ટફોનમાં હાઈબ્રીડ સિમ સ્લોટ આપવામાં આવ્યો છે.\nમેઝૂ એમ5માં 3070mAHની બેટરી આપવામાં આવી છે. પાછલા વેરિએન્ટની તુલનામાં બેટરીની ક્ષમતા 10 ટકા વધારે છે. મેઝૂએ તે બાબતે 66 કલાક સુધી મ્યૂઝીક પ્લેબેક ટાઈમ આપવાનો દાવો કર્યો છે. કેમેરા સેટઅપની વાત કરીએ તો આ સ્માર્ટફોનમાં 13 એમપીનો રિયર અને5એમપીનો ફ્રન્ટ કેમેરો આપ્યો છે. આ ડ્યુઅલ ટોન એલઈડી ફ્લેશ, પીડડીએએફ અને f/2.2 એપર્ચર સાથે આવશે.\nક્નેક્ટિવિટી માટે 4જી VoLTE, વાઈ-ફાઈ, બ્લૂટૂથ અને જીપીએસ સપોર્ટ સામેલ છે. ફિંગરપ્રિન્ટ સેન્સરને હોમ બટન સાથે ઈન્ટિગ્રેટ કરવામાં આવ્યું છે. કંપનીએ દાવો કર્યો છે કે, આને 0.2 સેકન્ડમાં અનલોક કરી શકાય છે. ફોનમાં ઈન્ફ્રારેડ, એક્સેલેરોમીટર, એબિયન્ટ લાઈટ સેન્સર, પ્રોક્સિમિટી, જાયરોસ્કોપ અને મેગનેટોમીટર સેન્સર આપવામાં આવ્યું છે.


રાજકોટ એસટીના બંધ 55 રૂટ પુન: શરૂ કરાયા | રાજકોટ એસટીના બંધ 55 રૂટ પુન: શરૂ કરાયા - Divya Bhaskar\nરાજકોટ એસટીના બંધ 55 રૂટ પુન: શરૂ કરાયા\nરાજ્યની તમામ બસો જેતપુર સુધી જાય છે\nદલિતઆંદોલનના પગલે અતિ સંવેનશીલ ગણાતા જૂનાગઢ, અમરેલી એસ.ટી. ડિવિઝનની બસોના તમામ રૂટ ગુરુવારે પણ રદ કરવામાં આવ્યા હતા જ્યારે રાજકોટ એસ.ટી. ડિવિઝનની 55 બસના રૂટ જે બુધવારે રદ કરાયા હતા તે ગુરુવાર સવારથી શરૂ કરી દેવામાં આવ્યા છે.\nઊના તાલુકાના સમઢિયાળા ગામના દલિતો પર આચરવામાં આવેલા અત્યાચારના પગલે ફાટી નીકળેલા વિરોધ આંદોલનને કારણે જૂનાગઢ તેમજ અમરેલી ડિવિઝન દ્વારા લોકલ- એક્સપ્રેસ સહિતની તમામ બસોના રૂટ બંધ કરી દેવામાં આવ્યા છે. જૂનાગઢ ડિવિઝનની 500 તેમજ અમરેલી ડિવિઝનની 200 મળી 700 બસોના પૈડા ત્રણ દિવસથી થંભી ગયા છે. પોરબંદર જવા માટે પણ કોઇ સુવિધા નથી, ખાનગી વાહનચાલકો બેથી અઢી ગણા ભાડા વસૂલી રહ્યા છે. ખાસ કરીને અપ-ડાઉન કરતા વિદ્યાર્થીઓ, વેપારીઓની હાલત અત્યંત કફોડી બની છે. રાજકોટ એસ.ટી. ડિવિઝનના વિભાગીય વડા ડી.એમ.જેઠવા દ્વારા ગુરુવાર સવારથી 55 બસ રૂટ શરૂ કરવા આદેશ અપાતાં મોરબી- સુરેન્દ્રનગર, રાજકોટ-મોરબી બસ રૂટ શરૂ કરી દેવામાં આવ્યા હતા. ગુરુવારે સાંજે જેઠવા મોરબી અને ત્યાંથી સુરેન્દ્રનગર દોડી ગયા હતા. બન્ને ડેપોના મેનેજરો બસ રૂટ, સમય જાળવણી તેમજ લોકલ, એક્સપ્રેસના ઓપરેશન અંગે જરૂરી સૂચના અપાઇ હતી.


March 15, 2021 04:10 PM\nપ્રતિ વર્ષ મ્યુનિ.કમિશનર કરબોજ ઝીંકે અને શાસકો ફગાવીને જશ મેળવતા હતા: હવે કમિશનરે કરબોજ વિહોણું અને તદ્ન વાસ્તવિક કહી શકાય તેવું સ્માર્ટ બજેટ રજૂ કરતાં શાસકોની બુધ્ધિની પરીક્ષા થશે: કમિશનરના ‘બ્લેક એન્ડ વ્હાઇટ’ બજેટમાં શાસકો કેવા રાજ રંગ પુરશે તે જોવું રહ્યું\nરાજકોટ મ્યુનિ. કમિશનર ઉદિત અગ્રવાલે આજે રજૂ કરેલા આગામી નાણાકિય વર્ષ 2021-22ના બજેટને જોતાં પ્રથમ દર્શનિય રીતે જ સુવિધાલક્ષી પ્રોજેકટ્સનો ઝૂકાવ પશ્ર્ચિમ રાજકોટ તરફ જોવા મળ્યો છે. સ્માર્ટ સિટિ પ્રોજેકટ તો પશ્ર્ચિમ રાજકોટમાં જ છે, તદ્ઉપરાંત નવા ભળેલા પાંચ ગામો પણ પચ્છિમ રાજકોટમાં છે, આથી વિશેષ સુવિધાઓ પશ્ર્ચિમ રાજકોટ વિસ્તારને મળી હોવાનું ચિત્ર ઉપસ્યું છે. બીજી બાજુ પૂર્વ ઝોન તરફના વિસ્તારોને તેમજ દક્ષિણ રાજકોટ હેઠળના વિસ્તારોને પશ્ર્ચિમ રાજકોટની તુલનાએ ઓછી સુવિધાની ફાળવણી થઇ હોય તેવું ચિત્ર ઉપસ્યું છે. તાજેતરમાં જ મહાપાલિકાના નવા પદાધિકારીઓની વરણીમાં પણ પૂર્વ રાજકોટને એકપણ પદ આપવામાં આવ્યું ન હતું. જયારે આજે રજૂ થયેલા બજેટમાં પણ સુવિધાલક્ષી ઝૂકાવ મુખ્યમંત્રીના મત વિસ્તાર પશ્ર્ચિમ રાજકોટ તરફ જ રહ્યો હોય તેવું સ્પષ્ટ થયું છે.\nતદ્ઉપરાંત અન્ય મહત્વપૂર્ણ બાબત એવી પણ છે કે, દર વર્ષે મ્યુનિ. કમિશનર સ્ટેન્ડિંગ કમિટી સમક્ષ બજેટ રજૂ કરે તેમાં નવા કરવેરા તેમજ હૈયાત કરવેરા દરમાં વધારો સૂચવી કરબોજ સાથેનું બજેટ આપતા હોય છે, પરંતુ આ વખતે મ્યુનિ. કમિશનરે નથી તો કરવેરાના દરમાં વધારો કર્યો કે નથી તો નવા કરવેરા નાખ્યા આથી શાસકોને કરવેરા ઘટાડીને કે દૂર કરીને જશ ખાટવાની તક મળે તેમ નથી. એકંદરે તદ્ન વાસ્તવિક અને કરબોજ વિહોણું તેમજ કાલ્પનિક યોજનાઓ વિહોણું બજેટ કમિશનરે આપ્યું છે. મ્યુનિ. કમિશનરે સાકાર થઇ શકે તેવી અને ખૂબજ માઇક્રો લેવલની તેમજ કોમનમેનને સ્પર્શે તેવી નાની નાની યોજનાઓ મુકી છે જે ખરેખર લોકભોગ્ય બને તેવી છે. કમિશનરે સ્ટેન્ડિંગ કમિટીને બ્લેક એન્ડ વ્હાઇટ બજેટ સુપરત કરી દીધું છે ત્યારે હવે શાસકો તેમાં યોજનાઓના કેવા રાજકિય રંગ પૂરે છે તે જોવાનું રહેશે.\nmunicipal commissioner rajkot budjet\nસ્ટલિગ હોસ્પિટલની ફાયર સેફટી ચકાસતા મ્યુનિસિપલ કમિશનર\nરૂડામાં 19મીએ બજેટ બોર્ડ: કદ રૂ.246 કરોડનું રહેશે\nબજેટનો અભ્યાસ શરૂ કરતી સ્ટેન્ડિંગ: નવી યોજના ઉમેરાશે\nબજેટ સત્રનો બીજો તબક્કો આજથી શરૂ


Ahmedabad home guard viral video about Mask people not stop without blow whistle– News18 Gujarati\nહાથ બતાવીએ તો લોકો ઊભા રહેતા નથી, માસ્ક પહેરીને સીટી કેવી રીતે મારીએ? હોમગાર્ડનો વીડિયો વાયરલ\nહોમગાર્ડ જવાનનો વીડિયો વાયરલ થયો.\nAhmedabad home guard viral video: હોમગાર્ડ જવાને વીડિયો વાયરલ કરીને ઠાલવી પોતાની વ્યથા, "સીટી મારવા માસ્ક કાઢીએ છીએ તો પોલીસ રિપોર્ટ કરે છે, સીટી માર્યાં વગર લોકો ઊભા રહેતા નથી."\nLast Updated:January 18, 2021, 16:38 pm\nઅમદાવાદ: શહેરમાં ફરજ બજાવતા એક હોમગાર્ડ જવાને (Ahmedabad home guard video) એક વીડિયો સોશિયલ મીડિયા (Social media)માં વાયરલ કર્યો છે. આ વીડિયો વાયરલ થતા જ પોલીસબેડામાં ચર્ચાનો વિષય બન્યો છે. હોમગાર્ડ જવાને માસ્ક કાઢીને સીટી મારીને ટ્રાફિક હળવો કરવાની કામગીરી કરી હતી. જોકે, માસ્ક કાઢીને ટ્રાફિક મેનેજમેન્ટનું કામ કરતા આ હોમગાર્ડ જવાન વિરુદ્ધ રિપોર્ટ કરાયો છે. જે બાદમાં વીડિયો વાયરલ કરીને હોમગાર્ડ જવાને પોતાની વ્યથા ઠાલવી છે. આ હોમગાર્ડ જવાને ટ્રાફિક એ.એસ.આઈ અને હેડ કોન્સ્ટેબલ ગેરવર્તણૂક કરતા હોવાનો પણ આક્ષેપ કર્યો છે.\nછેલ્લા ઘણા દિવસોથી હોમગાર્ડ જવાનો તોડ કરતા હોવાની ફરિયાદો સામે આવી રહી છે. ત્યારે હવે એક હોમગાર્ડ જવાનનો વીડિયો વાયરલ થયો છે. શહેરમાં પ્રજા અને પોલીસ વચ્ચે માસ્ક બાબતે ઘર્ષણ જોવા મળે છે પણ હવે પોલીસ અને હોમગાર્ડ વચ્ચે આ પ્રશ્ન ઊભો થયો છે.\nઅમદાવાદ-વડોદરા એક્સપ્રેસ હાઈવે અકસ્માતોની હારમાળ, એક જ દિવસમાં 30-35 અકસ્માત\nનરોડા પાટિયા પાસે કૃષ્ણનગર ચાર રસ્તા પર ફરજ બજાવતા હોમગાર્ડ જવાન માસ્ક નહીં પહેરીને આ અંગે દંડ પણ ન ભરતા હોવાનો રિપોર્ટ જી ડિવિઝન ટ્રાફિક પોલીસ સ્ટેશનના એક હેડ કોન્સ્ટેબલ તરફથી કરવામાં આવ્યો છે.\nઅમદાવાદમાં હોમગાર્ડ જવાનનો વીડિયો વાયરલ, માસ્ક પહેરીને સીટી કેવી રીતે મારીએ? pic.twitter.com/Jl7kO7FsAi\nટ્રાફિક પોલીસના આ કર્મીઓ સામે હોમગાર્ડ જવાન આક્ષેપ કરે છે અને કહે છે કે, એ.એસ.આઈ અને હેડ કોન્સ્ટેબલ તેમની સાથે ગેરવર્તન કરે છે. પોતે માસ્ક પહેરે છે પણ ટ્રાફિક હળવો કરવા જ્યારે સીટી વગાડવા માસ્ક ઉતારે છે ત્યારે તેમને માસ્ક પહેરવાનું કહેવામાં આવે છે. હોમગાર્ડ જવાન નવનીતભાઈ વીડિયોમાં કહે છે કે તેઓ હાથ બતાવે છે તો લોકો ઊભા રહેતા નથી, બીજી તરફ અહીંના ઇન્ચાર્જ લોકોને ઊભા રાખવાનું કહે છે. લોકો સીટી મારીએ તો જ ઊભા રહે છે. હવે અમે સીટી મારીએ કે માસ્ક પહેરીએ એ સમજાતું નથી!\nFirst published:January 18, 2021, 16:31 pm


સેબીએ એ‌ગ્રી ફ્યૂચર્સના નિયમો વધુ કડક કર્યા | Sebi tightens agri futures norms - Sambhaav News\nમુંબઈ: સિક્યોરિટીઝ એન્ડ એક્સચેન્જ બોર્ડ ઓફ ઇન્ડિયા (સેબી)એ એગ્રી કોમોડિટી ફ્યૂચર્સ સાથે સંકળાયેલા નિયમો વધુ કડક બનાવી દીધા છે. સેબીએ હવે પોઝિશન લિમિટને લઇને નવા પ્રતિબંધો લાદી દીધા છે. સેબીએ આ પગલાં આ સપ્તાહે એનસીડીઇએક્સ દ્વારા કેસ્ટર સીડ કોન્ટ્રેક્ટ રદ કરવાના નિર્ણય બાદ ઉઠાવ્યા છે.\nજોકે અહેવાલો અનુસાર કોમોડિટી એક્સચેન્જ એનસીડીઇએક્સ કેસ્ટર સીડનો વાયદો આગામી છ મહિનામાં ફરી શરૂ કરી શકશે. બીજી બાજુ એનસીડીઇએક્સના હરીફ એક્સચેન્જ એમસીએક્સે પણ કેસ્ટર સીડ વાયદો શરૂ કરવાનો ઇરાદો વ્યક્ત કર્યો છે. જોકે સેબીએ એગ્રી ફ્યૂચર્સ સાથે સંકળાયેલા નિયમોને કડક કરવાના ભાગરૂપે લાઇન ટુ લેવલ પોઝિશન લિમિટ હવે રદ કરવાનો નિર્ણય કર્યો છે.\nક્લાયન્ટ લેવલ માટે કોઇ પણ કોમોડિટીમાં નિયર મન્થ પોઝિશન લિમિટ આ કોમોડિટીમાં ક્લાયન્ટ લેવલની કુલ લિમીટના ૧/૪ કરવાનો નિર્ણય કર્યો છે. આ નવો નિયમ ૧ માર્ચથી અમલમાં આવશે. પોઝિશન લિમિટ કોઇ એક ખાસ સિક્યોરિટી કે કોમોડિટીમાં એક રોકાણકાર દ્વારા કરવામાં આવેલા કોન્ટ્રેક્ટની મહત્તમ મર્યાદા હોય છે. લિમિટથી સટ્ટાબાજીને અંકુશમાં રાખવામાં મદદ મળે છે. નિયર મન્થ કોન્ટ્રેક્ટના કારણે મેચ્યોરિટીનો સમય સૌથી ઓછો થઇ જાય છે અને તેના પરિણામે સટ્ટાબાજીને બ્રેક લાગશે. સેબીને નવા નિયમોથી સેગ્મેન્ટમાં ઉતાર-ચઢાવ ઓછા થવાની પણ આશા છે.\nનિફ્ટીએ ૯૨૦૦ની સપાટી ક્રોસ કરીઃ ઓટો શેર ટોપ ગિયરમાં\nઘડપણનો આધાર એવી પુત્રીએ નદીમાં ઝંપલાવી આત્મહત્યા કરી


વડોદરા શહેરનું અચરજ પમાડે એવું સ્થળ : અહીં બાબાને માનતામાં ઘડિયાળ ચડાવવામાં આવે છે - ફક્તગુજરાતી\nવડોદરા શહેરનું અચરજ પમાડે એવું સ્થળ : અહીં બાબાને માનતામાં ઘડિયાળ ચડાવવામાં આવે છે\nApril 6, 2020 April 6, 2020 by Ravi Gohel\nદુનિયામાં અમુક ઘટનાઓ એવી હોય છે જેમાં વિશ્વાસ કરવો મુશ્કેલ હોય છે. એવી રીતે અમુક દુર્ઘટનાઓ પણ બનતી હોય છે જેના પરિણામમાં અંતે એવો ઈતિહાસ અથવા પ્રથા બહાર આવે છે કે જેને આખી દુનિયા અનુસરણ કરતી થઇ જાય છે.\nઆવી જ એક કહાની છે ગુજરાતના શહેર વડોદરાની. આ શહેરને આમ તો પહેલેથી જ ગુજરાતનું ખુબ જ સુંદર શહેર માનવામાં આવે છે અને અહીં અમુક એવા સ્થળો પણ આવેલા છે જે વડોદરા શહેર તરફનું આકર્ષણ વધારે છે.ચાલો, તમને વધુ રાહ ન જોવડાવતા વડોદરા શહેરમાં આવેલું શ્રદ્ધાળુઓનું આકર્ષણનું સ્થળ જણાવી દઈએ. વડોદરાના એક્સપ્રેસ હાઈ-વે પર એક એવી જગ્યા આવેલી છે જ્યાં બાબાને માનતાના રૂપે ઘડિયાળ ચડાવવામાં આવે છે.\nનેશનલ હાઈ-વે ૮ પર આ સ્થળ આવેલું છે. અને આ સ્થળનો ઈતિહાસ અંદાજીત ૨૦૦ વર્ષ જૂનો છે એવું પણ કહેવામાં આવે છે. વડોદરા-અમદાવાદ નેશનલ હાઈ-વે ૮ પર હજરત બાલાપીર બાબાની દરગાહ આવેલી છે. આ દરગાહ લોકો માટે એક શ્રદ્ધાનું સ્થળ છે. અહીં હિંદુ-મુસ્લિમ બંને લોકો બાબાના દર્શન માટે આવે છે. અહીં માનતામાં ઘડિયાળની માનતા કરવામાં આવે છે. બાલાપીરની દરગાહમાં ઉર્સના દિવસે તો ધામઘૂમથી ઉજવણી કરવામાં આવે છે.\nઅહીંનો ઈતિહાસ પણ છે કૈંક ખાસ :\nઆજથી અંદાજીત ૨૦૦ વર્ષ પહેલા અહીં એક બાબા વસવાટ કરતા હતા. પછીથી આ જગ્યા હજરત બાલાપીરની જગ્યા તરીકે બહાર આવી. બાબાના નિધન બાદ તેના જ એક ભક્તે અહીં દરગાહ બનાવી હતી. અહીં એક હિંદુ પરિવાર વર્ષોથી અવિરત સેવા આપે છે.\nઅહીં અનેક લોકો તેના મનની મન્નત લઈને આવે છે અને ઘડિયાળની માનતા કરતા ઈચ્છેલ ફળની પ્રાપ્તિ પણ કરે છે. વડોદરા શહેરનું આ સ્થળ શ્રદ્ધાળુઓ માટે એક આકર્ષણનું કેન્દ્ર છે. અહીં અનેક લોકો આવે છે અને ફૂલ, ચાદર તેમજ અતર ચડાવે છે.\nતમે પણ વડોદરા શહેરની મુલાકાત લો ત્યારે આ સ્થળ પર ચોક્કસથી જજો. અને ખાસ વિનંતી કે કોઇપણ ધાર્મિક સ્થળ પર જતા પહેલા મનને ચોખ્ખું રાખજો નહીંતર ઈશ્વર-અલ્લાહને તમારા પર વિશ્વાસ આવશે નહીં.\nઅવનવી માહિતીથી ભરેલા આવા જ અન્ય લેખ વાંચવા માટે ફેસબુક પેજ ‘ફક્ત ગુજરાતી’ સાથે જોડાયેલા રહેજો.\nસાંજના સમયે શંખ વગાડી તેમાં ભરેલું પાણી પીવાથી થાય છે ગજબના ફાયદા\nશા માટે અહી કરવામાં આવે છે ચામાચીડિયાની પૂજા, કારણ જાણી થઈ જશો હેરાન\nરાશિ ફળ: ચાલો જાણીએ આજ ના રાશિ માં કઈ કઈ રાશિ ને થવાના છે ફાયદા..


5 nomination papers were filed from Congress for Gothda district panchayat seat | ગોઠડાની જિલ્લા પંચાયત બેઠક માટે કોંગ્રેસમાંથી5ઉમેદવારી પત્ર ભરાયા - Divya Bhaskar\n5 Nomination Papers Were Filed From Congress For Gothda District Panchayat Seat\nચૂંટણી:ગોઠડાની જિલ્લા પંચાયત બેઠક માટે કોંગ્રેસમાંથી5ઉમેદવારી પત્ર ભરાયા\nસાવલી21 દિવસ પહેલા\nગોઠડા બેઠક માટે બે ઉમેદવારોના પક્ષ તરફથી ત્રણ મેન્ડેટ આવતાં વિવાદ\nપોલીસે દરમિયાનગીરી કરી બંને પક્ષની વાંધાઅરજી લઈને ચકાસણી માટે મોકલી\nસાવલી ખાતે શનિવારે ગોઠડા જિલ્લા પંચાયતની ચૂંટણીમાં મેન્ડેટ બાબતે ભારે ઉત્તેજનાસભર દૃશ્યો સર્જાયા હતા અને કોંગ્રેસના બે ઉમેદવારોના પક્ષ તરફથી ત્રણ મેન્ડેટ આવતા ભારે વિવાદ સર્જાયો હતો. અને પાર્ટીની નીતિ અને રીતિ સામે ચર્ચા જાગી હતી.શનિવારે ગોઠડા જિલ્લા પંચાયત માટે રફીક રાણાએ ફોર્મ ભર્યું હતું. સાથે સાથે ડોક્ટર પ્યારે સાહેબ રાઠોડે પણ ફોર્મ ભર્યું હતું અને અન્ય ત્રણ ઉમેદવારોએ પણ કોંગ્રેસ તરફથી શનિવારે બેઠક માટે ફોર્મ ભર્યા હતા. આમ ગોઠડા જિલ્લા પંચાયત માટે કોંગ્રેસ તરફથી કુલ5ફોર્મ ભરાયા હતા.\nતેવામાં બપોરે દોઢ વાગ્યાની આસપાસ જિલ્લા કોંગ્રેસ સમિતિ તરફથી રફીક રાણાને મેંન્ડેટ આપવામાં આવ્યું હતું. ત્યારબાદ ભારે નાટકીય ઢબે ડોક્ટર પ્યારેસાહેબ રાઠોડે બપોરે 2-55 કલાકે પ્રદેશ સમિતિ તરફથી આપેલું મેંડેટ રજૂ કર્યું હતું. બાદમાં ભારે ઉગ્ર અને ઉત્તેજનાસભર દૃશ્યો સર્જાયા હતા. પછી 2-59 કલાકે રફીક રાણાએ ફરીથી કોંગ્રેસનું મેન્ડેટ રજૂ કરતા ભારે ઉત્તેજના વ્યાપી ગઇ હતી અને અધિકારીઓ સાથે પણ દલીલબાજીના દૃશ્યો સર્જાયા અને બંને ઉમેદવારોના સમર્થકોના ટોળા વળી ગયા હતા.\nજોકે ત્યારબાદ સાવલી પોલીસે હવાલો સંભાળી હતી અને બંને પક્ષોની મેન્ડેટની બાબતે વાંધાઓ અને અરજી લઈને ચકાસણી સમયે નિર્ણય લેવાશેનું જણાવ્યું હતું. હવે જોવાનું રહ્યું કે તે સમયે કોનું ફોર્મ માન્ય રહેશે. જ્યારે બીજી બાજુ પાર્ટી તરફથી એકથી વધુ મેન્ડેટ મોકલવા પર ભારે ચર્ચાઓ અને વિવાદ સુધી લોબિંગ શરૂ થઈ ગયું છે.\nજ્યારે સદર બાબતે જાણવા મળ્યા મુજબ કોંગ્રેસની નીતિ મુજબ પ્રદેશ પ્રમુખ બે પક્ષના હોદ્દેદારોની ઓથોરાઇઝેશન માટે નિમણૂંક કરે છે. જેવો ચૂંટણી અધિકારી સમક્ષ જે તે ઉમેદવાર માટે પક્ષ તરફથી મેન્ડેટ આપે છે. જ્યારે આ કિસ્સામાં બંને ઉમેદવારના મેન્ડેટ નિમણૂંક કરેલ હોદ્દેદાર દ્વારા આપવામાં આવ્યા છે. ત્યારે સંગઠનમાં જ પ્રદેશ કક્ષાએ પ્રશ્ન ઉભો થયો છે.


યુપીની ચૂંટણી દરમિયાન ‘યુપી મેં કા બા’ ગીત ગાનાર બિહારની નેહા સિંહ રાઠોડ હવે ઉત્તર પ્રદેશની વહુ બની\nનેહા સિંહ રાઠોડે 21 જૂને આંબેડકર નગરના રહેવાસી હિમાંશુ સિંહ સાથે રાજધાની લખનૌના નિલાંશ થીમ પાર્કમાં લગ્ન કર્યા\nઉત્તર પ્રદેશમાં વિધાનસભા ચૂંટણી દરમિયાન ‘યુપી મેં કા બા’ ગીત ગાઈને હેડલાઈન્સ બનાવનાર બિહારની નેહા સિંહ રાઠોડ હવે ઉત્તર પ્રદેશની વહુ બની ગઈ છે. નેહા સિંહ રાઠોડે 21 જૂને આંબેડકર નગરના રહેવાસી હિમાંશુ સિંહ સાથે લગ્ન કર્યા હતા. આ ઘટના યુપીની રાજધાની લખનૌના નિલાંશ થીમ પાર્કમાં થઈ હતી. આ લગ્નથી મીડિયા અને રાજકારણીઓને દૂર રાખવામાં આવ્યા હતા.\nહિમાંશુ અને નેહાની ગયા વર્ષે સગાઈ થઈ હતી. સૂર્યકાંત પાંડેનો પુત્ર હિમાંશુ સિંહ મૂળ આંબેડકર નગરના મહરુઆ થાણાના હેડી પાકડિયા ગામનો રહેવાસી છે. આ લગ્ન જૂન 2021માં થવાના હતા. જો કે, કોરોના વાયરસે એવી દસ્તક આપી કે તેના ભાવિ પતિ હિમાંશુની માતા ઉષા સિંહ કોવિડની ઝપેટમાં આવી ગઈ અને તેમનું મોત નીપજ્યું. જેના કારણે લગ્ન મુલતવી રાખવામાં આવ્યા.\nઉલ્લેખનીય છે કે બિહારના કૈમુર જિલ્લાની રહેવાસી નેહા સિંહ રાઠોડનો જન્મ 1997માં થયો હતો. નેહાનું ‘યુપી મેં કા બા’ યુપી ચૂંટણી દરમિયાન ખૂબ ફેમસ થયું હતું. આ ગીતના પહેલા ભાગને યુટ્યુબ પર 8 મિલિયનથી વધુ વ્યૂઝ મળ્યા છે. આ પછી નેહાએ ‘યુપી મેં કા બા’ના વધુ બે ભાગ બનાવ્યા હતા, જેને લાખોમાં વ્યુઝ પણ મળ્યા છે. યુપી ચૂંટણી દરમિયાન નેહા ખૂબ જ ફેમસ થઈ ગઈ હતી.\nનોંધનીય છે કે હિમાંશુ સિંહ આંબેડકર નગરના મહરુઆ પોલીસ સ્ટેશન વિસ્તારના હેદી પાકડિયાનો વતની છે. તેમના પિતા સૂર્યકાંત સિંહ પ્રયાગરાજમાં ટાટા કેમિકલ ફર્ટિલાઇઝર કંપનીમાં સિનિયર સેલ્સ ઓફિસર હતા, જેઓ હવે પેઇન્ટનો બિઝનેસ કરે છે. હિમાંશુએ હાઈસ્કૂલનું શિક્ષણ આંબેડકર નગરથી મેળવ્યું હતું અને પછી આગળનો અભ્યાસ પ્રયાગરાજથી કર્યો હતો. અહીંથી સ્નાતક થયા બાદ તેઓ સિવિલ સર્વિસની તૈયારી કરવા દિલ્હી ગયા. 2018 થી, તે દિલ્હીમાં કોચિંગ સાથે સંકળાયેલો છે અને લેખન કાર્ય કરે છે.


નિસાન ટેર્રાનોઃ એસયુવી માર્કેટની દમદાર ગેમ ચેન્જર | Nissan Terrano Review Price, Specs, Features, Mileage, Variants - Gujarati Oneindia\n41 min ago નિતિન ગડકરીઃ સરકાર પાસે પૈસાની કમી નથી, કામ કરવાની માનસિકતામાં છે કમી\n| Updated: Friday, January 30, 2015, 14:46 [IST]\nજાપાની વાહન નિર્માતા કંપની નિસાને તાજેતરમાં જ પોતાની શાનદાર એસયુવી ટેર્રાનોને દેશની સામે રજૂ કરી હતી. કંપની ટૂંક સમયમાં પોતાની આ એસયુવીને ભારતીય બજારમાં લોન્ચ કરવા જઇ રહી છે. નિસાને આ શાનદાર એસયુવીને દેશભરમાં પોતાની લોકપ્રિયતા હાંસલ કરવા જઇ રહી છે. તમને જણાવી દઇએ કે, કંપની આ એસયુવીનું નિર્માણ પોતાના સહયોગી રેનો ડસ્ટરના પ્લેટફોર્મ પર કરી છે.\nએક આદર્શ એસયુવી તરીકે કંપનીએ આ એસયુવીને પોતાની પ્રાઇઝ સેગ્મેન્ટમાં એ તમામ ખુબીઓને શાનદાર રીતે રજૂ કરી છે. ઘણા જ આકર્ષક લુક અને દમદાર એન્જીન ક્ષમતાથી સજેલી નવી નિસાન ટેર્રાનો દેશના અનેક દિગ્ગજ એસયુવીએ કપરી ટક્કર આપવામાં સક્ષમ છે. તો ચાલો તસવીરો થકી જાણીએ, નિસાનની આ નવી એસયુવી ટેર્રાનોના ફીચર્સ, એન્જીન ક્ષમતા અને અન્ય ટેક્નોલોજીના વિવરણ અંગે.\nનિસાનની ટેર્રાનો અંગે જાણીએ\nઆગળ નેક્સ્ટ બટન પર ક્લિક કરો અને તસવીરોના માધ્યમથી જાણીએ નિસાન ટેર્રાનો અંગે.\nલંબાઇઃ 4331 એમએમ\nપહોળાઇઃ 1822 એમએમ\nઉંચાઇઃ 1671 એમએમ\nવ્હીલબેસઃ 2673 એમએમ\nગ્રાઉન્ડ ક્લીયરેન્સઃ 205 એમએમ\nટર્નિંગ રેડિયસઃ 5.2 મીટર(ડસ્ટરની જેમ)\nજો તમે વિચારો છો કે નિસાન ટેર્રાનો અને ડસ્ટર બન્ને જ સંપૂર્ણપણે સમાન છે, તો એવું નથી. જી હાં, નિસાને પોતાની આ એસયુવીનું નિર્માણ ભલે ડસ્ટરના પ્લેટફોર્મ પર કરી છે, પરંતુ કંપનીએ આ ડસ્ટરથી અલગ કરવાનો સંપૂર્ણ પ્રયાસ કર્યો છે. નિસાન ટેર્રાનો રેનો ડસ્ટરની સરખામણીએ 16 એમએમ લાંબી છે. જો કે, તેનો ગ્રાઉન્ડ ક્લીયરન્સ ડસ્ટરની બરોબર રાખી છે.\nજેવું કે અમે તમને જણાવી દઇએ કે, કંપનીએ આ એસયુવીને ડસ્ટરથી અલગ બનાવી છે, કારણ કે, કંપની આ વાતથી ઘણા વાકેફ છે કે, લોકો તેની તુલના ડસ્ટરથી જરૂર કરશે. નિસાનના ટેર્રાનોની સ્ટાઇલમાં બનાવવામાં આવી છે. સામેથી જોઇએ તો શાનદાર ગ્રીલ, આકર્ષક બોનટ તેને નિસાન ફેમેલીનો એક મહત્વના હિસ્સા જેવો આભાસ કરાવે છે.\nનિસાને ટેર્રાનોને શાનદાર ક્રોમ વી ગ્રીલનો પ્રયોગ કર્યો છે, જે વી શેપમાં બનાવવામાં આવ્યો છે. નિસાન આ પ્રકારની ગ્રીલનો પ્રયોગ પોતાની અન્ય એસયુવી જેવી એક્સટ્રેલ, પાથફાઇન્ડર અને કાશકોયમાં પણ કરે છે.\nપાછળનો ભાગ(રિયર વ્યૂ)\nજો કે, નિસાને જે પ્રકારે ટેર્રાનોને ફ્રન્ટ લુકમાં પરિવર્તન કર્યું છે, તે તેના રિયર લુકને ડસ્ટરથી અલગ કરવામાં સંપૂર્ણ પણે સફળ થયેલું જોવા મળતું નથી. ટેલ લાઇટના ક્લસ્ટર ઉપરાંત ટેર્રાનોમાં વધું ખાસ અલગ કરવામાં આવ્યું નથી, પરંતુ આ એસયુવીની ટેલલાઇટ ઘણી જ આકર્ષક છે, જે એસયુવી લવર્સને ઘણી પસંદ આવશે.\nનિસાને ટેર્રાનોએ સાઇડ લુકને ઘણું જ ખાસ બનાવ્યું છે. ખાસ કરીને લંબાઇ વધારે થવાના કારણે આ વાસ્તવિક એસયુવી લુક પ્રદાન કરે છે.\nટોપ વ્યૂ(રુફ રેલ)\nતમે તસવીરમાં જોઇ શકો છો કે કંપનીએ ટર્રાનોના છત પર શાનદાર રુફ રેલનો પ્રયોગ કરવામાં આવ્યો છે. જોકે આજકાલ વાહનને સ્પોર્ટી લુક આપવા માટે ઘણું ટ્રેન્ડમાં છે.\nકંપનીએ ટેર્રાનોના ટોપ ઇન્ડ વેરિએન્ટમાં શાનદાર 16 ઇન્ચના ડાઇમન્ટ કટ એલોય વ્હીલનો પ્રયોગ કરવામાં આવ્યો છે. જો કે, ખાસ કરીને ડિઝાઇન કરવામાં આવ્યું છે. આ એલોય વ્હીલ એસયુવીના બોટમ લુકને વધુ સ્પોર્ટી બનાવે છે.\nORVM એટલે કે આઉટ સાઇડ રિયર વ્યૂ મિરર, ઘણું જ આકર્ષક છે. કંપનીએ આ એક રંગના બદલે બે રંગો જેમાં બ્લેક કલર નીચેની તરફ ઉપયોગમાં લેવામાં આવ્યો છે. જો કે, આ માત્ર ટોપ એન્ડ વેરિએન્ટમાં છે, અથવા તો પછી અન્ય વેરિએન્ટમાં પણ આવા સાઇડ વ્યુ મિરરનો પ્રયોગ કરવામાં આવશે, તેનો ખુલાસો એસયુવીને લોન્ચ બાદ કરવામાં આવશે.\nરેનો ડસ્ટર અને નિસાન ટેર્રાનો બન્નેનું ઇન્ટિરિયર અમુક હદે એક સરખું છે, પરંતુ કંપનીએ તેમાં ઘણું જ પરિવર્તન કર્યું છે, જો કે, તેને વધુ આકર્ષક બનાવવામાં આવ્યું છે.\nઆ સ્ટીયરિંગ વ્હીલ પર ધ્યાન આપવામાં આવે તો નિસાને તેમાં સિલ્વર કલરના પ્લાસ્ટિકનો પ્રયોગ કર્યો છે. જે સ્પોર્ટી લુક પ્રદાન કરે છે. જો કે, કંપનીએ સ્ટીયરિંગ વ્હીલમાં કંટ્રોલ બટનને શામેલ કર્યું નથી, જેની ખોટ ચાલકને જરૂરથી વર્તાશે, બની શકે છે કે, કંપની તેને બાદમાં એડીશનમાં અપડેટ રજૂ કરે છે.\nકંપનીએ ટેર્રાનોના ડેશબોર્ડ પર શાનદાર સ્ટોરેજ કમ્પાર્ટમેન્ટ પણ આપ્યુ છે. જેમાં તમે જરૂરિયાતના સામાન જેમ કે સન ગ્લાસેસ, હેંકી અથવા તો સીડી ઇત્યાદી રાખી શકો છો.\nનિસાન ટેર્રાનો ગ્લેવ બોક્સ\nકંપનીએ શાનદાર ગ્લેવ બોક્સને પણ સામેલ કર્યું છે, જે શાનદાર સ્પેશયુક્ત છે, તમે આ ગાડીને પેપર વિગેરે સુરક્ષિત રાખી શકો છો.\nનિસાન ટેર્રાનોનું ડેશબોર્ડ ઘણું જ આકર્ષક છે. કંપનીએ આ ડ્યુએલ ટોન, બ્લેક અને બીજ કલરથી સજાવવામાં આવ્યું છે, જો કે, આ લક્ઝરી સાથે જ સ્પોર્ટીનો પણ અહેસાસ કરાયું છે, જો કે, કંપનીએ ટેર્રાનોએ બેસ વેરિએન્ટમાં માત્ર એક રંગ એટલે કે બ્લેક કલરના ડેશબોર્ડનો ઉપયોગ કર્યો છે.\nકંપનીએ ટેર્રાનોએ શાનદાર સ્પેશિયસ કેબિન પ્રદાન કરે છે. જો કે, ચાલક અને સહચાલક બન્ને સહેલાયથી સફર કરવા માટે શાનદાર લેગ રૂમ અને વધારે સ્પેસ(જગ્યા) પ્રદાન કરે છે, જો કે, કારની ઉંચાઇ વધારે નહીં હોવાન કારણે હેડ રૂમ એટલું વધારે નથી, પરંતુ સામાન્યતઃ આટલી સ્પેશ પુરતી છે.\nકંપનીએ ટેર્રાનોની એક શાનદાર એસયુવી તરીકે રજૂ કરી છે, જેમાં વધુમાં વધુ સ્પેશ આપવાનો પ્રયાસ કર્યો છે. આ એસયુવીને રિયર એટલે કે પાછલની સીટ પર આરામથી ત્રણ લોકો બેસી શકે છે. આ ઉપરાંત ફ્રન્ટ રોમાં કંપનીએ જે સીટનો પ્રયોગ કર્યો છે, તે વધારેમાં વધારે સહેલાયથી ફોલ્ડ થઇ શકે છે, જે તમે તસવીરમાં જોઇ શકો છો.\nનિસાન ટેર્રાનોનો દરવાજો ઘણો જ આકર્ષક છે, જો કે એક ઝલકમાં જ તમને પસંદ પડી જશે. શાનદાર સિલ્વર ક્રોમ ફિનિશ આકર્ષક સ્ટોરેજ ગેપ અને નિકિલ કરેલું હેન્ડલ તેને બધાથી અલગ પાડે છે. દરવાજાની અંદરની તરફ શાનદાર સિલ્વર હેન્ડલનો ઉપયોગ કરવામાં આવ્યો છે. આ ઉપરાંત તેમાં પાવર વિન્ડો સ્વીચ પણ સામેલ કરવામાં આવી છે.\nજેવું કે અમે તમને પહેલા જણાવ્યું છે કે, સ્પેશના મામલે આ એસયુવીમાં કોઇ કમી નથી. બૂટ સ્પેશ જેને આપણે સામાન્ય ભાષામાં કહીએ છીએ, કંપનીએ તેમાં શાનદાર સ્પેશ પ્રદાન કરી છે, જે તમને લોંગ ડ્રાઇવિંગ અથવા તો આઉટિંગ દરમિયાન વધુમાં વધુ સામાન રાખવાની સુવિધા પ્રદાન કરે છે. નિસાન ટેર્રાનોમાં કુલ 475 લીટરના બૂટ સ્પેસ પ્રદાન કરવામાં આવ્યું છે, અને જો તમે કારની પાછળની સીટને ફોલ્ડ કરો છો તો તેમાં 1064 લીટરની શાનદાર બૂટ સ્પેશ મળી જશે\nનિસાને ટેર્રાનોમાં 1.6 લીટરની ક્ષમતાનું પેટ્રોલ એન્જીન અને 1.5 લીટરની ક્ષમતાના કે9કે(K9K) ટર્બો ડીઝલ એન્જીનનો પ્રયોગ કરવામાં આવ્યો છે. જે એસયુવીને ઘણી જ દમદાર શક્તિ પ્રદાન કરે છે.\nનિસાન ટેર્રાનોમાં કંપનીએ 5-સ્પીડ મેન્યુઅલ ગિયર બોક્સનો પ્રયોગ કરવામાં આવ્યો છે, જે ફ્રન્ટ વ્હીલ ડ્રાઇવ સિસ્ટમ યુક્ત છે. જો કે, કંપની થોડાક સમય બાદ બજારમાં પોતાના ઓલ વ્હીલ ડ્રાઇવ ટર્રાનોને પણ રજૂ કરી શકે છે.\nહેંડલિંગ અને ડ્રાઇવિંગ\nજ્યારે તમે નિસાન ટેર્રાનોને લઇને હાઇવે પર ઉતરો છો, તો તે સમયે તમને એક લક્ઝરી અનુભવ થાય છે, સાથે જ સપાટ રસ્તામાં જ્યારે તમારી એસયુવી કાચા રસ્તા પર આવે છે, તો તમને ટેર્રાનો શાનદાર સંસ્પેશનનો અંદાજો આવે છે. જો તમે ડ્રાઇવિંગ પર ધ્યાન આપીએ તો તે મહંદ અંશે રેનો ડસ્ટરને મળતી આવે છે.\nનિસાને દાવો કર્યો છે કે, ટેર્રાનોનું વેરિએન્ટ 13.2 કિમી પ્રતિ લીટર એવરેજ આપે છે. કારણ કે ડીઝલ વેરિએન્ટમાં બે અલગ-અલગ ટ્યૂન પ્રદાન કરે છે, તો 85 પીએસની ટ્યૂનિંગ 20.45 કિમી પ્રતિ લીટર અને 110 પીએસની ટ્યૂનિંગવાળી ટેર્રાનો 19.01 કિમી પ્રતિલીટરના માઇલેજ પ્રદાન કરે છે. જો કે, એક એસયુવી માટે ઘણી જ શાનદાર એવરેજ છે.\nનિસાન ટેર્રાનો ભારતીય બજારમાં કુલ છ આકર્ષક રંગોમાં ઉપલબ્ધ છે. જો કે, આ પ્રકાર છે.\n- સફાયર બ્લેક\n- ફાયર રેડ\nનિસાન ટેર્રાનોના ફીચર્સ\n- ડ્રાઇવિંગ એરબેગ\n- એન્જીન ઇમોબિલાઇઝર\n- સેટ્રલ લોકિંગ\n- સીટ બેલ્ટનું રિએક્ટર\n- પાવર વિન્ડો\n- કીલેસ ઇન્ટ્રી\n- પાવર સ્ટેરિંગ\n- ટીલ્ટ ફોલ્ડેબલ રિયર સીટ\n- એડજેસ્ટેબલર ફ્રન્ટ સીટ\n-2ડીન ઓડિડોય સિસ્ટમ\nનિસાન ટેર્રાનોની કિંમત\nજો કે, કંપનીએ હજુ સુધી એસયુવીને વેચાણ અર્થે રજૂ કરી નથી, તેથી કંનપીએ તેની કિંમત વિગેરે અંગે કઇ પણ જાણકારી આપી નથી, પરંતુ જાણકારોનું માનવું છે કે, કંપની આ એસયુવીની કિંમત 10 લાખ રૂપિયાની અંદર રાખવામાં આવશે.\nnissan suv nissan terrano review car auto automobile autogadget photo feature photos નિસાન એસયુવી નિસાન ટેર્રાનો રિવ્યૂ કાર ઓટો ભારતીય ઓટોમોબાઇલ ઓટોગેજેટ ફોટો ફીચર તસવીરો\nNissan Terrano isacompact premium SUV. Here is Nissan Terrano review, price, engine specs, features, mileage compared to Renault Duster.


ડાંગ જિલ્લામાં ઝરમર વરસાદ વચ્ચે સાપુતારા ખાતે મોન્સૂન ફેસ્ટિવલ 2021 ની શરૂઆત | Beginning of Monsoon Festival 2021 at Saputara amid rains in Dang district - Gujarati Oneindia\n15 min ago સજા છે કે પોસ્ટિંગ...કૂતરાને વૉક કરાવનાર IAS કપલની ટ્રાન્સફર પર શું કહી રહ્યા છે બાકીના અધિકારીઓ\n48 min ago લવમેકિંગ દરમિયાન પુરુષોને લવ બાઈટ લેવાનું કેમ ગમે છે?\nડાંગ જિલ્લામાં ઝરમર વરસાદ વચ્ચે સાપુતારા ખાતે મોન્સૂન ફેસ્ટિવલ 2021 ની શરૂઆત\n| Published: Saturday, August 7, 2021, 10:19 [IST]\nદેશ અને રાજ્યમાં વરસાદની ચાલી રહી છે. વરસાદ વચ્ચે દક્ષિણ ગુજરાતની વનરાજીઓ રમણીય બની જાય છે. ગુજરાતના એકમાત્ર હિલ સ્ટેશન સાપુતારા ગુજરાતનું અગ્રગણ્ય પ્રવાસન સ્થળ છે. ચોમાસુ આવતા જ પ્રવાસીઓ વરસાદનો આનંદ લેવા માટે સાપુતારા પહોંચી જાય છે. સરકાર પણ પ્રવાસનને પ્રોત્સાહન આપવા માટે વિવિધ આયોજનો કરે છે ત્યારે સરકારે મોન્સૂન ફેસ્ટિવલ 2021 નો પ્રારંભ કરાવ્યો છે.\nકોરોનાને કારણે 2020 માં રાજ્ય સરકાર દ્વારા આયોજીત થતો મોન્સૂન મહોત્સવ મૌકુફ રાખવામાં આવ્યો હતો. આ વર્ષે બીજી વહેર થમી જતા રાજ્ય સરકારને પ્રવાસન વિભાગે મોન્સૂન ફેસ્ટિવલનું આયોજન કર્યુ છે. પ્રવાસનમંત્રી જવાહર ચાવડાએ મોન્સૂન ફેસ્ટિવલ પ્રવાસીઓ માટે ખુલ્લો મુક્યો હતો. મોન્સૂન ફેસ્ટિવલનું આયોજન કોરોના ગાઈડલાઈનને ધ્યાનમાં રાખીને કરવામાં આવ્યુ છે. પ્રવાસીઓ કોરોના ગાઈડલાઈન સાથે મહોત્સવનો લાભ લઈ શકશે.\nસરકાર દ્વારા કોરોનાને ખતરાને જોતા સર્પગંગા તળાવના કિનારે મોટા ડોમ બાંધી ખુલ્લામાં આયોજન કરાયુ છે. મોટી સંખ્યામાં લોકો એકત્રિત ન થાય એ રીતે અને ખુલ્લામાં 150 લોકો બેસીને સાંસ્કૃતિ કાર્યક્રમ માણી શકશે તે રીતે આયોજન કરવામાં આવ્યું છે. 150 થી વધારે લોકો પ્રવેશ કરી શકશે નહીં. આ ઉપરાંત પ્રવાસીઓએ ફરજીયાત માસ્ક સાથે આવવાનું રહેશે. બીજી તરફ સ્થાનિક લોકોને રોજગારી મળે તે હેતુંથી હસ્તકલા બજાર ખુલ્લું મુકવામાં આવ્યું છે. જેમાં ગ્રામીણ લોકોએ બનાવેલી વસ્તુઓનું વેચાણ થશે.\nઉલ્લેખનિય છે કે 10 વર્ષથી સાપુતારા ખાતે પ્રવાસનને વેગ મળે અને સ્થાનિકોને રોજગારી મળે તે હેતુથી મોન્સૂન ફેસ્ટિવલનું આયોજન કરવામાં આવી રહ્યું છે. 2020માં કોરોના કારણે આ મહોત્સવ સ્થગિત કરવામાં આવ્યો હતો. હવે સ્થિતી સામાન્ય થતા પ્રવાસન વિભાગ દ્વારા ફરીથી આયોજન કરવામાં આવ્યું છે. બીજી તરફ રાજ્યમાં ચોમાસુ જામતા મોટી સંખ્યામાં પ્રવાસીઓ આવી રહ્યા છે.\nસૌથી ઓછા સમયમાં અલ્ટ્રા મેરેથોન પૂર્ણ કરનાર ગુજરાતની પ્રથમ મહિલા બની ખ્યાતિ પટેલ!\nsaputara dang gujarat tourism tourists સાપુતારા ડાંગ ગુજરાત ટુરિઝમ\nBeginning of Monsoon Festival 2021 at Saputara amid rains in Dang district\nStory first published: Saturday, August 7, 2021, 10:19 [IST]


લાડો - iGujju | Gujarati Ghazal | Poem | Story | Education\nપુત્રવધુ સિવાય, માણિકચંદ ખાનદાનએ દીકરીનું મોઢું નહોતું જોયું. લલિત અને એના ચાર ભાઈઓ, બધાને ત્યાં બે દીકરા, પરંતુ, દીકરી કોઈને ત્યાં નહોતી. આજે વીસ વર્ષે ઘરમાં એક છોકરીની કિલકારી ગૂંજી હતી. લલિતે જ્યારે દીકરા, લક્ષના હાથમાંથી નવજન્મેલી ઢીંગલીને લઈને, એની વડદાદીના ખોણામાં મૂકી, તો પપૌત્રીને વ્હાલ કરતા એમની આંખ છલકાણી. એમનું સ્મિત એમના આંસુઓ સાથે ભળી ગયું અને એમણે આશ્ચર્યચકિત થઈ વિચાર્યું, “હે પ્રભુ, તમે મને કેટલી પેઢીઓ બતાવી!”\nનવી જન્મેલી બાળકી સામે જોઈને, તેમણે એની નાની આંગળીઓ પકડી અને ખૂબ જ પ્રેમથી કહ્યું,\n“લાડો!! મારી અતિ સુંદર લાડો રાણી, તું છે આ પરિવારની પહેલી રાજકુમારી. દીકરીના જન્મ પર રડતા હશે, તે બીજા! તું તો અમારા ઘરનું માન, અભિમાન અને ગૌરવ છે. લાડો, તે તો આવવાની સાથે દરેક સદસ્યના દિલ પર લાગણીઓના હસ્તાક્ષર કરી નાખ્યા!”\nદાદીસાસુની વિડિયો ક્લિપ બંધ કરી, લીનાએ તેની બાર વર્ષની પુત્રી તરફ નજર કરીને સ્મિત કરતા પૂછ્યું, “મોટા દાદીની વિડિયો કેટલી વાર જોઈશ? તારું મન નથી ભરાતું?”\nલીનાને જવાબ આપવાની સાથે, લાડોની આંખમાં ખુશી ચમકવા લાગી. “મોટા દાદીનો સ્પર્શ તો મને યાદ નથી, પણ એમનો મારા માટે પ્રેમ આ વિડિયોમાં સ્પષ્ટ રીતે દેખાય છે. મને હમેશા આનંદથી આશ્ચર્ય થાય છે, કે તમે તે ક્ષણને રેકોર્ડ કરવાનું વિચાર્યું હતું. અધભુત!”\nદીકરીના માથે હાથ ફેરવતા, લીનાએ ખુલાસો કર્યો, “બેટા, મોટા દાદી જે ઉંમરના પડાવ ઉપર હતા, અમને જેટલી બની શકે, તેટલી તેમની યાદો આવનારી પેઢી માટે ભેગી કરવી હતી.”\n“ખૂબ જ સરસ કામ કર્યું મમ્મી. મારુ સુંદર નામ પણ એમનું જ આપેલું છે ને!”\n“હા. તને હાથમાં લેવાની સાથે, એમના મોઢેથી, જે પહેલો શબ્દ નિકળ્યો, તે આ જ હતો…લાડો. પછી તો અમે બીજું કોઈ નામ વિચાર્યું જ નહીં”\nલાડો એની મમ્મીને ભેટી પડી અને ઉલ્લાસથી બોલી ઉઠી, “મારા માટે મારુ નામ ખૂબ જ ખાસ છે, અને મને અતિશય ગમે છે. મમ્મી, મને ખુશી છે કે વડદાદીનો લાગણીઓના હસ્તાક્ષર કરેલા ક્ષણો, તમે આજે પણ સાચવી રાખ્યા છે.”\nTags: Shamim Merchantલાડોશમીમ મર્ચન્ટ\nચાંદીના ઘરેણા થઈ ગયા છે કાળા, તો ચમક પાછી લાવવા માટે કરો આ ઉપાય…\nઘરે બનાવો પરફેક્ટ ‘મોહનથાળ’\nઘરે બનાવો પરફેક્ટ 'મોહનથાળ'


GujaratiLexicon » Blog Archive » વર્ષાઋતુમાં આરોગ્ય જાળવણી\nમિત્રો, અકળાવનારી ગરમી પછી મન અને વાતાવરણને ઠંડક અને રાહત આપનાર ઝરમર વરસાદનો લાભ તો આપણે લઈ લીધો , 21 જૂન મંગળવારના રોજ ઋતુ પ્રમાણે ચોમાસું પણ બેસી ગયું છે.\nસ્વાસ્થ્ય જાળવણી માટે વરસાદની આ ઋતુ સંવેદનશીલ ગણાય છે. આ માટે વરસાદની સૌથી પ્રાચીન ચિકિત્સા પદ્ધતિ આયુર્વેદમાં આ ઋતુમાં બીમારીઓથી બચવા માટે કેટલીક મહત્ત્વપૂર્ણ સાવધાનીઓ બતાવવામાં આવી છે. આયુર્વેદમાં માન્યતા છે કે વર્ષા ઋતુમાં આપણા શરીરમાં વાયુનો વિશેષ પ્રકોપ તથા પિત્તનો સંચય થાય છે.\nવર્ષાઋતુમાં વાતાવરણના પ્રભાવના કારણે સ્વાભાવિક રૂપે આપણી ભૂખ અને ભોજનને પચાવવાની શક્તિ મંદ પડી જાય છે. આ મંદ પાચનશક્તિને કારણે અજીર્ણ, તાવ, વાયુદોષનો પ્રકોપ, શરદી, ખાંસી, પેટના રોગો, કબજિયાત, અતિસાર, સંધિવા વગેરે રોગો થવાની સંભાવના છે. આથી જ ચોમાસાની ઋતુમાં ખાવા-પીવામાં ધ્યાન રાખવું ખૂબ જ જરૂરી છે.\nઆ રોગોથી બચવા માટે તથા પેટની પાચકશક્તિ જઠરાગ્નિને સંભાળવા માટે આયુર્વેદ અનુસાર હલકું ભોજન અને ઓછી માત્રામાં ભોજન કરવું એ જ સ્વાસ્થ્ય માટે ફાયદાકારક છે. આપણે અહીં જેઠ, અષાઢ, શ્રાવણ, ભાદરવો અને આસો – આ પાંચ માસમાં વરસાદ ઓછાવત્તા પ્રમાણમાં ચાલતો હોય છે. આ દરમિયાન ખાવાપીવામાં ફેરફાર ના કરવામાં આવે તો વાયુ અને પિત્તના રોગો થવાની સંભાવના વધી જાય છે. શરૂઆતના પ્રથમ ૩ માસમાં વાયુના અને પછીના ૨ માસમાં પિત્તના રોગો થતા જોવા મળે છે.\nઆ ઋતુમાં વાયુ વધતો હોવાથી તેને ઘટાડવા ખાટો અને ખારો રસ છૂટથી ખાવો જોઈએ. સિંધવ મીઠું, લીંબુ, આમલી, આમળાં, ટામેટાં, છાસ, અથાણાં, ચટણી વગેરે જરૂરી માત્રામાં ખાઈ શકાય. મધુર આહાર પણ વાયુનો નાશ કરે છે તેથી ગોળ, ઘી, ઘઉં, ચોખા, તલ, તેલ, કેળાં, સૂકો મેવો માફક આવે અને પચે એ રીતે ખાઈ શકાય.\nચોમાસામાં ભેજને કારણે અને વાયુ વધી જવાથી મોટે ભાગે જઠરાગ્નિ મંદ પડી જતો હોય છે. જેથી ખોરાક ગરમ અને હળવો લેવો. રાંધેલું જ ખાવું તથા બહુ ઠાંસી ઠાંસીને જમવું નહિ. વાયુનો ગુણ રુક્ષ, લઘુ, શીત હોવાથી તેનાથી વિરુદ્ધ ગુણવાળો એટલે સ્નિગ્ધ – તેલ વાળો, ગરમ ખોરાક સારો…તલનું કે સરસવનું તેલ, ઘી, ઘઉં, ગોળ સારાં.\nવર્ષાઋતુ માં વરસાદ પડવાથી તથા આકાશમાં વાદળાં ઘેરાયેલાં હોવાથી લીલાં શાકો સૂર્યપ્રકાશ ઓછો મળવાના કારણે પિત્ત કરનારા અને પચવામાં ભારે બની જાય છે. તેમાંય ભાજી અને મૂળા તો ક્યારેય ના ખવાય. ચણાની બનાવટો વાયુકારક હોવાથી ચણા, દાળિયા, ગાંઠિયા, ભજિયાંથી દૂર રહેવું. આ ઋતુ માં મગફળી નવી નવી આવે છે પણ તે પચવામાં ભારે, અગ્નિ મંદ કરનારી અને ચામડીના રોગો કરનારી હોવાથી બહુ પડતી ખાવી સારી નહીં.\nકાકડી આ ઋતુ માં ટ્રેક્ટર ભરી ભરીને માર્કેટમાં અને હોટલો માં સલાડમાં પીરસાય છે પણ નવા પાણીમાં પેદા થયેલી કાકડી ભાદરવામાં પિત્ત વધારી તાવ લાવે છે. બીજો નંબર ફળાહારી લોકોનાં વ્હાલાં કેળાં….પાકાં હોય તો એકાદ બે સવારે ખાવાં બાકી કેળાવેફર વગેરે ખાવામાં સંયમ રાખવો. મૂળા કુમળા અને તાજા ખાઈ શકાય, બાકી ઘરડા મૂળા તાવ અને એસીડીટી લાવી શકે છે.\nશું શું ખાઈ શકાય ?\nઘઉં, ચોખા, અડદ, તલતેલ, આદુ, લસણ, મેથી, રાઈ, અજમો, કઢી, કાળી દ્રાક્ષ, ખાટાં ફળો, ઘી, દૂધ, માખણ, દીવેલ, ડુંગળી, છાસ, ગોળ, ખાંડ, સૂકો મેવો,દહીં, પરવળ, પાપડ, મગ, મરી, મરચાં, લવિંગ, રીંગણ, લીંબું, સફરજન, સૂરણ, સરગવો, સુવા, હળદર વગેરે વગેરે પાચનશક્તિ મુજબ લેવાં. આ ઋતુમાં નવું પાણી દુષિત હોવાથી તથા પાચન શક્તિ મંદ હોવાથી તાવ, ઝાડા, મરડો, પેટના રોગો વગેરે થઈ શકે છે. જેથી કાચું પાણી ના પીવું, આર્ધુ બાળેલું અને સૂંઠના ટુકડા નાખી ઉકાળેલું પાણી પીવું જોઈએ. ઠંડા કે બરફ વાળાં પીણાં, ફ્રીજનું પાણી ના પીવું. સરબત પીવાનું મન થાય તો લીંબુ સરબત પીવું, આદુનો રસ, સિંધવ, મધ, ધાણાજીરું, મરી નાખેલી લસ્સી, આદુ-આમળાં કે કોકમનું સરબત પી શકાય.\nવર્ષાઋતુમાં આરોગ્ય જાળવવા શું કરશો ?\nવર્ષાને આયુર્વેદની દૃષ્ટિએ વાતપ્રકોપની ઋતુ માનવામાં આવે છે. આથી વાયુ કરે એવા અહારવિહાર આ ઋતુમાં ઓછાં કરવા અથવા તો છોડી દેવા. વાલ, વટાણા, ચણા, ચોળા, પાપડી, ગુવાર, વાલોળ અને બટાટા જેવા પદાર્થ વાયુ કરે છે, આથી એનો ઉપયોગ ઓછો કરવો અથવા વાયુનો કોઈ રોગ થયો હોય તેવી વ્યક્તિએ સદંતર બંધ કરવો.\nઉજાગરા, વધુ પડતો પ્રવાસ, વધારે પડતા ઉપવાસ, અતિશય શ્રમ કે વ્યાયામ, અતિ મૈથુન, ચિંતા અને શોકથી પણ વાયુ વધે છે.\nલસણ, મેથી, હિંગ, સરગવો, લીંબુ, ફૂદીનો, તલનું તેલ, છાશ અને સિંઘવ જેવા પદાર્થો વાયુનું શમન કરતા હોવાથી વર્ષાઋતુમાં તેનો ઉપયોગ વધારવો. પચવામાં ભારે હોય તેવો-દુર્જર કે વાસી ખોરાક ન ખાવો. જમતાં પહેલાં જો આદુના ટૂકડામાં લીંબુનો રસ તથા મીઠું મેળવીને ચાવી જવામાં આવે તો ખોરાક પ્રત્યેની રુચિ વધે છે અને પાચનતંત્ર વ્યવસ્થિત રહેવાથી વાયુના કે બીજા કોઈ રોગો થતાં નથી.\nઆમવાત, સંધિવા, કમરનો દુખાવો, રાંઝણ, ઝાડા, મરડો, અજીર્ણ, પેટનો દુખાવો, કાનમાં સણકા, શરદી કે આચંકી જેવા રોગો ચોમાસામાં ખાસ જોવા મળે છે. આથી આવો કોઈ રોગ ન થાય તેની કાળજી રાખવી અને થાય તો સાદા-નિર્દોષ ઔષધો દ્વારા જ એને મૂળમાંથી દૂર કરવા કોશિશ કરવી. ચોમાસામાં સૂંઠ, આદું, લસણ, લીંબુ, તુલસી અને પીપરી મૂળ (ગંઠોડા) જેવા સાદાં ઔષધોનો ઉપયોગ ખાસ કરવો.\nજાંબુ એ વર્ષાઋતુનું સર્વ સુલભ ફળ છે. પણ એ અતિશય વાયુ કરનાર હોવાથી સમજી વિચારીને ખાવાં અને ગેસ-કબજિયાત જેવા રોગો થયા હોય તેણે કે વાત પ્રકૃતિવાળી વ્યક્તિઓએ ન ખાવાં. ઝાડા, લોહીવા અને શ્વેતપ્રદર જેવા રોગોમાં જાંબુ ઉપયોગી છે. મધુપ્રમેહ હોય તેવી વ્યક્તિને જાંબુના ઠળિયાનું ચૂર્ણ હળદર અને આમળાંના ચૂર્ણ સાથે મેળવીને સવાર-સાંજ એક-એક ચમચી આપવાથી લાભ થાય છે. મધુપ્રમેહના રોગી માટે ચોમાસામાં ખાસ જોવા મળતું શાક કારેલાં હિતકર છે.\nવર્ષાઋતુમાં મકાઈના ડોડા પણ ખૂબ જ વેચાતા હોય છે. આયુર્વેદની દૃષ્ટિએ તે દુર્જર છે અને તેથી વધુ પ્રમાણમાં ખાવામાં આવે તો પેટમાં ભાર જેવું લાગે છે અને વાયુ પણ કરે છે. આમ છતાં માપસર ખાવાથી તે ઋચિકર પણ લાગે છે.\nઆ ઋતુ દરમિયાન પાણી ગાળેલું, ઉકાળેલું અને માપસર જ પીવું. સૂંઠનો ટૂકડો નાખીને ઉકાળેલું પાણી જો પીવામાં આવે તો શરદી, ઝાડા, અપચો અને આમવાત જેવા રોગો થતા નથી અને થયા હોય તો સરળતાથી દૂર થાય છે. ચોમાસાના કારણે ઘરની આસપાસ, રસ્તા પર, ઝૂપડપટ્ટી વાળા વિસ્તારમાં પાણી ભરાય છે અને કીચડ પણ થાય છે. કીચડના કારણે મચ્છર અને માખીનો ઉપદ્રવ પણ વધે અને મલેરિયા તથા કોલેરા જેવા રોગો ઝડપથી ફેલાવા લાગે છે. આવા સમયમાં તુલસી-મરીનો ઉકાળો પીવામાં આવે તો શરદી, ફ્લુ અને મલેરિયા સામે રક્ષણ મળે છે.\n(લેખ સંદર્ભ – સૌજન્ય : http://desais.net/, ગુજરાત સમાચાર)\nNo Response to “વર્ષાઋતુમાં આરોગ્ય જાળવણી” »


7મહિનામાં જ SVP હોસ્પિટલની હાલત બત્તર, બિલ્ડિંગમાં પાણી પડતાં4ઓપરેશન થિયેટર બંધ | SVP hospital negligence4operation theater closed\nSVP hospital negligence4operation theater closed\nબેદરકારી /7મહિનામાં જ SVP હોસ્પિટલની હાલત બત્તર, બિલ્ડિંગમાં પાણી પડતાં4ઓપરેશન થિયેટર બંધ\nTeam VTV 01:22 PM, 16 Aug 19\nઅમદાવાદની SVP હોસ્પિટલની ફરી એકવાર પોલ ખુલી ગઈ છે.7મહિના પહેલા જ ઉદ્ઘાટન કરાયેલી SVP હોસ્પિટલમાં વરસાદી પાણી પડી રહ્યા છે જેના કારણે હોસ્પિટલના4ઓપરેશન થિયએટર બંધ કરવાનો વારો આવ્યો છે.\nસામાન્ય વરસાદમાં પણ હોસ્પિટલમાં પાણી ટપકી રહ્યા છે. જેના કારણે ઓપરેશન થિયેટર બંધ કરવાની ફરજ પડી છે.7મહિનામાં જ હોસ્પિટલની હાલત બદતર થઈ છે. હોસ્પિટલમાં 32માંથી 16 ઓપરેશન થિયેટર કાર્યરત હતા. તેમાંથી પણ4ઓપરેશન થિયેટર બંધ કરી દેવાયા છે.\nથોડા દિવસો અગાઉ SVP હોસ્પિટલના 15માં માળે પાણી ભરાયું હતું. જ્યારે એ પહેલાં હોસ્પિટલની B-2 વોર્ડની POPની છત તૂટી પડી હતી. જેને પગલે દર્દીઓને પાંચમાં માળે ખસેડવામાં આવ્યા હતા. જ્યારે ફરી પાણી ભરાવાની બેદરકારી સામે આવી હતી તો હવે4ઓપરેશન થિયએટર બંધ કરવાનો વારો આવ્યો છે. હજુ7મહિના પહેલા જ શરૂ થયેલ હોસ્પિટલની આમ બેદરકારી સામે આવતાં અનેક સવાલો ઉભા થાય છે.\nઅહીં સવાલ તો બિલ્ડિંગ ઉભી કરનાર અને બેદરકાર અધિકારીઓ વિરુદ્ધ ઉભો થયો છે. બેદરકારો વિરુદ્ધ કાર્યવાહી શા માટે નથી થતી. દર્દીઓના જીવ શા માટે જોખમમાં મુકવામાં આવે છે. શું લોકોના કરોડો રૂપિયા આવી રીતે જ પાણીમાં જશે. આવા અનેક સવાલ બેદરકાર અધિકારીઓ સામે ઉભા થાય છે.\nVTVના સળગતા સવાલ:\nકરોડોના ખર્ચે બનેલી SVP હોસ્પિટલ સવલત છે કે સળગતી સમસ્યા?\nશું પ્રજાના કરોડો રૂપિયાથી હોસ્પિટલનું નબળુ બાંધકામ થયું છે?\nઓપરેશન થિયેટર શું શોભાના ગાંઠીયા માટે બનાવાયા છે?\nહોસ્પિટલને પ્રજા માટે ખોલતા પહેલા કેમ પુરી તપાસ ન કરાઈ?\nદર્દીઓ અને પ્રજાને અગવડ થાય તે પહેલાં અધિકારીઓ કેમ નથી કરતા કાર્યવાહી ?\nSVP હોસ્પિટલના તંત્રને દર્દીઓની કેમ પડી નથી?\nSVP હોસ્પિટલ સામે મેયર કે સત્તાધીશો કેમ મૌન છે?\nબેજવાબદાર અધિકારીઓ સાથે તંત્રની છે કોઇ મીલીભગત?\nશું સરકાર SVP હોસ્પિટલ ખાતે મોટી આફત સર્જાય તેની રાહ જોઇ રહ્યાં છે?\n7 મહિના બાદ પણ હોસ્પિટલ સંપૂર્ણ રીતે કાર્યરત કેમ નહીં?\nદર્દીઓને ખાનગી દવાખાના ભણી વાળવા મંછા છે?\nવારંવાર કેમ ઓપરેશન થિયેટરોને કરવા પડે છે બંધ?\nઓપરેશન ન થતાં દર્દીઓના જીવન સામે ઉભા થતા જોખમ સામે કોણ જવાબદાર?\nબેદરકાર અધિકારીઓ સામે કેમ નથી થતી કાર્યવાહી?\nહોસ્પિટલના બિલ્ડર વિરુદ્ધ સરકારી તંત્ર કેમ નથી લેતુ પગલાં?\nSVP Hospital carelessness ahmedabad operation theater બેદરકારી\nEXCLUSIVE / નાગરિકતા સંશોધન બિલનો અસમમાં વિરોધ, બંધના પગલે ઍરપોર્ટ પર મુસાફરો મુશ્કેલીમાં\nવરસાદ / સાબરકાંઠાના ખેડબ્રહ્માના ખેડવા ડેમમાં પાણીની આવક, નીચાણવાળા વિસ્તારોને એલર્ટ કરાયા\nસાબરકાંઠામાં ખેડબ્રહ્મા તાલુકાના ખેડવા ડેમમાં પાણીની આવકમાં વધારો થયો છે. ઉપરવાસમાં થયેલા ભારે વરસાદને કારણે ડેમમાં પાણીની આવકમાં વધોરો થયો છે. ડેમમાં પાણીની આવક થતા 1200 ક્યુસેક...


યૂં કિ સોચનેવાલી બાત : સારાં થવું સારૂં છે, પણ….થોડું કાળજીપૂર્વક…! – વેબગુર્જરી\nસામાન્યતઃ માયાળુ અને સારાં થવું પ્રશંસનીય ગણાય છે. આપણી આજૂબાજૂ માયાળુ લોકો હોય એ આપણને ખૂબ ગમે. પરંતુ, આજે, ૨૦૧૮માં, હવે સારપની સાથે એક શરત પણ જરૂરી જણાય છે.\nહવેના શબ્દો મેં જરા ચોક્કસ મતલબથી ચૂંટી ચૂંટીને મૂક્યા છે.\nઆપણે ખરેખર બહુ સારાં અને ભલાં લોકો તો જોયાં છે.કદાચ, એ લોકો થોડાં વધારે ભલાં હશે; એટલાં ભલાં કે આજની આ દુનિયા તેમને લાયક નથી. એ લોકો ક્યાંતો ખાસ ધ્યાન અપાયા સિવાય જ તેમની હાજરી પૂરાવતાં રહે છે કે પછી તેમની સારપ ક્યારેક અજાણ્યે નુકશાનકારક કે ચિડવનારી પરવડતી હોય છે.જે લોકો પોતાની હદની બહાર જઈને સારાં થતાં હોય છે તે ક્યારેક વળગણ જેવાં અનુભવાય છે. લોકો બહુ જ વધારે સારાં હોય એવી કોઈ અપેક્ષા પણ નથી કરતું. આજના જમાનામાં, લોકો ખરેખર સારાં જ હોય એ તો ઘણું સારૂં જ છે, પણ તે સાથે તેઓ થોડી સંયમની ભાવના પણ દાખવે એ વધારે સારૂં લાગે. આજે લોકોને એવી અપેક્ષા રહે છે કે સારાં અને ભલાં લોકોને પોતાની સીમારેખાઓનો અને તેમને માટે કેટલે સુધીની જગ્યા આવકાર્ય હશે તેનો તેમને પાકો અંદાજ હોય. હા, મહત્ત્વની બાબતોમાં તેઓ જરૂર માયાળુ અને સારાં બને.\nબધાનાં જન્મદિવસ યાદ રાખે અને તે દિવસે શુભેચ્છા પાઠવે એવાં લોકો જરૂર સારાં છે. એ લોકોને કારણે બધાં ખુશ રહે છે. પરંતુ, મને કદાચ એવાં લોકો વધારે ગમશે જે કોઈ સામાન્ય દિવસે, અણીને સમયે, પોતાનાં અગત્યનાં કામોને બાજૂએ રાખીને પણ, પડખે આવીને ઊભે.\nઆજે તમારી સાથે છાશવારે પાર્ટી કરે કે એવું એવું કરતાં રહે એવાં સારાં લોકો તો બહુ જોવા મળી શકે છે. પણ ખરાં દિલની લાગણીથી તમારે માટે, એકદમ સાચા સમયે, રાંધેલાં અન્ન તૈયાર રાખે કે પોતાનાં ટિફીનમાંથી કાળજીપૂર્વક તમારે માટે કંઈક બચાવી રાખે, એવાં લોકો, મૂઠી ઊંચેરાં, સારાં છે.\nપોતાનાં ઘરને ચીવટથી સાફસુથરું રાખે એવાં લોકો બહુ સારાં છે. પરંતુ સફાઈ કામદાર લોકો સામે સપ્રેમ સ્મિત આપીને, તેમને દિલથી ‘કેમ છો?’ એમ પૂછનારાં લોકો જૂજ છે. આવી નાની નાની બાબતોમાં તેમની માયાળુ હોવાની અને સારપ દાખવવાની વૃતિને કારણે આજની દુનિયા વધારે સુંદર બની રહે છે.\nઆજે એવાં લોકોની વધારે જરૂર છે જેઓ કાળજીપૂર્વક સારાં હોય.\n2 comments for “યૂં કિ સોચનેવાલી બાત : સારાં થવું સારૂં છે, પણ….થોડું કાળજીપૂર્વક…!”\nખાસ અઘરુ નથી.. થોડી સભાનતા, થોડા પ્રયત્નો થઈ સારપ વિકસી રહે..


બિયરની હેરાફેરી કરવા ‘કેબ'' ભાડે કરી, ડ્રાઈવરે પોલીસ બોલાવતાં યુવક ભાગ્યો\nગુરુવાર, જાન્યુઆરી 24 2019, 18:28 Hrs(IST)\nનવગુજરાત સમય | Publish Date: Dec 24 2018 9:20AM\nબિયરની હેરાફેરી કરવા માટે ‘કેબ' ભાડે કરનાર શખ્સે ભાગવું પડ્યું હતું. બારડોલપુરામાં ‘કેબ' બોલાવીને બેઠેલો યુવક વસ્ત્રાપુરમાં સ્કુમ સ્કૂલની ગલીમાં ઉતર્યો હતો. યુવકનો થેલો આપતાં કેબચાલકને કંઈક શંકાસ્પદ જણાયું હતું. થેલો તપાસતાં તેમાં બિયરના ટીન હતાં. કેબચાલકે પોલીસને ફોન લગાવતાં જ મુસાફર તરીકે બેઠેલો શખ્સ નાસી છૂટ્યો હતો.\nએલીસબ્રિજ વિસ્તારમાં રહેતા ચિંતનભાઈ નામના કેબચાલકને સવારે આઠ વાગ્યે ‘ઓલા'માંથી ઓનલાઈન વર્ધી મળી હતી. માધવપુરાના બારડોલપુરાથી બેઠેલા શખ્સે તેના લગેજમાં રહેલો બ્લ્યુ કલરનો મોટો થેલો કારની આગળની સીટમાં મુક્યો હતો. કેબ વસ્ત્રાપુરમાં સ્કુમ સ્કૂલ ગલીમાં સૈનિક ભવન પાસે થોભાવી હતી.\nકેબચાલક ચિંતનભાઈએ બેઠાં બેઠાં જ થેલો ઉપાડીને ગ્રાહક તરફ લંબાવ્યો તો બહુ વજનદાર લાગ્યો હતો. શંકા જવાથી એક બાજુથી તૂટેલા થેલામાં જોતાં તેમાં બિયરના ટીન ભરેલા હોય તેમ જણાયું હતું. ‘થેલામાં શું છે? શંકાસ્પદ લાગે છે. તમે ઊભા રહો હું પોલીસ બોલાવી લઉં' કેબચાલકે આવી વાત કરતાં મુસાફરના સ્વાંગમાં રહેલો યુવક ડ્રાઈવ-ઈન રોડ તરફ નાસી છૂટ્યો હતો. કેબચાલક દોડીને પીછો કરી શક્યો નહોતો અને પોલીસ કન્ટ્રોલ રૂમને ફોન કર્યો હતો. સવારે દસ વાગ્યે બનેલી ઘટનામાં વસ્ત્રાપુર પોલીસે બિયરના ૪૪ ટીન કબજે કરી અજાણ્યા મુસાફર યુવક સામે ગુનો નોંધ્યો છે.\nચોકલેટના પાર્સલમાં દારૂ મગાવતા પકડાયો\nરાજસ્થાનથી ચોકલેટના પાર્સલના નામે દારૂ મગાવતા શખ્સને નરોડા પોલીસે પકડી પાડ્યો છે. ઉદેપુર-અમદાવાદ રૂટની પાર્શ્વનાથ ટ્રાવેલ્સની બસમાં ચોકલેટના પાર્સલમાં દારૂ-બિયરની બોટલો હોવાની બાતમીથી નરોડા પોલીસે તપાસ હાથ ધરી છે. ૧.૧૩ લાખની કિંમતની દારૂ-બિયરની ૧૩૭ બોટલ મગાવનાર શખ્સને પોલીસે પકડી પાડ્યો છે. ઠક્કરનગરમાં રહેતો કમલેશ ઉર્ફે કૃણાલ પ્રતાપભાઈ કાંજાણી (સિંધી) ઘણા સમયથી ચોકલેટના પાર્સલમાં દારૂ-બિયર મગાવતો હોવાની વિગતો ખુલતા પોલીસે વધુ તપાસ હાથ ધરી છે..


રિલાયન્સ મ્યુચ્યુઅલ ફંડ SteP : રોકાણકારો માટે કેમ સ્માર્ટ પસંદગી બની શકે? | Reliance Mutual Fund SteP: Why It Can Be A Smart Move for Investors? - Gujarati Oneindia\n| Published: Wednesday, November 26, 2014, 12:43 [IST]\nઆપણે જ્યારે પણ મ્યુચ્યુઅલ ફંડમાં રોકાણની વાત આવે ત્યારે હવેથી કોઇની પણ ચર્ચાઓ કે વાતો કાને નહીં ધરીએ એવું કહેતા હોઇએ છીએ. પરંતુ રિલાયન્સ મ્યુચ્યુઅલ ફંડ સ્ટેપ એવા ફંડ છે કે જેના વિશે આપે સાંભળવું જોઇએ. આ ફંડની ખાસિયતો શું છે તે વિશે આપણે ચૂંકમાં જાણીએ. આપ સ્ટોક્સમાં રૂપિયા કેવી રીતે કમાવ છો? શેર માર્કેટમાં પૈસા કમાવવાનો એક સામાન્ય નિયમ છે કે ઓછા ભાવે ખરીદો અને નીચા ઊંચા ભાવે વેચો.\nરિલાયન્સ મ્યુચ્યુઅલ ફંડ સ્ટેપ પણ આવી જ રીતે કામ કરે છે.\nજાણો રિલાયન્સ મ્યુચ્યુઅલ ફંડ સ્ટેપ કેવી રીતે કામ કરે છે?\nઆપે આ માટે સૌપ્રથમ એક અંદાજિત રકમ રિલાયન્સ મ્યુચ્યુઅલ ફંડ જેમ કે લિક્વિડ કે અલ્ટ્રા શોર્ટ ટર્મ ફંડ્સ વગેરેમાં રોકવા પડે છે. ત્યાર બાદ કેટલીક ચોક્કસ રકમ પદ્ધતિસર રીતે અન્ય પસંદ કરેલી સ્કીમાં ટ્રાન્સફર કરવામાં આવે છે. આ પસંદગી માર્કેટની સ્થિતિને આધારે કરવામાં આવે છે.\nજ્યારે માર્કેટ તૂટી રહ્યું હોય ત્યારે ઊંચી રકમ ટ્રાન્સફર કરવામાં આવે છે. જ્યારે માર્કેટ તેજીમાં હોય ત્યારે નાની રકમ ટ્રાન્સફર કરવામાં આવે છે. આમ કરવાનો હેતુ એ જ છે કે માર્કેટની સ્થિતિને આધારે રોકાણકાર માટે મહત્તમ વળતર ઉભું કરવામાં આવે.\nરિલાયન્સ મ્યુચ્યુઅલ ફંડના કયા વિવિધ ફંડ સ્ટેપ માટે માન્ય છે?\nઆ માટે રિલાયન્સ લિક્વિડિટી ફંડ, રિલાયન્સ લિક્વિડ ફંડ ટ્રેઝરી પ્લાન, રિલાયન્સ લિક્વિડ ફંડ કેશ પ્લાન, રિલાયન્સ મની મેનેજર ફંડ વગેરેનો સમાવેશ થાય છે. આ યાદી ઘણી લાંબી છે અને રોકાણકાર કંપનીની વેબસાઇટ પર જઇને વધારે માહિતી મેળવી શકે છે.\nરિલાયન્સ મ્યુચ્યુઅલ ફંડ શા માટે બીજાથી અલગ છે?\nરિલાયન્સ મ્યુચ્યુઅલ ફંડના કેટલાક ફીચર્સ અન્યો કરતા અલગ છે. રિલાયન્સમાં સ્ટેપ ઉપરાંત એસઆઇપી ઇન્શ્યોર પણ છે. એસઆઇપી ઇન્શ્યોર અંતર્ગત કંપની આપને ફ્રી લાઇફ ઇન્શ્યોરન્સ કવર આપે છે. આ માટે આપે સંબંધિત એસઆઇપીમાં રોકાણ કરવાનું રહે છે. રિલાયન્સના અનેક પ્લાન્સ જેમ કે રિલાયન્સ ગ્રોથ ફંડ, રિલાયન્સ વિઝન ફંડ, રિલાયન્સ ઇક્વિટી ઓપોર્ચ્યુનિટી ફંડ વગેરે એસઆઇપી ઓફર કરે છે.\nરિલાયન્સ મ્યુચ્યુઅલ ફંડનું દૈનિક NAV આપને કાયમમી ધોરણે પરફોર્મન્સ ચેક કરવાની સુવિધા આપે છે. આ માટે ખાસ લોગિન અને ટોલ ફ્રી નંબર આપવામાં આવ્યો છે.\npersonal finance investment reliance mutual fund investors પર્સનલ ફાઇનાન્સ ઇન્વેસ્ટમેન્ટ રિલાયન્સ મ્યુચ્યુઅલ ફંડ ઇન્વેસ્ટર્સ\nStory first published: Wednesday, November 26, 2014, 12:43 [IST]


સંપૂર્ણપણે અલગ હશે હિના ખાનનો 'કોમોલિકા' લૂક, શૂટ થશે નવો પ્રોમો – News18 Gujarati\nHome » photogallery » entertainment » HINA KHAN WILL HAVE A COMPLETELY DIFFERENT LOOK THAN PREVIOUS KOMOLIKA LOOK BV\nસંપૂર્ણપણે અલગ હશે હિના ખાનનો 'કોમોલિકા' લૂક, શૂટ થશે નવો પ્રોમો\n| July 28, 2018, 11:43 IST\nએકતા કપૂરની લોકપ્રિય રોમેન્ટિક સિરિયલ 'કસૌટી જિંદગી કી' ફરી એકવાર ટીવી પર આવી રહી છે. આ શોના ફેમસ નેગેટિવ પાત્ર 'કોમોલિકા' માટે હિના ખાનની પસંદગી થઈ છે. 'કોમોલિકા' ના રોલથી ઉર્વશી ઢોળકિયા ખૂબ જ પ્રખ્યાત થઇ હતી. તેમના લૂકમાં નેગેટિવ પાત્રની ઓળખ બની ગઇ હતી. જો કે, હવે તમામના મનમાં પ્રશ્ન છે કે હિના ખાનને કેવો લૂક આપવામાં આવશે.\nરિપોર્ટ્સનું માનીએ તો હિના ખાનનો લુક જૂની 'કોમોલિકા' થી ઘણો અલગ હશે. માથા પર મોટી બિંદીઓની જગ્યાએ ઇયરિંગ દ્વારા હિનાના પાત્રને ખાસ લૂક આપવામાં આવશે. આ માટે મોટા ઇયરિંગ તૈયાર કરવામાં આવી રહ્યા છે, જે હિનાને હટકે લૂક આપવા સાથે સાથે તેમના નેગેટિવ પાત્રને સમર્થન આપશે.\nશોના આઇકોનિક પાત્રો 'પ્રેરણા', 'અનુરાગ' અને 'કોમોલિકા' ના નવા શોને કોણ નિભાવશે, તેનો લઇને સ્ટાર કાસ્ટ ફાઇનલ થઇ ચુક્યા છે. 'પ્રેરણા' ના રોલમાં એક્ટ્રેસ એરિકા ફર્નાન્ડિસના નામ પર મુહર લાગી ગઇ છે.\nતો વળી, 'અનુરાગ' ના રોલ માટે બરુન સોબતી, શરદ મલ્હોત્રા, અંગદ બેદી, સાહિર શેખ, પાર્થ સામંથન અને અભીમન્યુ ચૌધરી જેવા અનેક ટીવી અભિનેતાઓના નામ સામે આવી રહ્યા છે.\nએકતા કપુરે તાજેતરમાં જ 'કસૌટી જિંદગી કી' ની થીમ સોંગ સાથે નવા શોના લીડ કિરદાર ટીઝર શેર કર્યુ હતુ. આ લોકોએ ખૂબ જ પસંદ કર્યું. ત્યા જૂની પ્રેરણા એટલે કે શ્વેતા તિવારીએ પણ તેની પ્રશંસા કરી હતી અને એકતા કપૂરને અભિનંદન આપ્યા હતા.


Student will be taught offline-online only, the school which has more teachers will be given education in two shifts: ban on prayers, recess and sports | વિદ્યાર્થીને ઓફલાઈન-ઓનલાઈન સાથે જ ભણાવાશે, જે શાળામાં વધુ શિક્ષકો છે ત્યાં બે પાળીમાં અપાશે શિક્ષણ : પ્રાર્થના, રીસેસ અને રમતગમત પર પ્રતિબંધ - Divya Bhaskar\nStudent Will Be Taught Offline online Only, The School Which Has More Teachers Will Be Given Education In Two Shifts: Ban On Prayers, Recess And Sports\nકોરોના ગાઈડલાઈનનું પાલન ફરજિયાત:વિદ્યાર્થીને ઓફલાઈન-ઓનલાઈન સાથે જ ભણાવાશે, જે શાળામાં વધુ શિક્ષકો છે ત્યાં બે પાળીમાં અપાશે શિક્ષણ : પ્રાર્થના, રીસેસ અને રમતગમત પર પ્રતિબંધ\nસ્કૂલ શરૂ થયા પૂર્વે કલાસરૂમને સેનિટાઈઝ કરાયા.\nવિદ્યાર્થી સ્કૂલમાં આવે અને છૂટે ત્યાં સુધીમાં આટલી પ્રક્રિયા થશે\nધો.12 અને કોલેજમાં આજથી વિદ્યાર્થીઓ ક્લાસમાં બેસીને ભણશે\nએક ક્લાસમાં 50% વિદ્યાર્થીઓ જ બેસાડાશે\nશાળાઓ દરરોજ સેનિટાઈઝ કરાશે, વિદ્યાર્થીઓનું પણ થર્મલ સ્ક્રીનિંગ કરાશે\nદોઢ વર્ષ બાદ આજથી ઓફલાઈન શિક્ષણ શરૂ થઇ રહ્યું છે. ધો.12 અને કોલેજના વર્ગો શરૂ કરવા સરકારે મંજૂરી આપી છે. હવે કોરોનાના કેસ ઘટી ગયા હોવાથી રાજ્ય સરકારે ધોરણ 12ની સ્કૂલ, કોલેજ અને ટેક્નિકલ સંસ્થાઓને વર્ગખંડમાં 50% ક્ષમતા સાથે શરૂ કરવા નિર્ણય કરવામાં આવ્યો છે. ત્યારે રાજકોટની 400થી વધુ શાળાઓમાં આજથી ઓફલાઈન શિક્ષણ શરૂ કરવા તમામ તૈયારીઓ પૂર્ણ કરી દીધી છે. સંચાલકોએ કહ્યું કે, હાલ ઓફલાઈન શિક્ષણ મરજિયાત હોવાથી ધો.12 અને કોલેજના તમામ વિદ્યાર્થીઓને ઓફલાઈન અને ઓનલાઈન સાથે જ ભણાવાશે.\nઓફલાઈન ક્લાસની સાથે બાળક ઘેરબેઠા પણ ઓનલાઈન ભણી શકશે. જે સ્કૂલમાં શિક્ષકો વધુ છે તેઓ બે પાળીમાં અભ્યાસ કરાવશે જ્યાં શિક્ષકો માર્યાદિત છે તેઓ 50 ટકાની મર્યાદામાં વિદ્યાર્થીઓને એકાંતરા બોલાવશે. સ્કૂલમાં સમૂહ પ્રાર્થના, રીસેસ અને રમતગમતની પ્રવૃત્તિ ઉપર પ્રતિબંધ મુકાયો છે. શાળાઓમાં દરરોજ સેનિટાઈઝ કરાશે. રાજકોટ જિલ્લામાં તમામ પ્રવાહના ધો.12માં 40 હજાર વિદ્યાર્થીઓ છે. સ્કૂલમાં કોવિડ ગાઈડલાઈનનું પાલન થાય છે કે નહીં તે અંગે સમયાંતરે ચેકિંગ કરવામાં આવશે તેમ ડીઈઓ બી.એસ. કૈલાએ જણાવ્યું હતું.\nસ્કૂલમાં પ્રવેશ સમયે વિદ્યાર્થીનું થર્મલ સ્ક્રીનિંગ, સેનિટાઈઝ કરાશે.\nવિદ્યાર્થીએ માસ્ક પહેરેવું ફરજિયાત છે, નહીં હોય તો સ્કૂલ આપશે.\nસ્કૂલમાં પ્રવેશ પણ એકસાથે નહીં અપાય, તબક્કાવાર અપાશે.\nવિદ્યાર્થી પ્રવેશ સાથે સીધા ક્લાસરૂમમાં જ જશે.\nક્લાસની કેપેસિટી કરતા 50 ટકા વિદ્યાર્થીઓ જ બેસાડવામાં આવશે.\nક્લાસમાં વિદ્યાર્થી ઓફલાઈન, ઘેર બેઠેલો વિદ્યાર્થી ઓનલાઈન ભણી શકશે.\nવિદ્યાર્થીએ પાણીની બોટલ પણ ઘેરથી લઇ આવવાની રહેશે.\nદરરોજ4કલાક ભણાવાશે, વચ્ચે અડધો કલાકનો બ્રેક અપાશે.\nસ્કૂલ પૂરી થયા બાદ એક પછી એક વર્ગ છોડાશે.\nકોલેજોમાં વિદ્યાર્થીઓને એકાંતરા બોલાવાશે\nસ્કૂલમાં બાકીના વર્ગો ખાલી હોવાથી ધો.12ના તમામ વિદ્યાર્થીઓને 50 ટકાની મર્યાદામાં જુદા જુદા ક્લાસમાં સમાવી શકાય, પરંતુ કોલેજમાં તમામ કોર્સના અને સેમેસ્ટરના વિદ્યાર્થીના વર્ગ આજથી શરૂ થતા હોય પરંતુ વર્ગખંડની સંખ્યા માર્યાદિત હોવાથી 50 ટકાની મર્યાદામાં વિદ્યાર્થીઓને એકાંતરા બોલાવાશે.


News & Views :: એરપોર્ટ પર કોરોના સેમ્પલ લેવાય છે પણ રિપોર્ટ યાત્રીઓને પહોંચાડાતો નથી!\nએરપોર્ટ પર કોરોના સેમ્પલ લેવાય છે પણ રિપોર્ટ યાત્રીઓને પહોંચાડાતો નથી!\n(રાજા શેખ) સુરત એરપોર્ટ પર આવતી ફ્લાઈટોમાં આવતા યાત્રીઓના અહીં પણ ફરજિયાત આરટીપીસીઆર ટેસ્ટ સુરત મહાનગર પાલિકા દ્વારા કરવામાં આવે છે. પાલિકાએ આ કામ વિવિધ ખાનગી લેબ એજન્સીને સોંપ્યું છે અને તે માટે સ્થળ પર જ યાત્રી પાસે રૂ. 800 વસૂલી લેવામાં આવે છે. જોકે, આશ્ચર્યજનક રીતે એક પણ યાત્રીને તેનો કોરોના રિપોર્ટ શું આવ્યો તે અંગે સંબંધિત ખાનગી લેબ એજન્સી દ્વારા જાણ કરવામાં આવતી નથી!! ઘણાં જાગૃત નાગરિકો જાતે લેબનો સંપર્ક કરીને પોતાનો રિપોર્ટ જાણી રહ્યાં છે કે મંગાવી રહ્યાં છે પરંતુ મહાનગર પાલિકા, લેબ કે એરપોર્ટ ઓથોરિટી તે સંબંધિત યાત્રીને જણાવવાની તસ્દી લેતુ નથી.\nઆ મામલે હાલમાં જ શારજહાંથી સુરત આવેલા એક આખા ગ્રુપને પણ આવો જ અનુભવ થતા આખી વાત બહાર આવી. આ ગ્રુપના આરટીપીસીઆરના સેમ્પલ રાત્રિએ ફ્લાઈટ આવ્યા બાદ નાકોડા ડાયગ્નોસીસ નામની લેબ દ્વારા લેવામાં આવ્યા હતા અને ભરાવડાવાયેલા ફોર્મમાં મેઈલ આઈડી તેમજ મોબાઈલ નંબર લેવામાં આવ્યા હતા. સ્થળ પરથી લેબના કર્મચારીઓએ જણાવ્યું હતું કે તમને રિપોર્ટ મેઈલ કરી દેવાશે અથવા મોબાઈલ પર વોટ્સએપ થકી કે એસએમએસ થકી જાણકારી આપી દેવાશે કે તમે નેગેટિવ છો કે પોઝિટિવ પરંતુ તેવું ન થયું. આખરે આ જાગૃત ગ્રુપે નાકોડા લેબમાં કોલ કર્યો અને પોતાનો રિપોર્ટ શું છે તે જાણકારી ફ્લાઈટ આવ્યાને ત્રીજા-ચોથા દિવસે માંગી. સદ્નનસીબે બધા નેગેટિવ જ હતા.\nઆ અંગે અમે નાકોડા લેબમાં કોલ કર્યો અને કારણ જાણ્યું તો તેઓએ કહ્યું કે, અમે મનપાના આદેશ મુજબ તમામ રિપોર્ટ સુરત એરપોર્ટ ઓથોરિટીની મોકલી આપીએ છીએ અને ત્યાંથી જાણકારી આપવામાં આવે છે. જોકે, અમે સુરત એરપોર્ટના મેનેજર શ્રીકાંતને કોલ કરતા તેમણે કહ્યું કે , અમે આ રિપોર્ટ સુરત મહાનગર પાલિકાને મોકલી આપીએ છીએ અને તેમના થકી જ યાત્રીઓને જાણ કરવામાં આવે છે. અગર કોઈ યાત્રી પોઝિટિવ હોય તો તેને ક્વોરેન્ટાઈન કરી સારવાર શરૂ કરવામાં આવે છે. એરપોર્ટ પર ઉતરતા તમામ યાત્રીઓને સાત દિવસ હાેમ ક્વોરેન્ટાઈનના સિક્કા પણ હાથ પર મારવામાં આવે છે. આ મામલે મનપાના આરોગ્ય અધિકારીઓનો સંપર્ક કરવાની અમારા દ્વારા વારંવાર કોશિશ કરાય પણ તેઓનો સંપર્ક થઈ શક્યો નહીં.\nનોંધનીય છે કે, જે દેશોમાં ફ્લાઈટ શરુ છે અથવા અન્ય પ્રદેશોમાં યાત્રીઓએએ ફરજિયાત આરટીપીસીઆર નેગેટિવ હોય તો જ યાત્રા કરવાની ફલાઈટમાં મંજૂરી છે અને પરત ફરતા પણ ફરી 72 કલાક પહેલાનો આરટીપીસીઆર નેગેટિવ હોવો જોઈએ. તમામ જગ્યા પર ફરીથી આરટીપીસીઆર કરવામાં આવે છે અને બીજા દિવસે યાત્રીના મોબાઈલ પર તે નેગેટિવ છે કે પોઝિટિવ તે મેસેજ આવી જાય છે. અગર પોઝિટિવ હોય તો સંબંધિત પ્રદેશ કે દેશમાં જ તેની સારવાર શરૂ થાય છે. સુરત મહાનગર પાલિકા સિસ્ટમ તો કડકાઈથી ફોલો કરાવે છે પરંતુ રૂ.800 ભરવા છતા યાત્રીઓને રિપોર્ટની જાણકારી આપતી નથી તે જરૂર શંકાના દાયરામાં લાવે છે. યાત્રીઓ શંકા પણ કરી રહ્યાં છે કે માત્ર ખાનગી લેબ એજન્સીને કમાણી કરાવી આપવા માટે સેમ્પલ લેવાય રહ્યાં છે.


મોન્સુનમાં યોગ્ય હેર કટ અને કલર આવશે બ્યુટીફુલ લુક | Women | Gujarat Mirror\nમોન્સુનમાં યોગ્ય હેર કટ અને કલર આવશે બ્યુટીફુલ લુક\nઇડીબલ વસ્તુ જે ફકત અને ફકત ખાવાથી જ શરીરને\nફાયદો થાય છે તેને વાળ પર લગાવવાથી એટલો ફાયદો થતો નથી જેમ કે દહી, હની વગેરે મોન્સુન સીઝન શરૂ થતા જ બધાને વાળના અનેક પ્રોબ્લેમ શરૂ થઇ જાય છે. જેમાં ડેન્ડ્રફ, વાળ ખરવા અને ડ્રાય થઇ જવા વગેરે પ્રોબ્લેમ ઉભા થાય છે. મોન્સુનમાં વાળના પ્રોબ્લેમ થવાનું એક કારણ પાણી પણ છે. પાણીમાં એવા કેટલાય ક્ષાર અને મીનરલ્સ હોય છે જે વાળ માટે જરૂરી હોતા નથી. આ સમયમાં પૃથ્વીમાં પાણીની મુવમેન્ટ ચેન્જ થતી હોય છે. નવા પાણીના વ્હેણ ચાલુ થતા હોય એટલે પાણી સાથે જમીનના ક્ષાર પણ મિકસ થઇ જાય છે એટલે આ સમય દરમિયાન કોઇપણ એઇઝની વ્યકિતને એકસટર્નલ કેર કમ્પલસરી થઇ જાય છે. આ માટે વાળમાંથી ક્ષારને રીમુવ કરવાની કે કલીન કરવાની ટ્રીટમેન્ટ કરવી બહુ જ જરૂરી છે. હયુમીડ અને ઓઇલ ભેગા થવાથી ક્ષાર રીમુવ કરવાની ટ્રીટમેન્ટ કરાવવી પડે છે. જો એ ન કરાવવામાં આવે તો વાળ નેચરલી વેધરમાંથી ફુડ લેતું હોય તે ન મળી શકે. વાળ સ્ટ્રો ટાઇપના છે. તમે ખાલી ઉપરથી તેલ નાખી દો એમ નહીં પરંતુ અંદરનું નરીશીંગ પણ જરૂરી છે. ઉપરથી ઓઇલ નાખો, મેંદી કરો, સ્પા કરો કે કાંઇપણ જો તે ઉપરથી કલીન નહીં હોય એટલે કે ક્ષાર કાઢેલો નહીં હોય તો એકપણ ફુડ એબ્ઝોર્બ કરી નહી શકે એના કારણે વાળ વધી પણ ન શકે અને વાળનું લસ્ટર પણ મેઇન્ટેઇન ન થાય એટલે વાળની કેર રીલાયેબલ બ્યુટીશીયનને ક્ધસલ્ટ કરી કોઇપણ એઇજની વ્યકિતએ આ કરાવવું જરૂરી છે. એઇજ પ્રમાણે પ્રોડકટ અને ટ્રીટમેન્ટ નક્કી કરીને કરાવવું જોઇએ.\nબીજુ જે ઇન્ડીબલ વસ્તુ છે તે વાળમાં બહારથી એટલાય કરવા કરતા જો ખાઇએ તો અંદરથી તેમાં રહેલ ફાયદાકારક તત્વ શરીરને અને વાળને પણ મળે છે જેમ કે ઘણીવાર મેંદીમાં આપણે બીટ, નાળીયેર, પાણી, દહી, મધ વગેરે નાખીએ છીએ એ જ વસ્તુ જો હેલ્ધી ફુડમાં લેવામાં આવે વાળને વધુ ફાયદાકારક છે. મેગેઝીનમાં આવતા નુસ્ખા આપણે વગર વિચાર્યે અપનાવી લઇએ છીએ તે કયારેક નુકસાનકારક પણ હોય છે કારણ કે દરેકને વાળના પ્રોબ્લેમ જેમ જુદા જુદા હોય છે. તેમ તેના કારણો પણ જુદા જુદા હોય છે તે જે તે વ્યકિતની લીવીંગ સ્ટાઇલ, એઇજ અને હેર ટેકસપર મુજબ હોય છે તેથી કોઇપણ નુસ્ખાનું આંધળુ અનુકરણ ન કરવું જોઇએ. મોન્સુનમાં કેવી સ્ટાઇલ રાખવી\nમોન્સુન એ બે વેધરનું કોમ્બીનેશન છે તેમાં ભેજવાળુ વાતાવરણ પણ હોય અને ગરમી પણ હોય એટલે બંને વેધરને ધ્યાનમાં રાખીને જો વાળની સ્ટાઇલ રાખવામાં આવે તો મોન્સુનને એન્જોય કરી શકાય છે. કેવા વાળમાં કઇ સ્ટાઇલ રાખવાથી કમ્ફર્ટ અનુભવાય છે તે જોઇએ. થીક હેર થીન હેર અને કર્લી હેર માટે કયા પ્રકારની હેર સ્ટાઇલ રાખી શકાય તે જોઇએ.\nથીન હેર : એકદમ પતલા હેર હોય તો શોલ્ડર લેન્થ અને ફ્રંટમાં થીન લેન્થ સુધી રાખવાથી ઇઝીલી મેનેજેબલ અને સ્ટાઇલીશ લાગે છે.\nથીક હેર : થીક હેરમાં લેયર્સ એકદમ બ્યુટીફુલ લાગે છે. થીક અને લેન્થ હોય તો લેયર્સ ઇઝીલી મેનેજેબલ હોય છે. વોશ એન્ડ વેર ડે ટુ ડેમાં હેન્ડલ કરવાનું ઇઝી થઇ જાય છે.\nકર્લી હેર : શોલ્ડર લેન્થથી લાંબા હોય તો કર્લી હેર માટે અને જો શોલ્ડર લેન્થથી લોંગ લેયર્સ રાખવા પડે નહીંતર ફ્રીઝી થઇ જાય છે અને જો શોલ્ડર લેન્થથી ટુકા રાખો તો બુશી લાગે.\nઓવર ઓલ કટ જોઇએ તો જેમ કે નાની એઇજ હોય કે મોટી એઇજ હોય, વાળ થીક હોય કે થીન હોય તેમાં બ્લંટ કટ પણ ફેશનમાં ઇન છે અને ફેધર પણ ઇન છે અને લેયર્સ તો બધા માટે ઓલટાઇમ ફેવરીટ છે જ. મોન્સુનમાં હેરકલર\nટીન એજર્સ આ વેધરમાં થોડા બ્રાઇટ કલર્સનું હાઇલાઇટ પ્રીફર કરે છે. એમાં પણ હાઇલાઇટ અને ગ્લોબલ કલર પણ પસંદ કરે છે.\nમીડ એજની વુમન છે તેને હેર કલરનો લાઇટર ટોન આ વેધરમાં ગમે છે. બ્લેક હેર કરવા કરતા ઇન્ડીયન સ્કીનને ધ્યાનમાં રાખીને સીનેમન કલર, લાઇટ બ્રાઉન વગેરે કલર મીડલ એજના ફિમેલ પસંદ કરે છે.\n- ભાવના બગડાઇ


અમદાવાદઃ ઘરમાંથી નીકળ્યો 'ઝેરી નંબર-1, ચીટર-સાયલન્ટ કિલર' સાપ - Gujarat ExclusiveGujarat Exclusive\nGujarat Exclusive > ગુજરાત > મધ્ય ગુજરાત > અમદાવાદઃ ઘરમાંથી નીકળ્યો ‘ઝેરી નંબર-1, ચીટર-સાયલન્ટ કિલર’ સાપ\nઅમદાવાદઃ ઘરમાંથી નીકળ્યો ‘ઝેરી નંબર-1, ચીટર-સાયલન્ટ કિલર’ સાપ\nવેજલપુર રોડ શામિયાના રેસિડેન્સીના એક ઘરની ઘટના\n10 વર્ષની માહિને કહ્યું- મારી ધડકન ઉપર આવી ગઇ હતી\nઅમદાવાદઃ અમદાવાદ વેજલપુર રોડ પરની શામિયાના રેસિડન્સી-1ના એક ઘરના કિચનમાં રવિવારે અઢી ફૂટ લાંબો સાપ (Indian common krait snake) આવી જતાં ધરવાસીઓ ભયભીત થઇ ગયા હતા. છેલ્લા ત્રણ દિવસમાં આ સોસાયટીમાં સાપ નીકળવાની બીજી ઘટનાથી રહેવાસીઓમાં ડર બેસી રહ્યો છે.\nવરસાદની સીઝનમાં સાપ નીકળવાની ઘટના સામાન્ય છે. પરંતુ છેલ્લા ત્રણ દિવસમાં આ સોસાયટીમાં સાપ નીકળવાની બીજી ઘટનાથી રહેવાસીઓમાં ડર બેસી રહ્યો છે. સોસાયટીના ઘર નંબર A/6ના રહેવાસીઓ રવિવારે રાત્રે 11 વાગ્યાની આસપાસ બહારથી આવ્યા હતા. પરિવારનાં 10 વર્ષની દિકરી કેચિનમાં પાણી પીવા ગઇ અને ત્યાંનું દશ્ય જોઇ જોર જોરથી ચિસો પાડવા લાગી હતી. તેથી તેના માતા અને પાડોશીઓ તેમના ઘરે દોડા ગયા હતા.\nઆ પણ વાંચોઃ વલસાડઃ એક કિમી જમીનમાં7ફૂટ ઊંડો ખાડો પડી જતાં ફેલાયો ભારે ફફડાટ\nકાળોતરો નાગ ગેસ સ્ટવ પર ફણ ફેલાવી બેઠો હતો\nપાડોશીઓ અને ઘરના રહેવાસીઓએ જોયું તો કાળોતરો નાગ (Indian common krait) કિચનમાં ફણ ફેલાવી બેઠો હતો. 10 વર્ષની માહિન બાનુ પાણી પીવા જેવી RO પાસે પહોંચી કે તેની નજર તેના પર પડી હતી. તેથી તેણે ચીસો પાડી હતી. તેણ જણાવ્યું કે મારી ધડકન ઉપર આવી ગઇ હતી. વિસ્તારમાં સાપ જોઇ બધા ડરી ગયા હતા. તાકીદે એનિમલ રેસ્ક્યૂમાં ફોન જોડવામાં આવ્યો હતો અને જયેશ ભાઇ નામના એનિમલ રેસક્યુ વર્કરે થોડી વારમાં આવવાનું કહ્યુ હતું.\nબહુ જ ખતરનાક અને ઝેરી નંબર 1\nજયેશભાઇ આવે ત્યાં સુધી ઘરના પરિવારના લોકો અને પાડોશીઓ ઊભા પગે રહ્યા હતા. જયેશ ભાઇ આવ્યા ત્યાં સુધી કોઇને ખબર નહતી કે એ સાપ કેટલો ખતરનાક છે? જયેશ ભાઇએ જોકે સિફતપૂર્વક આસપાસના યુવકોની મદદથી તેને પ્લાસ્ટિકની બરણીમાં પૂર્યો હતો. ત્યારે બધાના મનને રાહત થઇ હતા.\nચીટર સાપ તરીકે પણ ઓળખાય છે\nજ્યેશ ભાઇ જ્યારે તેને બરણીમાં પૂરવાનો પ્રયાસ કરી રહ્યા હતા. ત્યારે તે કોઇ કાળે બરણીમાં જવા તૈયાર નહતો. વારંવાર થાપ આપી બહાર આવી જતો હતો. તેથી બધાએ તેમને પૂછ્યું કે આવું કેમ કરે છે? ત્યારે જયેશ ભાઇએ જણાવ્યું કે આ સાપને ચીટર સાપ તરીકે પણ ઓળખવામાં આવે છે. કારણે કે ચીટિંગ કરી ગમે ત્યારે દંશ આપી શકે છે. તેમણે જ કહ્યું કે આ સાપ ભારતનો નંબર 1 ઝેરી સાપ છે.\nઇન્ડિયન ક્રેટ (Indian common krait) સાપોની ખુબ જ ઝેરી પ્રજાતિ છે. જે ભારતીય ઉપખંડમાં જોવા મળે છે. ભારતના ઝેરી સાપોમાં આ સૌથી ઝેરી સાપ છે. આ Bungarus fasciatus પ્રજાતિના ઇન્ડિયન ક્રેટ, કોમન ક્રેટ કે બ્લૂ ક્રેટના નામે પણ ઓળખાય છે. આ સાપ ભારત, બાંગ્લેદેશ અને દક્ષિણ પૂર્વ એશિયામાં જોવા મળે છે.\nલંબાઇ 3થી5ફૂટ હોય છે\nઇન્ડિયન ક્રેટની લંબાઇ સામાન્ય રીતે 0.9 મીટર (3 ફૂટ) હોય છે. પરંતુ તે 1.75 મીટર (5 ફૂટ) સુધી વધી શકે છે. નપ ક્રેટની લંબાઇ વધુ હોય છે. આ સાપ સામાન્યતઃ કાળા રંગનો હોય છે. તેમાં આશરે 40 પાતળી સફેદ લીટીઓ દોરેલી હોય છે. જે તેને સુંદર બનાવે છે. શરુઆતમાં આ રેખાઓ દેખાય છે અને સમય જતાં તે ગાઢ થતી જાય છે.\nસાયલન્ટ કિલર તરીકે કેમ જાણીતું\nઇન્ડિયન ક્રેટ સાયલન્ટ કિલર તરીકે પણ જાણીતું છે. તેને સાયલન્ટ કિલર એટલા માટે કહેવામાં આવે છે કે તેના દાત બહુ નાના હોય છે. તેથી તે દંશ આપે ત્યારે ઘણી વખતે દુઃખાવો નહીવત જેવો થાય છે. પરિણામો પીડિતને તેની ખબર જ પડતી નથી. તે સામાન્ય રીતે દિવસમાં બહુ ઓછો જોવા મળે છે. તેથી તેના ડંખ દેવાની ઘટનાઓ રાત્રે જ જોવા મળે છે.\nલખવો થઇ શકે, મૃત્યુદર 70થી80 ટકા\nઇન્ડિયન ક્રેટના દંશથી સામાન્ય રીતે વ્યક્તિને પ્રગતિશીલ લકવો (Progrssive paraysis) થઇ શકે છે. તેની સાથે પેટમાં ચૂકની ફરિયાદ થાય છે તેના દંશ પછી સમયસર સારવાર ન મળે તો વ્યક્તિનું 4થી 8 કલાકમાં જ મોત થઇ શકે છે. મૃત્યુનું કારણ શ્વાસ લેવામાં તકલીફ એટલે શ્વાસ રુંધાઇ જવાનું હોય છે. આના દંશનો મૃત્યુદર 70થી 80 ટકા છે.\nદંશના એક બે કલાકમાં માંસપેશીઓ ખેંચાવા લાગે છે\nનિષ્ણાતોના જણાવ્યા મુજબ ક્રેટના દંશ પછી વ્યક્તિને ચહેરા પર લકવાની અસર થવા લાગે છે. એક બે કલાકમાં ચહેરાની માંસપેશીઓ ખેંચાવા લાગે છે અને વ્યક્તિ વાત કરવામાં આસમર્થ થઇ જાય છે. તેના ઝેરમાં શક્તિશાળી ન્યૂરોટોક્સિનસ (Neurotoxins) હોય છે. તેનાથી માંસપેશીઓનો લકવો થાય છે. પ્રિસાનેપ્ટિક (Presynaptic) અને પોસ્ટાસિનેપ્ટિક ન્યૂરોટોક્સિન (Postsynaptic neurotoxins) થાય છે. જે સામાન્ય રીતે પીડિતના સિનેપ્ટિક ક્લેફ્ટ (માહિતી અને પ્રસારણ બિન્દુ-Synaptic cleft)ને અસર કરે છે.\nBungarus fasciatus news\nIndian common krait snake\nPostsynaptic neurotoxins news\nProgrssive paraysis news\nShamiyana residency-1 news\nSynaptic cleft news


ફક્ત 42 રૂપિયા પ્રતિ માસમાં પણ આજીવન પેન્શન આપે છે આ સરકારી સ્કીમ, જાણો કેટલો થશે ફાયદો - GSTV\nAtal Pension Yojana: કેન્દ્ર સરકારની અટલ પેન્શન યોજનાના ટૂંક સમયમાં જ અઢી કરોડથી વધુ સબ્સ્ક્રાઇબર્થ થવાના છે. આ સ્કીમ અંતર્ગત સરકાર અસંગઠિત ક્ષેત્રના લોકો માટે પ્રતિ માસ પેન્શનની વ્યવસ્થા કરે છે. જો તમે તમારા ભવિષ્યને મજબૂતી આપવા માગો છો તો તેમાં રોકાણ કરી શકો છો. નાનકડી બચત અને રોકાણ તમને રિટાયરમેન્ટની ઉંમર બાદ મોટો સહારો આપશે. ગરીબ અને મજૂર વર્ગના લોકો માટે જ આ સ્કીમ ડિઝાઇન કરવામાં આવી છે.\nઆ જ કારણ છે કે વૃદ્ધાવસ્થાને સુરક્ષિત રાખવા માટે કરોડો લોકો આ સ્કીમને પસંદ કરી રહ્યાં છે. યોજના અંતર્ગત આશરે 2.45 કરોડ અંશધારક જોડાઇ ચુક્યા છે. આ વર્ષે ઓક્ટોબરના અંતમાં સબ્સ્ક્રાઇબર્સના મામલે 34.51 ટકા વૃદ્ધિ થઇ છે. ખાસ વાત એ છે કે આ સ્કીમમાં તમે ફક્ત 42 રૂપિયા પ્રતિ માસમાં આજીવન પેન્શનનો લાભ લઇ શકો છો.\nયોજનામાં દર મહિને 42 રૂપિયા ભરીને મેળવો આટલા રૂપિયા\nતેના માટે 18 વર્ષમાં આ સ્કીમમાં જોડાવાનું છે. તે બાદ દર મહિને 42 રૂપિયાની ચુકવણી કરી 60 વર્ષની ઉંમરના પડાવ બાદ તમને 1 હજાર રૂપિયા પ્રતિ માસ પેન્શન મળશે. સાથે જ જો તમે 210 રૂપિયા મહિના જમા કરશો તો તમને5હજાર રૂપિયા મહિના પેન્શન મળશે.\nવાત કરીએ આ પોલીસીની શરતોની તો 18થી 40 વર્ષની ઉંમર અસંગઠિત ક્ષેત્ર સાથે જોડાયેલા લોકો તેમાં રોકાણ કરી શકે છે. યોજનાનો લાભ લેવા માટે વ્યક્તિનુ કોઇ બેન્ક અથવા પોસ્ટ ઑફિસમાં બચત ખાતુ હોવુ જોઇએ. આ સ્કીમમાં રોકાણ કરનાર વ્યક્તિનું મૃત્યુ થવા પર પત્ની અને પત્નીનું મૃત્યુ થાય તો બાળકોને પેન્શન મળવાની જોગવાઇ છે.\nહવે ઘરે બેઠા મંગાવો ગેસ સિલિન્ડર! Paytm થકી આ રીતે બુક થશે LPG, તમને પણ મળશે ફાયદો\nબરાક ઓબામાને વિવાદો ફળ્યા : પુસ્તક ‘અ પ્રોમિસ્ડ લેન્ડ’ની 24 કલાકમાં વેંચાઈ9લાખ નકલો, કમાઈ લીધા એક દિવસમાં6કરોડ ડોલર


News & Views :: જાણો ફરાહ ખાને શ્રીદેવી અને જ્હાન્વી વિશે શું કહ્યું\nજાણો ફરાહ ખાને શ્રીદેવી અને જ્હાન્વી વિશે શું કહ્યું\nફરાહ ખાન, જેણે શ્રીદેવી સાથે ઘણી ફિલ્મોમાં કામ કર્યું છે તે હાલમાં શ્રીદેવીની પુત્રી જ્હાનવી કપૂર સાથે તેની ડેબ્યુ ફિલ્મ 'ધડક'માં કામ કરી રહી છે. લોકો જ્હાન્વીની શ્રીદેવી સાથે જે રીતે સરખામણી કરી રહ્યા છે તે તદ્દન ખોટું છે એવું ફરાહ ખાનને લાગી રહ્યું છે.\nફરાહનું માનવું છે કે દરેક કલાકારની પોતાની એક ઓળખ હોય છે અને આપણે તેને માન આપવું જોઈએ. જ્હાન્વી અંગે વાત કરતા તેણે કહ્યું હતું કે, જ્હાન્વી ખૂબ હોશિંયાર છે અને તે ઘણી સારી ડાન્સર પણ છે. કોઈ પણ ડાન્સના મુવ તે જલદીથી શીખી લે છે. જ્હાન્વીની તેની માતા સાથે સરખામણી કરવી ખોટી ગણાશે તેવું મારુ માનવું છે કારણ કે આટલી ઉંમરે શ્રીદેવી એક અનુભવી અભિનેત્રી બની ગઈ હતી, જ્યારે આ જ્હાન્વીની પ્રથમ ફિલ્મ છે.\nમને શ્રી પ્રત્યે ઘણો પ્રેમ છે. જ્યારે મેં મારા કરિયરની શરૂઆત કરી હતી તે સમયે તેણે જ મને ઘણું પ્રોત્સાહન આપ્યું હતું અને હું તેના બધા શો કરતી હતી પરંતુ દરેક વ્યક્તિ અલગ હોય છે-તેવું ફરાહે વધુમાં કહ્યુ્ં હતું.\nકરણ જોહર દ્વારા પ્રોડ્યુસ કરવામાં આવી રહેલી ફિલ્મ 'ધડક'માં જ્હાન્વીની સાથે શાહીદ કપૂરનો ભાઈ ઈશાન ખટ્ટર પણ ડેબ્યુ કરી રહ્યો છે. ફિલ્મ 23 જુલાઈના રોજ રીલિઝ થશે. દુબઈની હોટેલના બાથટબમાં આકસ્મિક રીતે ડૂબી જવાથી 24 ફેબ્રુઆરીના રોજ બોલિવુડની ચાંદનીનું મૃત્યુ થયું હતું. તેના મૃત્યુના 10-15 દિવસ પછી તેની પુત્રી જ્હાન્વી ફરીથી તેની ફિલ્મના બાકીના શૂટ માટે સેટ પર પહોંચી ગઈ હતી.


આખરે કચ્છ બ્રાન્ચ કેનાલમાં નર્મદાના નીર વહી નીકળ્યા, હાલ 500 ક્યુસેક પાણી છોડવામાં આવ્યું - जन मन INDIA\nકચ્છ: ઉનાળાની કાળઝાળ ગરમીમાં છેલ્લા બે મહિનાથી કચ્છ અને વાગડ વિસ્તારના રાપર તાલુકામાં લોકોએ પીવાના પાણીની ભારે સમસ્યાનો સામનો કરવો પડ્યો હતો. રાપર તાલુકાના મુખ્ય મથક રાપર અને તાલુકાના 92 ગામો અને 227 વાંઢ વિસ્તારમાં પાણીની સમસ્યા ઉભી થઈ હતી.\nત્યારે જિલ્લાની સલીમગઢથી કચ્છની જીવાદોરી સમાન કચ્છ નર્મદાની કેનાલમાં ગત 30 મેના રોજ પાણી છોડવામાં આવ્યું હતું. ત્યારે ગઈકાલે વાગડ વિસ્તારના રાપર તાલુકાના મોમાયમોરા માંજુવાસ થઈ, ફતેહગઢ હમીરપર નંદાસર સુવઈ થઈ, ભચાઉ તાલુકામાં થઈ ટપ્પર ટેમમાં પાણી ઠાલવવામાં આવશે. જેથી રાપર ભચાઉ ગાંધીધામ કોમ્પલેક્ષ સહિત કચ્છ માટે પીવાના પાણીની વ્યવસ્થા સુદ્રઢ બની જશે.\nત્યારે આજે રાપરથી પાંચ કિલોમીટર દૂર આવેલા નંદાસર પાસે ત્રણ મીટરથી વધુ નર્મદા કેનાલમાં વહેતા નીર જોવા મળ્યા હતા. આમ રાપર સહિત સમગ્ર કચ્છમાં છેલ્લા ઘણા સમયથી પાણીની સમસ્યાનો સામનો કરી રહેલા લોકોને મોટી રાહત થશે. મહત્વનું છે કે, હાલ પાંચસો કયુસેક પાણી છોડવામાં આવ્યું છે, તેમજ આગામી દિવસોમાં 1200 ક્યુસેક પાણી છોડવામાં આવશે તેમ નર્મદા કેનાલના અધિકારીએ જણાવ્યું હતું.


Monsoon make new record in World Cup 2019\nવર્લ્ડ કપ 2019માં વરસાદે પણ બનાવી દીધો આ રેકોર્ડ\nJune 12, 2019 | 11:05 am IST\nવર્લ્ડ કપ 2019માં વરસાદને કારણે મંગળવારે શ્રીલંકા અને બાંગ્લાદેશ વચ્ચેની મેચ રદ કરવામાં આવી હતી. બ્રિસ્ટલમાં રમાનાર આ મેચ એક બોલ પણ ફેંક્યા વિના રદ કરવી પડી હતી. વર્લ્ડ કપ 2019માં આ ત્રીજી વખત છે, જ્યારે વરસાદને કારણે મેચ રમાઈ શકી ન હોય, અને તે એક રેકોર્ડ છે.\nએક દિવસ પહેલાં પણ રદ થઈ હતી મેચ\nસોમવારે પણ વેસ્ટ ઈન્ડિઝ અને સાઉથ આફ્રિકા વચ્ચેની મેચ વરસાદને કારણે 7.3 ઓવર રમ્યા બાદ રદ કરી દેવામાં આવી હતી. બંને વખત આ બે ટીમને 1-1 પોઈન્ટથી સંતોષ માનવો પડ્યો હતો. મંગળવારે વરસાદને કારણે સતત બીજી અને ત્રીજી મેચ રદ કરવાની ઘોષણા કરવામાં આવી હતી.\nશ્રીલંકા સૌથી બદનસીબ\nવર્લ્ડ કપમાં ઓવરઓલ આ પાંચમી વખત છે, કે જ્યારે વરસાદમાં આખી મેચ રદ થઈ ગઈ હોય. પાંચમાંથી ત્રણ વખત તો 2019ના વર્લ્ડ કપમાં મેચ રદ થઈ છે. જ્યારે એક વખત 2015માં અને એક વખત 1979માં વરસાદને કારણે મેચ રદ થઈ હતી. સંયોગ છે કે, 5માંથી3વખત રદ થયેલી મેચોમાં એક ટીમ શ્રીલંકા જ રહી છે.\nઆ જ ટુર્નામેન્ટમાં શ્રીલંકાની બીજી મેચ રદ થઈ\nવર્લ્ડ કપ 2019માં ત્રણ મેચ વરસાદને કારણે રદ થઈ, અને તેમાં બે વખત એક ટીમ શ્રીલંકાની રહી હતી. જ્યારે આ પહેલાં 1979માં શ્રીલંકા અને વેસ્ટ ઈન્ડિઝની મેચ રદ થઈ હતી. ગત વર્લ્ડ કપમાં ઓસ્ટ્રેલિયા અને બાંગ્લાદેશ વચ્ચેની મેચ રદ તઈ હતી, તો આ વખતે સાઉથ આફ્રિકા અને વેસ્ટ ઈન્ડિઝની પણ એક મેચ વરસાદની ભેટ ચઢી હતી.\nઆસામના 23 જિલ્લાઓમાં પૂરપ્રકોપ, 9.3 લાખ લોકો અસરગ્રસ્ત, 18નાં મોત\nક્લાઈમેટ ચેન્જના કારણે બદલાયું ચોમાસાનું ગણિત! જાણો જિલ્લા પ્રમાણે શું છે વરસાદની સ્થિતિ\nઆખા દેશમાં ચોમાસું 12 દિવસ વહેલું બેસી ગયું : હવામાન વિભાગ\nઅષાઢ સુદ અગ્યારસ માત્ર બે રાશિ માટે અશુભ, જાણો આજનું રાશિફળ


Posted on 2:44 pm June 9, 2020 Author Charu ShahComments Off on તૈમૂરને લઈને બહાર નીકળી પડ્યો સૈફ, પોલીસે એવી વાત કહી કે ઘરે ભાગવું પડ્યું- જાણો મામલો\nલોકડાઉનમાં ધીરે-ધીરે ઘણી છૂટછાટ મળવા લાગી છે. અનલોક ફેઝ 1માં લઈને જનતા સાથે બૉલીવુડ સ્ટાર્સ પણ ઘણા ઉત્સાહિત હતી. રવિવારે સૈફ અલી ખાન તેની પત્ની કરીના કપૂર અને દીકરો તૈમુર અલી ખાન સાથે સમુદ્રકિનારે મરીન ડ્રાઈવ પર વોક કરવાં માટે નીકળ્યા હતા. આ કારણે તે ટ્રોલર્સના નિશાને ચડી ગયા હતા. મરીન ડ્રાઈવ સમુદ્ર કકિનારે વોક કરતા કરીના,સૈફ અને તૈમુરની તસ્વીર અને વિડીયો હાલ સોશિયલ મીડિયામાં વાયરલ થઇ રહ્યો છે.\nમરીન ડ્રાઈવ પર તૈમુર તેના પિતાના ખંભા પર બેઠો હતો. ત્રણેય જયારે સનસેટ જોઈ રહ્યા હતા ત્યારે વીડિયોમાં એક શખ્સ સૈફ અલી ખાનને ખરીખોટી સંભળાવે છે. આ શખ્સ સૈફ અલી ખાનને કહે છે કે, નાના બાળકોને બહાર ના લાવવા જોઈએ. આ બાદ સૈફ પૂછે છે કે, આજે બહાર ના લાવવા જોઈએ. કહેવામાં આવી રહ્યું છે કે, વીડિયોમાં વાત કરી રહ્યા છે તો શખ્સ મુંબઇનો પોલીસ અધિકારી છે. જે મરીન ડ્રાઈવ પર નિયમોનું ઉલ્લંઘન ના થાય તે માટે કહી રહ્યો છે. તો બીજી તરફ કરીના પોલીસની વાત પર કહે છે કે, સારું… આ વાયરલ વીડિયોમાં સૈફ-કરીનાની કોઈ પ્રતિક્રિયા નથી મળી રહી. જયારે પોલીસે આ વીડિયોની પૃષ્ટિ કરી નથી. હાલ તો આ વિડીયો ડીલીટ કરી દેવામાં આવ્યો છે.\nઅન્ય એક વીડિયોમાં જોઈ શકાય છે કે, કરીના કપૂરે માસ્ક પહેર્યું છે જયારે સૈફ અલી ખાને માસ્ક નથી પહેર્યું.ત્યારે યુઝર્સે સૈફ પર સવાલ ઉઠાવવાનું શરૂ કર્યું હતું.\nતૈમૂર પટૌડી પરિવારની બોર્ડિંગ સ્કૂલમાં ભણવાની પરંપરાને અનુસરવા જઈ રહ્યો છે. રિપોર્ટ્સ અનુસાર, સૈફના પિતા મન્સૂર અલી ખાન પટૌડીએ ઈંગ્લેંડથી અભ્યાસ કર્યો હતો. સૈફ અને તેની બહેનોએ પણ આ પરંપરા ચાલુ રાખી હતી અને તે જ શાળામાં અભ્યાસ કર્યો હતો. આ પછી સારા અને ઇબ્રાહિમે પણ ઇંગ્લેંડની આ સ્કૂલમાં અભ્યાસ પૂરો કર્યો અને હવે એવું માનવામાં આવે છે કે તૈમૂર પણ આ પરંપરા આગળ વધારશે.\nA post shared by Manav Manglani (@manav.manglani) on Jun 7, 2020 at 5:51am PDT\nમાહિતી તો એવી પણ મળી રહી છે કે, કરીના તૈમૂરને બોર્ડિંગ સ્કૂલમાં મોકલવા માંગે છે કારણ કે તે તૈમૂરને મળી રહેલા મીડિયા અટેંશનથી નારાજ છે. જોકે, સૈફ હજી પણ તૈમૂર સાથે વધુ સમય વિતાવવા માંગે છે, જે તે સારા અને ઇબ્રાહિમ સાથે કરી શક્યો નહીં.


ગુજરાત સ્‍ટેટ IB ના પ SP ૧ DYSP- ર PI ને કોરોના વળગતા પોલીસ બેડામાં ખળભળાટ\n૪ SP કક્ષાના અધિકારીઓ હોમ કોરોન્‍ટાઇન થયા : SP યુવરાજસિંહ જાડેજા SMVS હોસ્‍પિટલમાં સારવાર અપાઇ રહી છે.\nગાંધીનગર: રાજ્યમાં કોરોનાના કેસો દિવસેને દિવસે વધી રહ્યા છે. સ્ટેટ આઈબીના એક સાથે5એસપી, 1 ડીવાયએસપી અને2પીઆઈ કોરોનાથી સંક્રમિત થયા છે. સ્ટેટ આઈબીના એક સાથે પાંચ એસપી કોરોના પોઝિટિવ આવવાના કારણે ચાર એસપી રેન્કના અધિકારીઓ હોમ ક્વોરેન્ટાઇન થયા છે જ્યારે એસપી યુવરાજસિંહ જડેજાને ગાંધીનગર પાસે આવેલી SMVS હોસ્પિટલમાં સારવાર માટે દાખલ કરવામાં આવ્યા છે. જ્યાં તેમની તબિયત સ્થિર હોવાનું જાણવા મળ્યું છે.\nગુજરાતમાં કોરોના સંક્રમિતના કેસો રોજના હજારોની સંખ્યામાં આવી રહ્યા છે. રાજ્ય સરકારે કોરોના ટેસ્ટની સંખ્યા વધારી દીધી છે. તેના કારણે પણ કોરોના પોઝિટિવના કેસો વધ્યા છે. સ્ટેટ આઈબીના વડા આઈજી અનુપમસિંહ ગેહલોતે અઠવાડિયા અગાઉ સ્ટેટ આઈબીના અધિકારીઓની મિટિંગ બોલાવી હતી. આ મિટિંગ થયાના ચાર દિવસ બાદ એક સાથે સ્ટેટ આઈબીના એસપી રેન્કના પાંચ અધિકારીઓનો રિપોર્ટ કોરોના પોઝિટિવ આવ્યો હતો. જેમાં પોલીસ ભવનમાં બેસતા ચાર એસપી રેન્કના અધિકારીઓ હિમાંશુ સોલંકી, યુવરાજસિંહ જાડેજા, ભગિરથ ગઢવી, ભૂજ આઈબીના એસપી ભગિરથસિંહ જાડેજા, સૂરત આઈબીના એસપી હુમેશ પટેલ પોઝિટિવ આવ્યા હતા. આ ઉપરાંત રાજકોટના ડીવાયએસપી ધાંદલ અને બે પીઆઈ પોઝિટિવ આવ્યા છે.\nસ્ટેટ આઈબીના એક સાથે આઠ અધિકારી કર્મચારીઓ પોઝિટિવ આવવાના કારણે ચાર એસપી રેન્કના અધિકારીઓ હોમ ક્વારન્ટાઇન થઇ ગયા છે. જ્યારે એસપી યુવરાજસિહ જાડેજાને ગાંધીનગર પાસે આવેલી SMVP હોસ્પિટલમાં દાખલ કરવામાં આવ્યા છે. સ્ટેટ આઈબીની મિટિંગમાં જે અધિકારી કર્મચારીઓ આ એસપી રેન્કના સંપર્કમાં આવ્યા હતા તેમને પણ હોમક્વારન્ટાઇ કરવામાં આવ્યા છે. સ્ટેટ આઈબીમાં બહારથી આવનાર કોઇ પણ વ્યક્તિને પ્રવેશ નહીં આપવાનો હુકમ કરી દેવામાં આવ્યો છે.\nબાયડના કોંગ્રેસ ધારાસભ્ય કોરોનાના પ્રકોપમાં ફસાયા : બાયડ કોંગ્રેસ ધારાસભ્ય જશુભાઈ પટેલને કોરોના પોઝિટિવ આવેલ છે. access_time 2:31 pm IST\nદેશના કેટલાક રાજ્યોમાં ધો. ૯ થી ૧૨ ની અશંત: શાળાઓ સોમવારથી ખુલશે access_time 7:26 pm IST\nઉત્તરપ્રદેશના મુખ્યમંત્રી યોગી આદિતયનાથએ સૌથી મોટી અને સૌથી ખુબ સુરત ફિલ્મ સીટી બનાવવાની ઘોષણા કરી access_time 10:16 pm IST\nવિકાસનો હેતુ પાર પાડવા એક જ દિવસમાં એક સાથે ૪ ડેવલપમેન્ટ પ્લાન મંજૂર કરતા વિજયભાઈ રૂપાણી access_time 9:03 pm IST


The police will prepareaspecial housing standard for the house | પોલીસોને ઘર માટે તે માટે વિશેષ ગૃહનિર્માણ ધોરણ તૈયાર કરાશે - Divya Bhaskar\nThe Police Will Prepare A Special Housing Standard For The House\nનિર્ણય:પોલીસોને ઘર માટે તે માટે વિશેષ ગૃહનિર્માણ ધોરણ તૈયાર કરાશે\nહકના ઘરથી વંચિત દોઢ લાખ પોલીસોને દિલાસો\nપોલીસોને તેમના હકના ઘર મેળવી આપવા માટે નગરવિકાસ વિભાગ વિશેષ ધોરણ તૈયાર કરી રહ્યું છે. ગૃહ અને ગૃહનિર્માણ વિભાગના સમન્વયથી ટૂંક સમયમાં એને અંતિમ સ્વરૂપ આપીને મુખ્યમંત્રી ઉદ્ધવ ઠાકરે સમક્ષ રજૂ કરવામાં આવશે એમ નગરવિકાસ મંત્રી એકનાથ શિંદેએ જણાવ્યું હતું. પોલીસોના ઘરની સમસ્યાના પ્રશ્નના કાયમી ઉકેલ નીકળે અને નિવૃત્તી પછી તેમની ઘર માટેની હેરાનગતિ બંધ થાય એના માટે શિંદે પ્રયત્ન કરી રહ્યા છે. આ સંદર્ભે તેમની અધ્યક્ષતા હેઠળ થયેલી બેઠકમાં પોલીસો માટે વિશેષ ગૃહનિર્માણ ધોરણ તૈયાર કરવાને મંજૂરી આપવામાં આવી હતી. હાલની સ્થિતિમાં રાજ્યમાં દોઢ લાખ પોલીસ હકના ઘરથી વંચિત છે.\nતેમને ઘર આપવાના હોય તો આટલી મોટી સંખ્યામાં ઘરનું નિર્માણ કરવાની જરૂર છે. એના માટે લઘુ, મધ્યમ અને દીર્ઘકાલીન એમ ત્રણ તબક્કામાં આ ધોરણનું પ્રારૂપ તૈયાર કરવામાં આવ્યું છે. એ સાથે જ પોલીસોને સેવા બજાવતા હોય ત્યારે ઘર અને નિવૃત થયા પછી જરૂરી ઘર એમ બમણી જરૂરિયાત ધ્યાનમાં રાખીને આ યોજનાનું અંતિમ સ્વરૂપ તૈયાર કરવામાં આવશે. પોલીસો માટે ઘર નિર્માણ કરવાના અનેક વિકલ્પ બેઠકમાં રજૂ થયા હતા. ગૃહ વિભાગ અને ગૃહ નિર્માણ વિભાગના સમન્વયથી આ ધોરણને અંતિમ સ્વરૂપ આપવામાં આવશે.\nરાજ્ય સરકારને મળતા હાઉસિંગ સ્ટોક અને અન્ય યોજનામાંથી ઉપલબ્ધ થતા ઘર છોડીને હજી પોલીસોને ઘર કેવી રીતે ઉપલબ્ધ કરી આપી શકાય એને સરકાર અગ્રતા આપે છે એમ શિંદેએ સ્પષ્ટ કર્યું હતું. આ બેઠકમાં ગૃહ વિભાગના અતિરિક્ત મુખ્ય સચિવ મનુકુમાર શ્રીવાસ્તવ, નગરવિકાસ વિભાગના મુખ્ય સચિવ ભૂષણ ગગરાણી, રાજ્યના પોલીસ મહાસંચાલક સંજય પાંડે અને અન્ય અધિકારીઓ ઉપસ્થિત હતા.


Channeling and Coordinating Initiative -gu – Bahá'í's Of India\n“પરામર્શ વધારે સભાનતા પ્રદાન કરે છે, અને અટકળને અસંદિગ્ધતામાં પરિવર્તિત કરે છે. એક અંધકારમય વિશ્વમાં તે એક તેજસ્વી પ્રકાશ છે જે માર્ગ દર્શાવે છે અને માર્ગદર્શન આપે છે. પ્રત્યેક વસ્તુ માટે સંપૂર્ણતા અને પરિપક્વતાનું એક સ્થાન રહ્યું છે અને હંમેશા રહેશે. સમજદારીના ઉપહારની પરિપક્વતા પરામર્શ દ્વારા પ્રગટ થાય છે.”\nબહાઈ ધર્મમાં પુરોહિતો નથી. ધર્મના કામકાજનો વહીવટ સ્થાનિક, પ્રાદેશિક, રાષ્ટ્રીય અને આંતરરાષ્ટ્રીય સ્તરે ગુપ્ત મતદાન દ્વારા ચૂંટાયેલી સંસ્થાઓ દ્વારા થાય છે. ચૂંટણીની સંપૂર્ણ પ્રક્રિયા કોઈ પણ પ્રકારની જાહેરાતો અથવા પ્રચાર વગર થાય છે. આ સંસ્થાઓમાં ચૂંટાયેલા સદસ્યો વ્યક્તિગત રૂપે કોઈ જ સત્તા ધરાવતા નથી, પરંતુ જે સંસ્થાના તેઓ સભ્ય હોય છે તે સંસ્થાઓ કાયદા-ઘડતર, વહીવટી અને ન્યાયકારી સત્તાઓ ધરાવે છે. આ સંસ્થાઓ બહાઈ સામુદાયિક જીવનના આંતરિક તત્વોનું સંચાલન કરવાની, તેમ જ સમુદાયને આધ્યાત્મિક તથા ભૌતિક સંસાધન પૂરા પાડવાની જવાબદારીઓ ધરાવે છે\nબહાઈ વહીવટી વ્યવસ્થાની આ સંસ્થાઓ પરામર્શના સિદ્ધાંત દ્વારા કાર્ય કરે છે. આ સિદ્ધાંત અનુસાર, સંસ્થાના સભ્યો પ્રત્યેક બાબત વિષેનું સત્ય શોધવાના એક માધ્યમ તરીકે પરામર્શનો ઉપયોગ કરે છે. તેઓ નિખાલસપણે તેમના અભિપ્રાય રજૂ કરે છે, પરંતુ તેઓ તેમના અભિપ્રાયો પ્રત્યે આસકત રહેવાથી મુક્ત હોય છે, બલકે તેઓ બીજાઓના અભિપ્રાયોને ધ્યાનપૂર્વક સાંભળે છે કે જેથી વાસ્તવિકતા વિશેનો તેમનો દ્રષ્ટિકોણ વધુ બહોળો થાય. છળ, ચાલાકી, તરફદારી અને સ્વાર્થી અભિપ્રાયોની ઠસાવણી, એ બધાથી આ પ્રક્રિયામાં દૂર રહેવામાં આવે છે.


જુની માંડરડી ગામ પાસે પુલ બેસી જતા રાજુલા- સાવરકુંડલા સ્ટેટ હાઈવે બંધ | Avadhtimes\nHome ગુજરાત જુની માંડરડી ગામ પાસે પુલ બેસી જતા રાજુલા- સાવરકુંડલા સ્ટેટ હાઈવે બંધ\nજુની માંડરડી ગામ પાસે પુલ બેસી જતા રાજુલા- સાવરકુંડલા સ્ટેટ હાઈવે બંધ\nતંત્ર દ્વારા કોઈ વ્યવસ્થા ન કરવામાં આવતા વાહનચાલકોને હાલાકી\nઅમરેલી જિલ્લામાં પડેલા વરસાદૃના પગલે જુની માંડરડી ગામ પાસે આવેલો પુલ બેસી ગયો છે. જેથી પુલનું રીપેરીંગ કામ શરૂ કરવામાં આવતા રાજુલા- સાવરકુંડલા સ્ટેટ હાઈવે બંધ કરવામાં આવ્યો છે. જેને લઈને વાહનચાલકોને ભારે હાલાકીનો સામનો કરવો પડી રહૃાો છે. જુની માંડરડી ગામ પાસે આવેલ પુલ બેસી જતા રીપેરીંગ કામ શરૂ કરવામાં આવ્યો છે. જેને લઈને પુલ પર વાહનવ્યવહાર બંધ કરવામાં આવ્યો છે.\nતંત્ર દ્વારા ઘાતરવડી નદૃીમાંથી પાઈપલાઈન મુકી ડાયવર્ઝન કાઢવામાં આવ્યું હતું. પરંતુ ઉપરવાસમાં પડેલા વરસાદૃના કારણે પાઈપો તણાય ગયા હતા. જેને લઈને ડાયવર્ઝન બંધ થઈ ગયું છે. સાવરકુંડલા સ્ટેટ હાઈવે બંધ થતાં હવે લોકોને ૨૫ કિ.મી દૃૂર ફરીને જવુ પડે છે. જેને લઈને મુસાફરોને ભારે૦ હાલાકીનો સામનો કરવો પડી રહૃાો છે. બીજી તરફ તંત્ર દ્વારા પણ કોઈ વ્યવસ્થા કરવામાં આવી નથી.